Gasim haaziru nuviyas shareeai baavvaanekan angaifi | Mihaaru\nގާސިމް: މިރޭ އަޑުއެހުމެއް ބާއްވަން ހަމަޖެއްސިއިރު ގާސިމް އޮތީ ހޮސްޕިޓަލްގައި އެޑްމިޓްކޮށްފައި --ފޮޓޯ/މިހާރު\n06 އޯގަސްޓް 2017 - 19:14 23 comments\nމިވަގުތު އޭޑީކޭ ހޮސްޕިޓަލްގައި އެޑްމިޓްކޮށްފައި އޮތް މާމިގިލީ ދާއިރާގެ މެމްބަރު ގާސިމަށް ކޯޓުން ފޮނުވި ޗިޓްގައިވާ ގޮތުން މިރޭ 8:00 ގައި ބާއްވާ އެ އަޑުއެހުމަށް ގާސިމް ހާޒިރުވެވަޑައިނުގެންފި ނަމަ ޣައިރު ހާޒިރުގައި މައްސަލަ ހިންގާނެ އެވެ. އެ ޗިޓާ ހަވާލުވެފައިވަނީ ގާސިމްގެ ވަކީލުންގެ ޓީމުގެ މެމްބަރެކެވެ.\nމިރޭގެ އަޑުއެހުމަށް ހާޒިރުވާން ގާސިމަށް އެންގީ މިއަދު ހެނދުނު ބާއްވަން އޮތް އެ މައްސަލައިގެ އަޑުއެހުން ކެންސަލް ކުރުމަށް ފަހު އެވެ. އަޑުއެހުން ކެންސަލްކުރީ ގާސިމް ހޮސްޕިޓަލްގައި އެޑްމިޓް ކުރުމުންނެވެ.\nމަޖިލީހުގެ މެމްބަރުންނަށް ރިޝްވަތު ދޭން އުޅުނު ކަމަށް ބުނެ ގާސިމަށް ކުރާ ދައުވާގެ މިރޭގެ އަޑުއެހުމަކީ ހެއްކާ ބެހޭގޮތުން ވާހަކަ ދައްކަން ތާވަލްކުރި އަޑުއެހުމެއް ކަމަށް ގާސިމަށް ކޯޓުން ފޮނުވި ޗިޓްގައިވެ އެވެ.\nގާސިމްގެ ސިއްހީ ހާލަތު ގޯސްވެ، އިތުރު އޮޕަރޭޝަނެއް ކުރަން ރާއްޖެއިން ބޭރަށް ދާން ޑޮކްޓަރުން ލަފާ ދީފައިވާ ކަމަށް ގާސިމްގެ ވަކީލުން ބުނެ އެވެ. އެކަމަކު ގާސިމްގެ ޕާސްޕޯޓް ހިފަހައްޓާފައިވާތީ މިހާތަނަށް ވަނީ ފުރޭ ގޮތް ނުވެފަ އެވެ.


ދިވެހި ރާއްޖޭގައި އެންމެފުރަތަމަ އުފެދުނު ސިޔާސީ ޕާޓީ އަށް 15 އަހަރު – DhiDaily\nދިވެހި ރާއްޖޭގައި އެންމެފުރަތަމަ އުފެދުނު ސިޔާސީ ޕާޓީ އަށް 15 އަހަރު\nމިއަދަކީ ދިވެހިރާއްޖޭގައި މިހާތަނައް އުފެދުނު އެންމެ ފުރަތަމަ ސިޔާސީ ޕާޓީ ކަމަށްވާ މޯލްޑިވިއަން ޑެމޮކްރެޓިކް ޕާޓީ (އެމް.ޑީ.ޕީ) ގެ ފަނަރަ ވަނަ އަހަރީ ދުވަހެވެ.\nސިޔާސީ ޕާޓީ ހިންގުން އޭރުގައި އޮތް ރައީސް މައުމޫންގެ ސަރުކާރުން މަނާކޮށްފައި އޮތް އޮތުމާއެކު، 2003 ވަނަ އަހަރުގެ ނޮވެމްބަރު މަހުގައި ސްރީލަންކާގެ ކޮލޮމްބޯ އަށް އަރުވާލެވިގެން ތިބެ އެމް.ޑީ.ޕީ އެންމެ ފުރަތަމަ ޤާއިމް ކުރުމުގެ މަސައްކަތް ކުރެވިގެން ދިޔައެވެ. މިގޮތުން ޕާޓީ އެފެއްދުމަށް ބޭނުންވާ 42 މީހުންގެ ސޮއި ހޯދުމާއެކު މުޅި ދިވެހިރާއްޖޭގައި އެމް.ޑީ.ޕީ ދިޔައީ އިންތިޒާމް ވަމުންނެވެ. މިއާއެކު ޑިމޮކްރަސީ ގެ ޙަރަކާތްތައް ގެނުވައި، ގިނަ ޕާޓީ އެކުލެވޭ ސިޔާސީ ނިޒާމް ޤާއިމް ކުރުމަށް ގެނައި އިސްލާޙީ ބަދަލްތައް ތަންފީޒު ކުރުމަށް، އޭރުގެ ސަރުކާރުގެ މައްޗަށް އެމް.ޑީ.ޕީ އިން ނުފޫޒު ފޯރުވުނެވެ.\n2005 ވަނަ އަހަރު ވެގެންދިޔައީ އެމް.ޑީ.ޕީ ގެ މި ޙަރަކާތްތަކައް އިތުރު ކުރިއެރުމެއް ލިބިގެން ދިޔަ އަހަރަކަށެވެ. އެގޮތުން އެ އަހަރުގެ ޖަނަވަރީ މަހުގައި ބޭއްވުނު މަޖިލީސް އިންތިޙާބުގައި އެމް.ޑީ.ޕީ އަށް ތާއީދު ކުރާ ފަރާތްތަކުން އެކަން ފާޅުކުރަށްވާ، ފުރަތަމަ ފަހަރަށް އެމް.ޑީ.ޕީ އަށް ނިސްބަތްވާ ބޭފުޅުން މި އިންތިހާބުގައި ވާދަކުރިއެވެ. މިކަން ވެގެންދިޔައީ ދިވެހި ރާއްޖޭގެ ޑިމޮކްރަސީ އަށް ލިބުނު އިތުރު ހިތްވަރަކަށެވެ. އެގޮތުން އެއަހަރުގެ ޖޫން މަހު ޤާނޫނީ އޮނިގަނޑަށް ބަދަލު ގެނެސް، ދިވެހި ރާއްޖޭގައި ސިޔާސީ ޕާޓީ ތައް ރަޖިސްޓްރީ ކުރުމަށް ޤާނޫނީ ބާރު ލިބި، ފުރަތަމަ ފަހަރަށް ހުއްދަ ލިބިގެން ދިޔައެވެ.\nމިއާއެކުވެސް ޕާޓީ ރަޖިސްޓްރީ ކުރުމަށް ގޮންޖެހުން ތަކަކާ ކުރިމަތިލާން ޖެހުނެވެ. އެގޮތުން ޕާޓީ ރަޖިސްޓްރީ ނުކުރުވެނީސް ހޯމް މިނިސްޓްރީގެ އޮފީހުން ނުނިކުމެ، އިށީނދެ ތިބެ ސުލްޙަ ވެރި ކަމުގެ މުޒާހަރާ އެއް ކުރެވުނެވެ. މިއާއެކު 23 ޖޫން 2005ގައި ޕާޓީގެ އިސްވެރިންގެ ބުރަ މަސައްކަތުން މިއަދު އަޅުގަނޑުމެން އެންމެން ދަންނަ، މެންބަރުންގެ ނިސްބަތުން އެންމެ ބޮޑު ދިވެހިރާއްޖޭގެ ފުރަތަމަ ސިޔާސީ ޕާޓީ ރަޖިސްޓްރީ ކުރެވުނެވެ.\n2008 ވަނަ އަހަރުގެ އޯގަސްޓް މަހުގައި ރައީސް މައުމޫން އަބްދުލް ޤައްޔޫމް އައު ޤާނޫނު އަސާސީ ތަސްދީޤު ކުރެއްވުމާއެކު އޮކްޓޯބަރ 2008 ގައި ބޭއްވި ދިވެހިރާއްޖޭގެ ފުރަތަމަ ގިނަ ޕާޓީ އެކުލެވޭ ވާދަވެރި ރިޔާސީ އިންތިޚާބު ބޭއްވުމަށް ފުރުސަތު ލިބިގެންދިޔައެވެ. އެގޮތުން ދިވެހިރާއްޖޭގައި އެންމެ ފުރަތަމަ ފަހަރަށް ޑެމޮކްރެޓިކް ހަމަތަކުގެ މަތިން އިންތިޚާބުވެވަޑައިގަތް ރައީސްގެގޮތުގައި އެމް.ޑީ.ޕީ ގެ ބާނީ އަލް ފާޟިލް މުޙައްމަދު ނަޝީދު 54 އިންސައްތައިން އެ ރިޔާސީ އިންތިޙާބު ކާމިޔާބު ކުރެއްވިއެވެ.\n2012 ވެގެންދިޔައީ އެމް.ޑީ.ޕީ ގެ ސަރުކާރަށް ރައްޔިތުންގެ ފާޑުކިޔުންތައް ކުރިމަތި ވެގެންދިޔަ އަހަރަކަށެވެ. އެގޮތުން ކޮރަޕްޝަނާއި ލާދީނީ ފިކުރު އިންތިހާ އަށް ރާއްޖޭގައި އޭރުގެ އެމް.ޑީ.ޕީ ގެ ސަރުކާރުން ފަތުރަމުން ދާކަމަށް ބުނެ އިދިކޮޅު ޕާޓީ ތަކާއި ރައްޔިތުން ނިކުމެ ބޮޑެތި މުޒާހަރާތައް މާލެ އާއި އަތޮޅުތަކުގެ ރަށްރަށުގައި ކުރިއަށްގެންދިޔައެވެ. އަދި ސަރުކާރުގެ އެތެރޭގައި ހަމަ ނުޖެހުންތަކެއް ހިނގައި ރައީސް ނަޝީދު ވެރިކަމުން އިސްތިއުފާ ދެއްވުމާއެކު7ފެބްރުއަރީ 2012 ވެގެން ދިޔައީ ދިވެހިރާއްޖޭގައި ފުރަތަމަ އުފެދުނު ސިޔާސީ ވެރިކަމަށް ނިމުމެއް އައި ދުވަހަކަށެވެ.\nއޭގެ ފަސް އަހަރު ފަހުން އެތަކެއް ވަޢުދު ތަކަކާއެކު ދިވެހި ދަޢުލަތުގެ ވެރިކަމާ އެމް.ޑީ.ޕީ އިން އަނެއްކާވެސް ޙަވާލް ވިއެވެ. އެގޮތުން ދިވެހި ރާއްޖޭގެ7ވަނަ ޖުމްހޫރިޔައްޔާގެ ރައީސް ކަމަށް އިބްރާހިމް މުޙައްމަދު ޞޯލިހު 2018ވަނަ އަހަރުގެ ނޮވެމްބަރު 17 ގައި އިންތިޚާބު ކުރެވުނެވެ. ބޮޑު އަޤްލަބިއްޔަތަކުން މި އިންތިޚާބު އެމް.ޑީ.ޕީ. އިން ކާމިޔާބު ކުރެއްވީ އެތަކެއް ރައްޔިތުންގެ ލޯބި ހޯދުމަށް ފަހުއެވެ. އަދި އެމް.ޑީ.ޕީ އިން ރައީސް ޔާމީން ގެ ސަރުކާރަށް ބޮޑެތި ފާޑުކިޔުންތައް ކިޔާ، އެ ސަރުކާރުން ގެންނަވާފައިވާ ތަރައްޤީއަށް ގޮންޖެއްސެވިއެވެ. ނަމަވެސް އަޅުގަނޑުމެންނަށް މިއަދު ފެންނަމުން މިދަނީ ސަރުކާރުން ރައްޔިތުންނަށް ކުރި ވަޢުދުތަކާއި މުޅިން ޚިލާފު ވަމުންދާ މަންޒަރެވެ. ނުވަތަ އެ ވަޢުދު ތައް ފުއްދައިދޭން ސަރުކާރުން ނުކުޅެދިފައިވާ މަންޒަރެވެ. އެމް.ޑީ.ޕީ ސަރުކާރު ވުޖޫދައް ގެނުމަށްޓަކައި މަސައްކަތް ކުރި އެތަކެއް ސިޔާސީ ލީޑަރުންނެއް މިއަދު ވަނީ އެކަހެރިވެފައެވެ. އިދިކޮޅު ފަރާތްތަކުން ދެކެނީ ރައީސް ގެ މާބޮޑު ބާރެއް މި ވެރިކަމުގައި ނެތް ކަމަށެވެ. އަދި އެ ފަރާތްތަކުން ސިފަ ކުރަށްވާ ގޮތުގައި ޕާޓީގެ އެހެން އިސްބޭފުޅުންގެ ނުފޫޒް ގަދަވެ ރައީސް ސޯލިހު ހުންނެވީ ހަމައެކަނި ރަމްޒީ ހައިސިއްޔަތެއްގެ ގޮތުގައެވެ.\nމަރަޑޯނާ: ފުޓްބޯޅަ ދަނޑުން ފެނުނު ޖާދުވީ ހުނަރުވެރިއެއް\nރާއްޖޭގައި އޮތީ ޖަންކީޒް ޚާންގެ ”އަލްޔަސަޤް“ ފަދަ ޤާނޫނުތަކެއް\nއެހެން ނޫސްތަކާއި ހިލާފަށް ވަކިކޮޅަކަށް ނުޖެހި ލިޔެފައިވާ ޚަބަރެއް ފެނުމުން ވަރަށް ހިތްހަމަޖެހިއްޖެ.


SunOnline: Medhuirumatheegai aa dhaulatheh ufanvanee!\nމެދުއިރުމަތީގައި އާ ދައުލަތެއް އުފަންވަނީ!\n1 އަހަރު 1 ދުވަސް ކުރިން - 19 ޖޫން 2017 2\nފުރަތަމަ ބޮޑު ހަނގުރާމައިގައި އުސްމާނީ ޚިލާފަތް އުވިދިޔުމަށް ފަހު ތަފާތު އެތައް ގައުމެން ވަނީ ވުޖޫދަށް އައިސްފަ އެވެ. ސީރިޔާ، ޖޯޑަން، އިރާގަކީ މިގޮތުން އުފެދުނު ގައުމުތަކެވެ. މިގޮތަށް އިސްލާމީ ދައުލަތް ބައިބައިވެގެން ދިޔައިރު، ބައިގިނަ ސުންނީ ކުރުދީންނަކީ އެއްވެސް ކޮޅެއްގައި ލައްވާލި ބައެއް ނޫނެވެ.\nދެ ވަނަ ބޮޑު ހަނގުރާމައަށް ފަހު ކުރުދީން އުޅެމުންމުން އައި ސަރަހައްދުތައް ވަނީ ހަތަރު ގައުމެއްގެ ދަށަށް ގޮސް ބައިބައިވެފަ އެވެ. އެއީ ސީރިޔާ، އިރާން، އިރާގު އަދި ތުރުކީ އެވެ. އެހެން ނަމަވެސް ކުރުދީން ވަނީ މިނިވަން ދައުލަތެއް އުފެއްދުމަށް ޓަކައި ތަފާތު ހަނގުރާމަތަކެއް ކޮށްފައެވެ. މިގޮތުން އިރާގު އަދި ތުރުކީގައި ވަނީ ކުރުދީން ވަކި ދައުލަތެއް އުފެއްދުމަށް ވަރަށް ގިނަ ހަނގުރާމަތަކެއްކޮށްފަ އެވެ. އަދި ސީރިޔާގައި ކުރުދީން މިހާރު ވެސް ދަނީ ވަކި ވެރިކަމެއް ކުރަމުންނެވެ. ނަމެވެސް މި ދެންނަވި ގިނަ ހަރަކާތްތަކުން އިރާގު ފިޔަވައި މާބޮޑު ކުރިއެރުމެއް ލިބިފައެއެއް ނެތެވެ.\nނަވާރަސަތޭކަ ނުވަދިހަ އެއްވަނަ އަހަރު އިރާގު ހަނގުރާމައަށް ފަހު ކުރުދީން ދަނީ އިރާގުގެ އުތުރުގައި ވަކިން ފެޑެރަލް ދައުލަތެއްގެ ގޮތުގައި ވަކި ސަރުކާރެއް ހިންގަމުންނެވެ. އަދި 2011 ވަނަ އަހަރުންސުރެ ކުރުދީން ވަނީ އިރާގުގެ ދަށުން މިނިވަންކަން އިޢުލާނުކުރުމަށް އަތުކުރި އޮޅާލައިފައެވެ. ނަމަވެސް އިސްލާމިކް ސްޓޭޓް ނުވަތަ އައިސިސްގެ ހަނގުރާމަ ފެށުނުފަހުން މިކަމަށް ވަނީ ހިޔަނި އެޅިފައެވެ. ނަމަވެސް މިހާރު އައިސިސްގެ ހަރަކާތްތައް ވަރަށް ބޮޑަށް ބަލިވެފައިވާތީވެ މިނިވަންކަމުގެ ޝުއޫރުތައް އިރާގީ ކުރުދިސްތާނުގައި އަނެއްކާ ވެސް ވަނީ އުތުރި އަރާފައެވެ.\nއިރާގު ހަނގުރާމައިގައި ސައްދާމް ކުރުދީންނާ ދެކޮޅަށް ކެމިކަލް ހަތިޔާރު ބޭނުންކުރުމުގެ ސަބަބުން ކުރުދީންގެ އާންމުންގެ މީހަކު އޭނާގެ ދަރިފުޅާއެކު މަރުވެފައި\nއިރާގީ ކުރުދިސްތާނުގެ ރައީސް މަސްއޫދު ބަރުޒާނީ ވަނީ މިނިވަންކަން އިޢުލާން ކުރުމަށްޓަކައި ފެންނަ ނުފެންނަ ވޯޓެއް ނަގާނެ ތާރީހު މި މަހުގެ ހަތް ވަނަ ދުވަހު އިއުލާން ކޮށްފައެވެ. އެ ރެފެރަންޑަމް ތާވަލް ކުރެވިފައި ވާނީ މިއަރުގެ ސެޕްޓެމްބަރު މަހުގެ 25 ވަނަ ދުވަހަށެވެ.\nކުރުދީން ފެންނަ ނުފެންނަ ވޯޓެއް ނަގަން އިޢުލާން ކުމުމުން އެކަމާ އެންމެ ބޮޑަށް ދެކޮޅު ހަދާފައި ވަނީ އަވަށްޓެރި ތުރުކީންނެވެ. ތުރުކީއަކީ މިހާރު ވެސް ކުރުދީ ހަނގުރާމަ ވެރިންގެ ނުރައްކާ އަބަދުވެސް ދިމާވާ ގައުމަކަށް ވާތީވެ އަވަށްޓެރި އިރާގުގައި ކުރުދީން ވަކި ދައުލަތެއް ޢިއުލާންކޮށްފިނަމަ ބައިމަދު ކުރުދީން ތުރުކީގައި ވަކި ދައުލަތެއް އުފެއްދުމަށް އިތުރު ހިތްވަރަކަށް ވެގެން ދާނެއެވެ. ހަމައެފަދައިން އީރާނުގެ ބައިމަދު ކުރުދީން ވެސް މިފަދަ ހަރަކާތްތައް އިރާނުގައި ވެސް އިތުރުވާނެތީވެ އެގައުމުން ވެސް މިކަމާ ދެކޮޅެވެ.\nހުޅަނގުގެ ގައުމުތަކުން ވެސް މިކަމަށް ދީފައި ވަނީ ފިނި ތަރުހީބެކެވެ. އެމެރިކާ، ޖަރުމަންވިލާތް އަދި އިނގިރޭސިން ވަނީ އިރާގަކީ އެއް ގައުމެއްގެ ގޮޮތުގައި ބަލައިގަތުމަށާއި އެ ގައުމާ ގުޅިގެން މަސައްކަތް ކުރާނެ ކަމަށް ބުނެފައެވެ. ކުރުދީންނަށް މިނިވަން ދައުލަތެއް އޮތުމަށް ތާއިދު ކުރަނީ އިސްރާއިލާއި ސައުދި އަރަބިއްޔާއިން އެކަންޏެވެ.\nކުރުދީންގެ އާބާދީ މެދުއިރުމަތީގައި ބެހިފައިވާގޮތް\nބެލެވޭ ގޮތުގައި ކުރުދީންގެ ގިނަބަޔަކު އެ ރިފެރެންޑަމުގައި ބޮޑު އަޣުލަބިއްޔަކުން، މިނިވަން ދައުލަތެއް އޮތުމަށް އާނބަސް ބުނާނެ އެވެ. ނަމަވެސް އެ ރެފެރަންޑަމަށްފަހު ވަގުތުން މިނިވަންކަން އިޢުލާންކުރުމަކީ ކުރެވޭނެ ކަމެއް ނޫނެވެ. އެކަމަށް ވަގުތާއި އަދި ވަރަށް ބޮޑެތި މަރުހަލާތަކެއް ވެސް ކަޑައްތު ކުރަންޖެހޭނެ އެވެ. އެކަމަށް ބޮޑު ގޮންޖެހުމެއް އެބައޮތެވެ. އެންމެ ބޮޑު އެއް ގޮންޖެހުމަކީ ކުރުދިސްތާނަކީ ބެދިފައިވާ ގައުމަކަށްވުމެވެ.\nކުރުދީންގެ ވަށައިގެންވަނީ ސިރިޔާ، އިރާން އަދި އިރާގުގެ ބޯޑަރުތަކެވެ. އެހެންކަމުން އެ ގައުމުތަކުގެ ރުހުމާނުލައި މިނިވަންކަން އިޢުލާންކުރުމަކީ ވަރަށް އުނދަގޫ ކަމެކެވެ. އެހެން ކަމުން އެ ރެފެރަންޑަމަކީ ހަމައެކަނި ނަމަކަށް އަދި އިރާގުގެ ކިބައިން މިނިވަންވުމަކީ ވުމަށްވުރެ ނުވުން ކައިރި ކަމެއްކަމާމެދު ސުވާލު އުފެދެއެވެ.\nމެދުއިރުމަތި ސީރިއާ އީރާން އިރާގު ތުރުކީ\nއުރުދުން އަށް އެހީވުމުގެ ނަމުގައި ސައޫދީ އިސްނަގައިގެން މައްކާގައި ސަމިޓެއް ބޭއްވުމުގެ މަގްސަދަކީ ކޮބައިތަ؟ 1 ހަފްތާ3ދުވަސް ކުރިން\nއިގްތިޞާދީ ދަތިތަކާ ގުޅިގެން ރައްޔިތުން ކުރާ މުޒާހަރާތަކާއެކު އުރުދުންގެ މުސްތަގްބަލް ނޭނގުމެއްގެ ތެރެއަށް2ހަފްތާ2ދުވަސް ކުރިން\nމުސްލިމުންގެ ގުޅުން ބަލިކަށިވުމުގެ ފައިދާނަގައި ގުދުސަށް އެމްބަސީތައް ބަދަލުކުރަނީ! 1 މަސް3ދުވަސް ކުރިން\nޣައްޒާގެ ގަތުލު އާންމުގައި ނުވަ ނޫސްވެރިޔަކު ޒަޚަމްވި 1 މަސް5ދުވަސް ކުރިން\nފަލަސްތީނު ދިފާއުކުރުމުގެ ބަދަލުގައި އިސްރާއީލުގެ އިންޒާރުތައް ފޯރުކޮށްދޭ ޕޯސްޓްމަނަކަށް އަރަބިން! 1 މަސް5ދުވަސް ކުރިން


ސެޓްފިކެޓް3އިން އޮފީސް އެޑްމިނިސްޓްރޭޝަން ކޯހުގައި ކިޔަވައިދެއްވުމަށް ޝައުޤުވެރިވެވަޑައިގަންނަވާ ބޭފުޅުން ހޯދަން ބޭނުންވެއްޖެ\nސިވިލް ސަރވިސް ޓްރެއިނިންގ އިންސްޓިޓިޔުޓާއި ކޮޅުމަޑުލު އަތޮޅުކައުންސިލް ގުޅިގެން ހިންގުމަށް ހަމަޖެހިފައިވާ ސެޓްފިކެޓް3އިން އޮފީސް އެޑްމިނިސްޓްރޭޝަން ކޯހުގައި ކިޔަވައިދެއްވުމަށް ޝައުޤުވެރިވާ ބޭފުޅުން ހޯދަން ބޭނުންވެއްޖެއެވެ.\nކިޔަވައިދިނުމަށް ހަމަޖެހިފައިވާ މޮޑިޔުލްތައް:\nIntroduction, Fundamentals of Administration and general office procedures.\nCustomer service, Communication and Telephone skills\nޓްރެއިނަރުން ކަނޑައެޅުމުގައި ބަލާނެ ކަންތައްތައް:\nސެޓްފިކެޓް3އިން އޮފީސް އެޑްމިނިސްޓްރޭޝަން ކޯހުގައި ކިޔަވައި ދިނުމަށް ހަމަޖެހިފައިވަނީ ކަނޑައެޅޭ ހަފުތާތަކެއްގެ ބުރާސްފަތި، ހުކުރު، ހޮނިހިރު ދުވަހުއެވެ. ނަމަވެސް ކޯހުގެ ބައިވެރިން ލިބޭގޮތަކުން މިނޫން ދުވަސްތަކެއްގައި ކިޔަވައިދޭގޮތަށް ހަމަޖައްސަން ޖެހިދާނެ ވާހަކަވެސް ދެންނެވީމެވެ.\nކޯހުގައި ކިޔަވައިދެއްވުމުގެ އުޖޫރައެއްގެގޮތުގައި ގަޑިއަކަށް ދެވޭނީ 150.00 ރުފިޔާއެވެ.\nމި ކޯހަށް ކިޔަވައިދިނުމަށް މީހުން ހޮވާނީ ސިވިލް ސަރވިސް ޓްރެއިނިންގ އިސްޓިޓިއުޓުން ކަމުގައި ދެންނެވީމެވެ.\nވީމާ، މިކަމަށް ޝައުޤުވެރިވެވަޑައިގަންނަވާ ފަރާތްތަކުން 12 ފެބުރުވަރީ 2015 ވާ ބުރާސްފަތިދުވަހުގެ 2.00 ގެ ކުރިން މިކަމަށްއެދި ކިޔަވައިދިނުމަށް ޝައުޤުވެރިވާ ދާއިރާ ބަޔާންކޮށް ސިޓީއާއި ވަނަވަރު، އައި.ޑީ.ކާޑުގެ ކޮޕީ އަދި ތަޢުލީމީ ސެޓްފިކެޓުތަކުގެ އެކްރެޑިޓްކޮށް، އެޓެސްޓްކޮށްފައިވާ ކޮޕީ މި އިދާރާއަށް ހުށަހެޅުއްވުން އެދެމެވެ. މެއިލް ނުވަތަ ފެކްސް މެދުވެރިކޮށްވެސް ހުށަހެޅުއްވިދާނެ ވާހަކަ ދެންނެވީމެވެ. މެއިލް އެޑްރެހަކީ [email protected] ، ފެކްސް ނަމްބަރަކީ 6780042 އެވެ. މިކަމާބެހޭގޮތުން އިތުރު މަޢުލޫމާތު ސާފުކުރެއްވުމަށް ގުޅުއްވާނީ 9969609 ނަންބަރަށެވެ.\n29 ރަބީޢުލްއައްވަލް 1436\n20 ޖަނަވަރީ 2015\nޕަބްލިޝްކުރި ތާރީޚު: 26 ޖަނަވަރީ 2015\nޕަބްލިޝްކުރި ގަޑި: 1205\nސުންގަޑި: 12 ފެބުރުވަރީ 2015 1400


އިންމޭޓްސް ކްރިއޭޓިވިޓީ އެގްޒިބިޝަންގެ ނަސީބުވެރިންނަށް މިއަދު ވައުޗަރ ހަވާލުކޮށްދެއްވައިފި\n19 އޯގަސްޓް 2015\nމޯލްޑިވްސް ކަރެކްޝަނަލް ސަރވިސްގެ ފަރާތުން ކުރިއަށްގެންދިޔަ “އިންމޭޓްސް ކްރިއޭޓިވިޓީ އެގްޒިބިޝަން 2015″ ގެ ނަސީބުވެރިންނަށް މިއަދު ވައުޗަރ ހަވާލުކޮށްދެއްވައިފިއެވެ.\nމިއަދު މޯލްޑިވްސް ކަރެކްޝަނަލް ސަރވިސްގެ ހެޑްއޮފީހުގައި ބޭއްވި ރަސްމިއްޔާތެއްގައި މި ވައުޗަރތައް ޙަވާލުކޮށްދެއްވީ ސްޕްރިންޓެންޑެންޓް އޮފް ޕްރިޒަންސް އިބްރާހީމް މުޙައްމަދު ދީދީ އެވެ.\nމި ލަކީޑްރޯއަކީ މިއަހަރުގެ އެޕްރީލް މަހުގެ 16 އިން 18 އަށް ނޭޝަނަލް އާޓް ގެލެރީގައި ބޭއްވި އެގްޒިބިޝަންއަށް ޒިޔާރަތްކުރި ފަރާތްތަކުގެ މެދުގައި ކުރިއަށްގެންދިޔަ ލަކީޑްރޯ އެކެވެ. އެގްޒިބިޝަންގެ ކޮންމެ ދުވަހަކު ނަސީބުވެރިއަކު ހޮވާފައިވާއިރު މި އެގްޒިބިޝަން ތިންދުވަހަށް ވަނީ ކުރިއަށްގެންގޮސްފައެވެ.\nމި އެގްޒިބިޝަން އަށް ޝޯޓް ތްރޯ މޯލްޑިވްސްގެ ފަރާތުން ސްޕޮންސަރ ކޮށްދެއްވާފައިވާ ކޮލަމްބޯ ދެކޮޅު ޓިކެޓް އަލްފާޟިލާ ލަޔާލް ޒާހިދު އަށް ލިބިފައިވާއިރު ދެވަނަރޭގެ ނަސީބުވެރި ފަރާތް ސްޕޮންސަރ ކޮށްދެއްވާފައިވަނީ ޑީ.ޕީ.އާރ.އެސް ކޯޕަރޭޓިވް ސޮސައިޓީގެ ފަރާތުންނެވެ. މި އިނާމް ލިބިފައިވަނީ އަލްފާޟިލާ ފަރަޙް ދީބާ ރަޝީދުއަށެވެ. އަދި ޓާކިޝް އެއަރ ލައިންގެފަރާތުން ސްޕޮންސަރ ކޮށްދެއްވާފައިވާ ކޮލަމްބޯ ދެކޮޅު ޓިކެޓް ލިބިފައިވަނީ އަލްފާޟިލާ އަޝާ ޝާފިއު އަށެވެ.\nމި އެގްޒިބިޝަން އަކީ ޤައިދީންގެ މަސައްކަތުގެ ހުނަރު އާންމުންނަށް ދައްކާލުމުގެ މަޤްޞަދުގައި ކުރިއަށްގެންދިޔަ އެގްޒިބިޝަން އެކެވެ. އަދި މި އެގްޒިބިޝަންގެ ސަބަބުން ޤައިދީންގެ މަސައްކަތުގެ ހުނަރު މީހުންނަށް ފެނި، އާންމުންގެ ގިނަ ތަޢުރީފު ތަކެއް ވަނީ ގައިދީންނަށާއި އެމީހުން ތައްޔާރުކޮށްފައިވާ އައިޓަމް ތަކަށް ލިބިގެން ގޮސްފައެވެ.


މިނިވަން ޗެމްޕިއަންޝިޕް ފައިނަލް ބުރުގެ މެޗުތައް ފޯކައިދޫގައާއި ނިލަންދޫގައި\nއެސްޓީއޯ މިނިވަން ޗެމްޕިއަންޝިޕް ފުޓުބޯޅަ މުބާރާތުގެ ފައިނަލް ބުރުގެ މެޗުތައް ބާއްވާނެ ދެ ރަށުގެ ގޮތުގައި ށ.ފޯކައިދޫއާއި ފ.ނިލަންދޫ ކަނޑައަޅައިފިއެވެ.\nމުބާރާތުގެ ފައިނަލް ބުރު ކުރިއަށް ދާނީ، ދިހަ ޓީމެއް ދެ ގްރޫޕަކަށް ބަހާލައިގެން ކޮންމެ ރަށެއްގައި އެއިން އެއް ގްރޫޕެއްގެ މެޗުތައް ކުޅޭ ގޮތަށެވެ. އެއިން ކޮންމެ ގްރޫޕަކުން އެންމެ ގިނަ ޕޮއިންޓް ލިބޭ ދެ ޓީމެއް މުބާރާތުގެ ސެމީ ފައިނަލަށް ދަތުރުކުރާނެއެެވެ.\nއެ ގޮތުން، ށ.ފޯކައިދޫގައި ކުޅޭ ގްރޫޕްގައި ހިމެނޭ ޓީމުތަކަކީ، ޒޯން 1 ގެ ޗެމްޕިއަނުން ހއ.މުރައިދޫ، ޒޯން2ގެ ޗެމްޕިއަނުން ށ.ފޯކައިދޫ، ޒޯން3ގެ ޗެމްޕިއަނުން ބ.ފެހެންދޫ، ޒޯން4ގެ ޗެމްޕިއަން އދ.ފެންފުށި، އަދި މިދިޔަ އަހަރުގެ މުބާރާތުން ގަދަ ހަތަރެއްގެ ޖާގަ ހޯދި އއ.މާޅޮސް އެވެ.\nޒޯން5ގެ ޗެމްޕިއަންކަން ހޯދި ފ.ނިލަންދޫގައި ދެވަނަ ގްރޫޕްގެ މެޗުތައް ކުޅޭއިރު، މި ގްރޫޕްގައި ނިލަންދޫގެ އިތުރުން ހިމެނެނީ، ޒޯން6ގެ ޗެމްޕިއަނުން ތ.ތިމަރަފުށި، ޒޯން7ގެ ޗެމްޕިއަނުން ގދ.ހޯނޑެއްދޫ، ޒޯން 8 ގެ ޗެމްޕިއަނުން ސ.ހިތަދޫ، އަދި މިދިޔަ އަހަރުގެ މުބާރާތުން ގަދަ ހަތަރަކުން ޖާގަ ހޯދި ދ.ކުޑަހުވަދޫއެވެ.\nމުބާރާތުގެ އޮނިގަނޑަަށް މި އަހަރު ގެނައި ބަދަލާއެކު، ފައިނަލް ބުރުގައި މިދިޔަ އަހަރުގެ މުބާރާތުގެ ގަދަ ހަތަރު ޓީމު ވާދަކުރާ ގޮތަށް ހަމަޖެހިގެން ދިޔަ ނަމަވެސް، މިދިޔަ އަހަރުގެ މުބާރާތުގެ ގަދަ ހަތަރަކުން ޖާގަ ހޯދި ދެ ޓީމެއްކަމަށްވާ، ށ.މިލަންދޫއާއި ގދ.ތިނަދޫ ވަނީ މި އަހަރުގެ މުބާރާތުގައި ބައިވެރިނުވުމަށް ނިންމައިފައެެވެ. އެހެންވުމުން، ފައިނަލް ބުރުގައި މި ދެ ޓީމެއް ވާދައެއް ނުކުރާނެއެެވެ.\nމިނިވަން ޗެމްޕިއަންޝިޕް ފުޓުބޯޅަ މުބާރާތުގެ ފައިނަލް ބުރުގެ މެޗުތައް ފަށާނީ މި މަހުގެ 20 ވަނަ ދުވަހުއެވެ. މި އަހަރުގެ މުބާރާތުން ވެސް ސެމީ ފައިނަލަށް ދަތުރުކުރާ މުބާރާތުގެ ގަދަ ހަތަރު ޓީމަށް، ދިވެހި ޕްރެމިއާ ލީގުގައި ވާދަކުރުމަށް ފުރުސަތު ލިބިެގެން ދާނެއެވެ. ދިވެހި ޕްރެމިއާ ލީގުގައި ދެން ވާދަކުރާނީ މާލޭ ލީގުން ގަދަ ހަ ޓީމެވެ.\nޒޯން 8 ގެ ޗެމްޕިއަންކަން ހިތަދޫއަށް\nމިނިވަން ޗެމްޕިއަންޝިޕް ޒޯން3ގެ ޗެމްޕިއަންކަން ފެހެންދޫއަށް\nމިނިވަން ޗެމްޕިއަންޝިޕް ގއ.އަތޮޅު ބުރުގެ ޗެމްޕިއަންކަން ކޮނޑޭއަށް\nޒޯން2ގައި މާޅެންދޫ ކޮޅަށް7ލަނޑު ޖަހައި ފޯކައިދޫ ޗެމްޕިއަންކަމާ ގާތަށް\nމިނިވަން ޗެމްޕިއަންޝިޕް ޒޯން 1 ގެ ޗެމްޕިއަންކަން މުރައިދޫ


Check raajje.mv's SEO\nraajje.mv Website Review Keyword Tool Site Crawl Project Settings\nStart optimizing raajje.mv\nMarketing Checklist SEO best practices and guidance to help raajje.mv perform online. Check off your top priorities as you achieve them!\n802526\n
 އިންސާފު ލިބޭނެ ފުރިހަމަ ނިޒާމެއް އުފެއްދޭނީ ހަމައެކަނި ސުޕްރީމް ކޯޓުގެ ބެންޗު ބަދަލުކޮށްގެން ނޫން: ރައީސް\n
 Maldivians: 844\n
 Foreigners: 1566\n
 ކޮވިޑް-19: އައިޖީއެމްއެޗްގައި އެޑްމިޓްކޮށްފައިވާ އެންމެން ޓެސްޓްކުރަން ނިންމައިފި\n
 ޚަޝޯގީ ކޮންސުލޭޓަށް ވަދެ ގަޑިއިރެއް ނުވަނީސް އަވަން ހޫނުކޮށްފައި ބެހެއްޓުމަށް އޯޑަރެެއް!\n
 ކޮވިޑާ ދެކޮޅަށް ކުރާ މަސައްކަތަށް 975.7 މިލިއަން ރުފިޔާ ހަރަދުކޮށްފި\n
 15 އަހަރުގެ ކުއްޖަކު ރޭޕްކޮށް، ބަލިވެއިން މައްސަލައިގައި ހައްޔަރުކުރި މީހާ ޝަރީޢަތް ނިމެންދެން ބަންދު!\n
 ބޮޑުފިނޮޅު ހަމަނުޖެހުން\n
 އިންސާފު ލިބޭނީ ބެންޗު ބަދަލުކުރުމަކުން ނޫން\n
 17 އަހަރުގެ ކުއްޖާ ބަލިވެއިން މައްސަލައިގައި މީހަކު ހައްޔަރު...\n
 ކޮވިޑަށް މިއަދު ޕޮޒިޓިވްވީ 10 މީހުން\n
 ފްރާންސުގެ ބޮޑު ވަޒީރު އިސްތިއުފާ ދެއްވައިފި\n
 ބޮޑުފިނޮޅު ހަމަނުޖެހުން\n
 މުސާރަ ހަމަޖައްސައިދިނުން އެދި ތަކުރާރުކޮށް ރިސޯޓު މެނޭޖްމަނ...\n
 ނަމާދުގެ ރަކުއަތްތައް މަދުކޮށްލުމާ ގުޅޭގޮތުން ޓްވީޓެއް ނުކުރ...\n
 ހިޔާ ފްލެޓްތަކަށް މަޖިލީހުގެ މެންބަރުން ކުރި ޒިޔާރަތް\n
 ހަ ކިލޯ މަސްތުވާތަކެއްޗާ އެކު އަތުލައިގަތް މީހުންގެ ބަންދުގެ...\n
 ބޮޑުފިނޮޅުގައި ހަމަނުޖެހުން ހިންގި ބިދޭސީންގެ ބަންދަށް 15 ދު...\n
 އިންސާފު ލިބޭނެ ފުރިހަމަ ނިޒާމެއް އުފެއްދޭނީ ހަމައެކަނި ސުޕް...\n
 އެމްޑީޕީގެ "ޚަބަރު ސިޓީ" ނެރެންފަށައިފި\n
 ދައުލަތަށް ރައްދުވާ 66 މައްސަލައަކާއެކު، މިއަހަރު އޭޖީ އޮފީހ...\n
 އިކޮނަމިކް ރެސްޕޯންސްގެ ގޮތުގައި 360 މިލިއަން ރުފިޔާ ދޫކޮށްފ...\n
 އައިޖީއެމްއެޗުން ޕޮޒިޓިވްވި ސްޓާފުންނާއި ބަލި މީހުން ޑީއެޗް ...\n
 "އުނގެނުމަށް ލިބޭ ގެއްލުމުގެ" އަގަކީ ކޮބާ؟\n
 އިއްޔެ ބަލިން ފަސޭހަވީ ހުސް ދިވެހިން\n
 ބޮޑު ފިނޮޅުގައި ހިންގި ހަމަނުޖެހުމުގައި ގެއްލުންދީފައިވާ ތަނެއް - ބޮޑުފިނޮޅުގައި މަސައްކަތް ކުރާ ބިދޭސީ މުވައްޒަފުންތަކެއް2ޖުލައި 2020 (ބުރާސްފަތި) ދުވަހު ހަމަނުޖެހުން ހިންގާފައިވަނީ އެފަރާތްތަކަށް ދޭންޖެހޭ މުސާރަ ނުދީ ގިނަ ދުވަސްވުމާއި ގުޅިގެންނެ އެވެ. މި ހާދިސާގައި 12 ދިވެހިން ރަހީނުކޮށް ރަށުގެ އެކި ތަންތަނަށް ގެއްލުންދީފައިވެއެވެ. -- ފޮޓޯ: ރާއްޖެއެމްވީ\n
 ބްރަޒިލްގައި ޕޮޒިޓިވްވި މީހުންގެ އަދަދު 1.5 މިލިއަނަށް\n
 އިންޑިއާގައި ޓިކްޓޮކް މަނާކުރުމާއެކު ވީޑިއޯ ޝެއަރ ކުރާ އެހެނ...\n
 ޕާކިސްތާނުގެ ފޮރިން މިނިސްޓަރ ކޮވިޑް-19 އަށް ޕޮޒިޓިވްވެއްޖެ\n
 ޚަޝޯގީގެ މަރު: ސައުދީއަށް ނިސްބަތްވާ 20 މީހެއްގެ މައްޗަށް ޢަ...\n
 މުޅި ދުނިޔެއިން 11 މިލިއަން މީހުންނަށް ކޮވިޑް ޖެހި6މިލިއަނ...\n
 އެމެރިކާ: ދުނިޔޭގެ އާބާދީގެ4އިންސައްތަ، ކޮވިޑް-19 ޖެހިފައި...\n
 ޓްރަމްޕާ ޚިލާފަށް އިދިކޮޅު ކެނޑިޑޭޓް ބައިޑެން މި ދަނޑިވަޅުގަ...\n
 ތައުލީމީ ގާބިލުކަމާއި މެދު ޝައްކު އުފެއްދުމުން، ބްރެޒިލްގެ އ...\n
 Total Active\n
 Active Out of Country\n
 Probable Cases\n
 ކޮވިޑް-19: އައިޖީއެމްއެޗް\n
 ޖަމާލް ޚަޝޯގީގެ މަރުގެ މައްސަލަ\n
 ކޮވިޑް-19ށް ކުރި ހަރަދުތައް\n
 15 އަހަރުގެ ކުއްޖަކު ރޭޕްކުރުން\n
 ހިޔާ ފްލެޓްތަކަށް މަޖިލީހުގެ މެންބަރުން ކުރި ޒިޔާރަތް\n
 ކޯވިޑް19އާއި ގުޅިގެން ސްކޫލްތައް ބަންދުކުރުމަށްފަހު، އަލުން ހުޅުވާލުން\n
 "މިއީ މަސް ކައްކާ ތަނެއް ނޫން، މިއީ ދިވެހި ސަރުކާރު ޖަވާބުދާރީ ކުރުވާތަން"\n
 ޖުމްހޫރީ މައިދާން - އަނެއްކާ ވެސް ކުޑަކުދިންނަށް ޢީދެއް\nbreaking news today 1\nmv connecting dots 1\ntotal active 2\n115 hospitalized 1\n1441 ޒުލްގައިދ 1\n17 އަހަރުގ 1\n20 މީހެއްގ 1\n66 މައްސަލައަކާއެކ 1\n15 އަހަރުގ 2\n04 ފުނޯސ 1\n11 މިލިއަނ 1\n23 number 1\n360 މިލިއަނ 1\n19 ޖެހިފައ 1\nމިނިސްޓަރ ކޮވިޑ 1\nޝެއަރ ކުރ 1\n10 މީހުނ 1\n12 ދިވެހިނ 1\n14 recovered 1\nIt looks like you're missing alternative text for 41 images on raajje.mv. Check the images on your website to make sure accurate and relevant alternative text is specified for each image on the page.\nރާއްޖެ Internal Links Follow\nރިޕޯޓު Internal Links Follow\nވީޑިއޯ Internal Links Follow\nފޮޓޯ އަލްބަމް Internal Links Follow\nއިތުރު ކެޓަގަރީ Internal Links Follow\nބްލޮގް Internal Links Follow\nސިއްހަތު Internal Links Follow\nވާހަކަ Internal Links Follow\nލުއިޚަބަރު Internal Links Follow\nދިވެހި Internal Links Follow\nއިސްލާމް Internal Links Follow\nލައިފް ސްޓައިލް Internal Links Follow\nދުވަހުގެ ފޮޓޯ Internal Links Follow\nLast updated on: 2020/03/07 22:23 Maldivians: 844 Foreigners: 1566 Number of Isolated: 259 Number of Quarantined: 115 Hospitalized: 14 Recovered: 1976 10 Death 1976 Recovered 2410 Positive 422 Total Active Active cases details 420 Total Active2Active Out of Country 02 Probable Cases 2410 Confirmed Cases Internal Links Follow\nއިންސާފު ލިބޭނެ ފުރިހަމަ ނިޒާމެއް އުފެއްދޭނީ ހަމައެކަނި ސުޕްރީމް ކޯޓުގެ ބެންޗު ބަދަލުކޮށްގެން ނޫން: ރައީސް Internal Links Follow\nކޮވިޑް-19: އައިޖީއެމްއެޗް ކޮވިޑް-19: އައިޖީއެމްއެޗްގައި އެޑްމިޓްކޮށްފައިވާ އެންމެން ޓެސްޓްކުރަން ނިންމައިފި 1 ގަޑިއިރު ކުރި Internal Links Follow\nޖަމާލް ޚަޝޯގީގެ މަރުގެ މައްސަލަ ޚަޝޯގީ ކޮންސުލޭޓަށް ވަދެ ގަޑިއިރެއް ނުވަނީސް އަވަން ހޫނުކޮށްފައި ބެހެއްޓުމަށް އޯޑަރެެއް! 1 ގަޑިއިރު ކުރި Internal Links Follow\nކޮވިޑް-19ށް ކުރި ހަރަދުތައް ކޮވިޑާ ދެކޮޅަށް ކުރާ މަސައްކަތަށް 975.7 މިލިއަން ރުފިޔާ ހަރަދުކޮށްފި 1 ގަޑިއިރު ކުރި Internal Links Follow\n15 އަހަރުގެ ކުއްޖަކު ރޭޕްކުރުން 15 އަހަރުގެ ކުއްޖަކު ރޭޕްކޮށް، ބަލިވެއިން މައްސަލައިގައި ހައްޔަރުކުރި މީހާ ޝަރީޢަތް ނިމެންދެން ބަންދު!3ގަޑިއިރު ކުރި Internal Links Follow\n17 އަހަރުގެ ކުއްޖާ ބަލިވެއިން މައްސަލައިގައި މީހަކު ހައްޔަރު...3ޖުލައި 2020 Internal Links Follow\nކޮވިޑަށް މިއަދު ޕޮޒިޓިވްވީ 10 މީހުން3ޖުލައި 2020 Internal Links Follow\nފްރާންސުގެ ބޮޑު ވަޒީރު އިސްތިއުފާ ދެއްވައިފި3ޖުލައި 2020 Internal Links Follow\nބޮޑުފިނޮޅު ހަމަނުޖެހުން3ޖުލައި 2020 Internal Links Follow\nމުސާރަ ހަމަޖައްސައިދިނުން އެދި ތަކުރާރުކޮށް ރިސޯޓު މެނޭޖްމަނ...3ޖުލައި 2020 Internal Links Follow\nނަމާދުގެ ރަކުއަތްތައް މަދުކޮށްލުމާ ގުޅޭގޮތުން ޓްވީޓެއް ނުކުރ...2ޖުލައި 2020 Internal Links Follow\nހިޔާ ފްލެޓްތަކަށް މަޖިލީހުގެ މެންބަރުން ކުރި ޒިޔާރަތް2ޖުލައި 2020 Internal Links Follow\nހަ ކިލޯ މަސްތުވާތަކެއްޗާ އެކު އަތުލައިގަތް މީހުންގެ ބަންދުގެ...2ޖުލައި 2020 Internal Links Follow\nކޯވިޑް19އާއި ގުޅިގެން ސްކޫލްތައް ބަންދުކުރުމަށްފަހު، އަލުން ހުޅުވާލުން ޖުލައި 1 2020 Internal Links Follow\n"މިއީ މަސް ކައްކާ ތަނެއް ނޫން، މިއީ ދިވެހި ސަރުކާރު ޖަވާބުދާރީ ކުރުވާތަން" ޖޫން 30 2020 Internal Links Follow\nޖުމްހޫރީ މައިދާން - އަނެއްކާ ވެސް ކުޑަކުދިންނަށް ޢީދެއް ޖޫން 29 2020 Internal Links Follow\nބޮޑުފިނޮޅުގައި ހަމަނުޖެހުން ހިންގި ބިދޭސީންގެ ބަންދަށް 15 ދު...4ޖުލައި 2020 Internal Links Follow\nއެމްޑީޕީގެ "ޚަބަރު ސިޓީ" ނެރެންފަށައިފި4ޖުލައި 2020 Internal Links Follow\nދައުލަތަށް ރައްދުވާ 66 މައްސަލައަކާއެކު، މިއަހަރު އޭޖީ އޮފީހ...4ޖުލައި 2020 Internal Links Follow\nއިކޮނަމިކް ރެސްޕޯންސްގެ ގޮތުގައި 360 މިލިއަން ރުފިޔާ ދޫކޮށްފ...4ޖުލައި 2020 Internal Links Follow\nއައިޖީއެމްއެޗުން ޕޮޒިޓިވްވި ސްޓާފުންނާއި ބަލި މީހުން ޑީއެޗް ...4ޖުލައި 2020 Internal Links Follow\n"އުނގެނުމަށް ލިބޭ ގެއްލުމުގެ" އަގަކީ ކޮބާ؟4ޖުލައި 2020 Internal Links Follow\nއިއްޔެ ބަލިން ފަސޭހަވީ ހުސް ދިވެހިން4ޖުލައި 2020 Internal Links Follow\nބްރަޒިލްގައި ޕޮޒިޓިވްވި މީހުންގެ އަދަދު 1.5 މިލިއަނަށް4ޖުލައި 2020 Internal Links Follow\nއިންޑިއާގައި ޓިކްޓޮކް މަނާކުރުމާއެކު ވީޑިއޯ ޝެއަރ ކުރާ އެހެނ...4ޖުލައި 2020 Internal Links Follow\nޕާކިސްތާނުގެ ފޮރިން މިނިސްޓަރ ކޮވިޑް-19 އަށް ޕޮޒިޓިވްވެއްޖެ3ޖުލައި 2020 Internal Links Follow\nޚަޝޯގީގެ މަރު: ސައުދީއަށް ނިސްބަތްވާ 20 މީހެއްގެ މައްޗަށް ޢަ...3ޖުލައި 2020 Internal Links Follow\nމުޅި ދުނިޔެއިން 11 މިލިއަން މީހުންނަށް ކޮވިޑް ޖެހި6މިލިއަނ...3ޖުލައި 2020 Internal Links Follow\nއެމެރިކާ: ދުނިޔޭގެ އާބާދީގެ4އިންސައްތަ، ކޮވިޑް-19 ޖެހިފައި...2ޖުލައި 2020 Internal Links Follow\nޓްރަމްޕާ ޚިލާފަށް އިދިކޮޅު ކެނޑިޑޭޓް ބައިޑެން މި ދަނޑިވަޅުގަ... 1 ޖުލައި 2020 Internal Links Follow\nތައުލީމީ ގާބިލުކަމާއި މެދު ޝައްކު އުފެއްދުމުން، ބްރެޒިލްގެ އ... 1 ޖުލައި 2020 Internal Links Follow\nއިސްތިހާރު ކުރުމަށް Internal Links Follow\nލިޔުން ތެރިން Internal Links Follow\nއެޑިޓޯރިއަލް ޕޮލިސީ Internal Links Follow\nކިޔުންތެރިންގެ ޚިޔާލު Internal Links Follow\nޚަބަރެއް ފޮނުއްވުމަށް Internal Links Follow\nSearch engines see www.raajje.mv and raajje.mv as different websites. This means they could seealarge amount of duplicate content, which they don't like.\nFortunately your website redirects www.raajje.mv and raajje.mv to the same site.\nWe checked the robots.txt file for raajje.mv but couldn't find an XML sitemap. Specifying the location of your XML sitemaps in your robots.txt file ensures that search engines and other crawlers find and access it easily each time they access your website.\nIf you haven't createdasitemap yet, we recommend you generate one for your site and submit it through both Google Search Console and Bing Webmaster Tools. Usually, your XML sitemap would be found at raajje.mv/sitemap.xml\n ރާއްޖެ އެމްވީ  61x24  ކިޔުންތެރިންގެ ޚިޔާލު </\n ލިޔުން ތެރިން  66x24  ކިޔުންތެރިންގެ ޚިޔާލު </\n އެޑިޓޯރިއަލް ޕޮލިސީ  81x24  ޚަބަރެއް ފޮނުއްވުމަށް \nog:title Raajje.mv Connecting dots\nog:description View the most latest, reliable and breaking news today for maldives at raajje.mv\n/images/flag-globe/maldives.jpg Expiration not specified\n/images/flag-globe/globe.jpg Expiration not specified\n/images/logo_menu.png Expiration not specified\nUpgrade now and get notified when raajje.mv goes down.\nraajje.com Expires4years ago\nraajje.net Expires4years ago\nraajje.org This domain is booked\nraajje.info This domain is booked\nraajje.biz Available. Register it now!\nraajje.eu Available. Register it now!\nraaje.mv This domain is booked\nraaije.mv This domain is booked\nraajjs.mv This domain is booked\nraajjje.mv This domain is booked\nraqjje.mv This domain is booked\nraahje.mv This domain is booked\nraajue.mv This domain is booked\nUpgrade to see the latest reviews of raajje.mv in local directories\nWe couldn't findaFacebook page for raajje.mv defined in your structured data.\nUse Facebook Insights to measure and track your audience's engagement with your posts to get the most out of your social media efforts. Link your Facebook profile with raajje.mv and addaCTA to really maximize your social media marketing efforts.\nWe couldn't findaLinkedIn Account for raajje.mv defined in your structured data.\nUpgrade to monitor raajje.mv’s Google ranking for custom keywords


Islam Dheenah Furahssaara Kuri Rustham Ge Mahchah Dhauvaa Kuran Fonuvaifi - Vaguthu\nއިސްލާމް ދީނަށް ފުރައްސާރަކުރި ރުސްތުމްގެ މައްޗަށް ދައުވާ ކުރަން ފޮނުވައިފި\nފާޅުގައި އިސްލާމް ދީނަށް ފުރައްސާރަ ކުރަމުން ދަނިކޮށް ގދ. ތިނަދީ އިން ހައްޔަރުކުރި ރުސްތުމްގެ މައްޗަށް ދައުވާ ކޮށްދިނުމަށް ފުލުހުން ޕްރޮސިކިއުޓާ ޖެނެރަލް (ޕީޖީ) އޮފީހަށް ފޮނުވައިފިއެވެ.\nއެކަމާއި ގުޅިގެން "ވަގުތު" އިން ފުލުހުންގެ މީޑިއާ އޮފިޝަލަކަށް ސުވާލު ކުރުމުން ވިދާޅުވީ ދީނަށް ފުރައްސާރަ ކުރި މައްސަލައެއްގައި މީހެއްގެ މައްޗަށް ދައުވާ ކުރުމަށް ފޮނުވާފައިވާ ކަމަށެވެ. ނަމަވެސް އެއީ ކާކުމެއް އޮފިޝަލް ހާމައެއް ނުކުރެއެވެ. "ވަގުތު"އަށް އެނގިފައިވާ ގޮތުގައި އެމީހައަކީ ރުސްތަމްއެވެ.\nއެ މައްސަލައިގައި ހައްޔަރުކޮށްފައި ހުއްޓާ މިދިޔަ މާޗު މަހުގެ ތެރޭގައި އޭނާ ދޫކޮށްލަން ތިނަދޫ މެޖިސްޓްރޭޓު ކޯޓުން ވަނީ އަމުރުކޮށްފަ އެވެ. ދޫކޮށްލުމާއެކު އަނެއްކާވެސް ރުސްތުމް ވަނީ އިސްލާމްދީނަށް ފުރައްސާރަކޮށް ޓުވީޓުކުރަން ފަށައިފައެވެ.\nރުސްތަމް ދޫކޮށްލި މައްސަލާގައި ސަރުކާރަށާއި ޕީޖީއަށް ގިނަބައެއްގެ ފާޑުކިޔުންތައް އަމާޒުވިއެވެ. އެކަމާއި ގުޅިގެން ޕީޖީ ހުސައިން ޝަމީމް ޓްވީޓެއްވެސް ކުރެއްވިއެވެ. ޕީޖީ ހުސައިން ޝަމީމް ކުރެއްވި ޓްވީޓެއްގައި ވިދާޅުވީ މީގެކުރިން ވެސް ދީނަށް ފުރައްސާރަވާގޮތަށް ކަންކުރި މީހުންނަށް ދައުވާކޮށްފައިވާ ކަމަށާއި، ދެން ވެސް ކުރާނެ ކަމަށެވެ. އަދި ހަގީގަތް ނުބަލާ ފިތުނަ އުފައްދަން މަސައްކަތް ކުރުމަކީ ދެރަކަމެއް ކަމަށް ވިދާޅުވިއެވެ.\nއޭޕްރީލް 28, 2020 18:16\nއޭނަ މަރަންތަ ދެން ހުކުން ކުރާނީ؟\nއޭޕްރީލް 28, 2020 19:34\nޝަމީމަކީ ރުސްތުމް މެން ފަދަ މީހެއް. ޢެމްޑީއެން ތެރޭގައި އުޅުނު މީހުން މިލާދީނީ ސަރުކާރު ތެރޭގައި އުޅެނީ.\nއޭޕްރީލް 28, 2020 20:54\nރުސްތަމް އަށް އެކަނިތަ ދަޢުވާކުރަނީ،؟؟ ކޮބައިތަ މިސަރުކާރާއި ގުޅިގެންތިބެ އިސްލާމްދީނަށް ފުރައްސާރަކުރި އެމްޑީއެމްގެ ބައިގަނޑު، ޝަމީމުގެ އަނބި ޝަހިންދާ ވީމަތަ އެ ލާދީނީ ބައިގަނޑު މިލިސްޓަށް ނައަރުވަންވީ؟؟،ބޭއިންސާފު ނައްތާލާފަ އަދުލުއިންސާފު ގާއިމިކުރަން އައިސަރުކާރުގެ ފެންވަރަކީ މިއީތަ؟؟ ސަރުކާރުން ފާޅުގާ ހިންގިޖަރީމާއެއް އެލާދީނީ ގުރޫޕު ގައުމުން ބޭރުކޮށް ފުރުވާފައި އެތިބީ،


King Salman miskih alhan bimaa havaaluve masakayi fashanee\nކިންގް ސަލްމާން މިސްކިތް އަޅަން ބިމާ ހަވާލުވެ، މަސައްކަތް ފަށަނީ\nމިސްކިތުގައި އެއްފަހަރާ 10،000 މީހުންގެ ޖާގަ\nސައޫދީ ހިލޭ އެހީ، އަގު 24.5 މިލިއަން ޑޮލަރު\nފައްސަތޭކަ ދުވަހުން މަސައްކަތް އެއްކޮށް ނިމޭނެ\nކިންގްސް ސަލްމާން މިސްކިތް އަޅާ ސަރަހައްދު- ފޮޓޯ: އަހުމަދު ޝުރާއު| އަވަސް\nރާއްޖޭގެ ތާރީހުގައި ބިނާކުރާ އެންމެ ބިޔަ މިސްކިތް ކަމަށްވާ "ކިންގް ސަލްމާން މިސްކިތް" އަޅަން ހަވާލުކޮށްފައިވާ ތުރުކީގެ ކުންފުނިން ބިމާ ހަވާލުވެ، މަސައްކަތް ފަށަން ތައްޔާރުވެއްޖެ އެވެ.\n"އަވަސް" އަށް އެނގިފައިވާ ގޮތުގައި ކިންގް ސަލްމާން މިސްކިތް އެޅުމުގެ މަސަކަތް ފަށަން، ތުރުކީގެ ޓާމެކްސް ކުންފުންޏާ ބިން ހަވާލުކޮށްފައިވަނީ މި ހަފުތާ އެވެ. އަދި އެ ކުންފުނިން މިހާރު ދަނީ މިސްކިތުގެ އަމަލީ މަސައްކަތް ފަށަން ތައްޔާރީތައް ކުރަމުންނެވެ.\nސައޫދީ އަރަބިއްޔާގެ ރަސްގެފާނު "ކިންގް ސަލްމާން" މިސްކިތް އެޅުމުގެ މަސައްކަތް ހަވާލު ކުރަން ފެބްރުއަރީ މަހު ހައުސިން މިނިސްޓްރީގައި ބޭއްވި ރަސްމިއްޔާތެއްގައި މިނިސްޓަރު މުހައްމަދު މުއިއްޒު ވިދާޅުވީ، ކިންގް ސަލްމާން މިސްކިތް އެޅުމުގެ މަސައްކަތް މިއަދުން ފެށިގެން 500 ދުވަސް ތެރޭގައި ނިންމުމަށް ހަމަޖެހިފައިވާ ކަމަށެވެ. އެގޮތުން އެންމެ ލަސްވެގެން އަންނަ އަހަރުގެ އޯގަސްޓް މަހު މިސްކިތް ހުޅުވުމަށް ހަމަޖެހިފައިވާ ކަމަށެވެ.\nމި މިސްކިތަކީ ރާއްޖޭގައި މިހާތަނަށް އެޅޭ އެންމެ ބޮޑު މިސްކިތަށް ވެގެން ދާނެ، ހަމައެކަނި މިސްކިތެއް ނޫން މިއިކީ، މިސްކިތެއްގެ އިތުރަށް އިސްލާމީ މަރުކަޒެއްގެ ގޮތުގައި ވަރަށް ގިނަ ކަންތައްތަކެއް ހިމެނޭނެ، އެގޮތުން މިސްކިތުގެ އިމާރާތުގެ ޖާގައިގެ ތެރޭގައި 6،000 މީހުންނަށް ނަމާދު ކުރެވޭނެ އަދި އޭގެ އިތުރަށް ބިންމަތީ މާބްލް ޖެހިފައި އޮންނަ ހަރިންމަ ތެރެއާ އެއްކޮށް ހުކުރި ދުވަސްތަކުގައި އާއި އީދު ދުވަސްތައް ފަދަ ބޮޑެތި ޖަމާއަތް ހަދަން ޖެހޭ ދުވަސްތަކުގައި އެއް ފަހަރާ 10،000 މީހުންނަށް ނަމާދުކުރެވޭ ޖާގަ ލިބޭނެ،" މިނިސްޓަރު ވިދާޅުވި އެވެ.\nމިސްކިތް އަޅަނީ، އަލިމަސް ކާނިވަލާއި އާޓިފިޝަލް ބީޗާ ދެމެދުގައި އޮންނަ ހުސް ބިމުގަ އެވެ. ސައުދީ ސަރުކާރުގެ ހިލޭ އެހީގެ ދަށުން ކުރިއަށްގެންދިޔުމަށް ހަމަޖެހިފައިވާ މި މަޝްރޫއު އެ ކުންފުންޏާ ހަވާލު ކުރަނީ 24.95 މިލިއަން ޑޮލަރެވެ. ސަލްމާން ރަސްގެފާނުގެ ހަދިޔާއެއްގެ ގޮތުގައި 41500 އަކަފޫޓުގެ ޖާގައަކާ އެކު ބިނާކުރާ މިސްކިތުގައި ހަ ފަންގިފިލާ ހިމެނެ އެވެ. އަދި މިސްކިތަށް އަރާ ފައިބާ ހަދަން ހަތަރު ލިފްޓު ހުންނަ އިރު، މިސްކިތަށް ދާ މީހުންގެ ވެހިކަލްތައް ޕާކު ކުރުމަށް 44100 އަކަ ފޫޓުގެ ޖާގައެއް ހާއްސަކޮށްފައި ވެ އެވެ.\nޓާމެކްސް ކުންފުންޏަކީ މިފަދަ ބިޔަ މަސައްކަތްތައް ކުރުމަށް މަޝްހޫރު ކުންފުންޏެވެ. މި ކުންފުނިން ރާއްޖޭގައި މިހާރު ހިންގާ އެންމެ ބޮޑު މަޝްރޫއަކީ ހުޅުމާލެ ޓްރީޓޮޕް ހޮސްޕިޓަލުގެ މަޝްރޫ އެވެ.\nސައުދީ އަަރަބިއްޔާ މިސްކިތް ހައުސިން މިނިސްޓްރީ + ސަލްމާން ރަސްގެފާނު މިސްކިތް\nސަލްމާން މިސްކިތް ލަސްވަނީ ކީއްވެ؟\nސަލްމާން މިސްކިތަށް ސައުދީން ދިނީ އަށް މިލިއަން ޑޮލަރު!\nސައުދީގެ ވަފްދެއް ކިންގް ސަލްމާން މިސްކިތް ބައްލަވާލައްވައިފި


PG Bisham ge mahsala nubaahvaathee memberun ge kanboduvun\nބިޝާމްގެ އިތުބާރު ނެތް މައްސަލަ ނުބާއްވާތީ މެންބަރުން ކަންބޮޑުވުން ފާޅުކުރަން ފަށައިފި\nމެންބަރު އަބުޅޯ -- ފައިލް ފޮޓޯ | އަވަސް\nޕްރޮސެކިއުޓާ ޖެނަރަލް، ޕީޖީ އައިޝަތު ބިޝާމްގެ އިތުބާރު ނެތް ރައްޔިތުން މަޖިލީހުގައި ކުރިޔަށް ނުގެންދާތީ ބައެއް މެންބަރުން ކަންބޮޑުވުން ފާޅުކުރަން ފަށައިފި އެވެ.\nޕީޖީ ބިޝާމްގެ އިތުބާރު ނެތް މައްސަލަ މަޖިލީހަށް ހުށަހަޅާފައިވަނީ ތިނަދޫ ދެކުނު ދާއިރާގެ މެންބަރު މުހައްމަދު އަބްދުﷲ (އަބުޅޯ) އެވެ. އޭނާ އެ މައްސަލަ މަޖިލީހަށް ހުށަހެޅުމަށްފަހު އެ ދުވަހު ވަނީ އަނބުރާ ނަގައިފަ އެވެ. ނަމަވެސް މިދިޔަ މަހު ފަހުކޮޅު އަބުޅޯ ވަނީ އެ މައްސަލަ އަލުން މަޖިލީހަށް ހުށަހަޅާފަ އެވެ. ނަމަވެސް މަޖިލީހުގެ ތިން ވަނަ ދައުރު ނިމިގެން ދިޔަ އިރު ވެސް އެ މައްސަލަ މަޖިލީހުގައި ތާވަލުކޮށްފައެއް ނުވެ އެވެ.\nއެކަމާ ގުޅޭ ގޮތުން އަބުޅޯ މިއަދު ކުރެއްވި ޓްވީޓެއްގައި ވިދާޅުވީ މަޖިލީހުގެ ޖަލްސާތައް ނިންމާލި އިރު އޭނާ މަޖިލީހަށް ހުށަހަޅާފައިވާ ބިޝާމްގެ އިތުބާރު ނެތް މައްސަލަ އެޖެންޑާކޮށްފައި ނުވާތީ އިންތިހާއަށް ކަންބޮޑުވާ ކަމަށެވެ. އަދި އެ މައްސަލަ އޮތީ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީގައި ކަމަށް އަމީން އާންމް ވިދާޅުވެފައިވާ ކަމަށް ވެސް އަބުޅޯ ވިދާޅުވި އެވެ.\nއަބުޅޯ ކުރެއްވި ޓްވީޓު\nއަބުޅޯގެ އިތުރުން ފުވަމުލަކު އުތުރު ދާއިރާގެ މެންބަރު އަލީ ޝާހު ކުރެއްވި ޓްވީޓެއްގައި ވިދާޅުވީ 12 މެންބަރުންނަށް ބޭއިންސާފުން ނިންމުންތައް ނިންމި މުއައްސަސާތަކުގައި ތިއްބެވި ބޭފުޅުންގެ އިތުބާރު ނެތް މައްސަލާގައި ވޯޓަށް ދާން ތައްޔާރުވަމުން އަންނަ ކަމަށެވެ. އަދި މިހާރު ހުށަހެޅިފައިވާ ބިޝާމްގެ މައްސަލަ ކުރިޔަށް ނުގެންގޮސް ދައުރުގެ މެދު ތެރެއިން އެއްވެސް ޖަލްސާއެއް ކުރިޔަށް ގެންދަން ތާއީދު ނުކުރާ ކަމަށް ޝާހު ވިދާޅުވި އެވެ.\nޝާހު ކުރެއްވި ޓްވީޓު\nމަޖިލީހުގެ ފަހު ދައުރު ނިންމިފައި ވަނީ މި މަހު 15ގަ އެވެ. ނަމަވެސް އެ ޖަލްސާއަށް މެންބަރުން ހަމަ ނުވާތީ އެއްވެސް މަސައްކަތެއް ކުރިޔަށް ނުގެންދެވުނެވެ. ނަމަވެސް ހަތަރު ލީޑަރުން މަޝްވަރާ ކުރުމަށް ފަހު މިހާރު ނިންމާފައި ވަނީ ދައުރުގެ ބޭރުން އިތުރު ޖަލްސާއެއް ބޭއްވުމަށެވެ.


ދަރިންގެ ޚަރަދު ހޯދައި ދެވޭނީ އެކަމަށް އެދި ޚަރަދުގެ މައްސަލަ ހުށަހަޅާ ފޯމަކުން ކޯޓަށް މައްސަލަ ހުށަހެޅުމުންނެވެ. ކުއްޖާގެ އުމުރުން 18 (އަށާރަ) އަހަރު ފުރެންދެން ކުއްޖާގެ ޚަރަދަށާއި ކުއްޖާ ބެލުމުގެ ޚަރަދަށް، އެއް ކުއްޖަކު ހުރިނަމަ، މަހަކު 2000.00ރ (ދެހާސް) ރުފިޔާ، އަދި އެއް ކުއްޖަކަށްވުރެ ގިނަ ކުދިން ތިބިނަމަ، އިތުރުވާ ކޮންމެ ކުއްޖަކަށް މަހަކު 1000.00ރ (އެއް ހާސް) ރުފިޔާ އަށްވުރެ މަދުނޫން އަދަދެއް ދޭންވާނެއެވެ.\nމި ޢަދަދަށް ވުރެ އިތުރަށް ޚަރަދު ނަގައި ދެވޭނީ ޚަރަދު ދޭ ފަރާތުގެ ތަނަވަސްކަމަށާއި، ލިބޭ އާމްދަނީ އަށް ރިޢާޔަތް ކުރުމަށް ފަހު، ކުއްޖާގެ މަންމަ ނުވަތަ ކުއްޖާ ބަލަމުން ދާ ފަރާތުން އެދޭ ނަމަ، ކޯޓަށް ޚަރަދުގެ މިންވަރު އިތުރުކޮށް ދިނުމަށް ފެނިއްޖެ ނަމައެވެ.\nޚަރދުގެ ގޮތުގައި ނަގައިދެވޭ ފައިސާގެ އިތުރުން ތިރީގައި އެވާ ތަކެތި ނުވަތަ އެތަކެތީގެ ޚަރަދު އެކަށީގެންވާ ގޮތެއްގެ މަތިން ހޯދައިދެވޭނެއެވެ.\n1- އަންނައުނުގެ ޚަރަދު / އަހަރަކު3ހެދުން\n2- ކިޔަވައިދިނުމުގެ ޚަރަދު / އަހަރަކު2ޔުނިފޯމް، 1 ބޫޓް، ސްކޫލަށް ހޯދަން ޖެހޭ ފޮތް ފަދަ ތަކެތި\n3- ބޭސްފަރުވާގެ ޚަރަދު / ބޭސްފަރުވާ އަށް ހޯދައިދެވޭނީ ސަރުކާރުގެ ބޭސްފަރުވާ ކޮށްދޭ މަރުކަޒަކުން ޚިދުމަތް ދޭ ރޭޓަކުންނެވެ.\nޚަރަދު ފައިސާ ބަރާބަރަށް ނުދައްކާނަމަ، އެ ފަރާތަކީ ދައުލަތުގެ ނުވަތަ އަމިއްލަ ފަރާތެއްގެ ދާއިމީ ވަޒިފާ އެއް އަދާކުރާ ފަރާތެއްނަމަ އެ ފަރާތެއްގެ މުސާރައިން ފައިސާ ކަނޑައި ދިނުމަށް ވެސް ކޯޓުގައި އެދެވި ދާނެއެވެ.\nޚަރަދު ފައިސާ ކޯޓަށް ބަލައިގަންނާނީ (ޚަރަދު ސާބިތުވި ލިޔުމާއެކު) ރަސްމީ ބަންދު ދުވަސްތައް ފިޔަވައި ކޮންމެ ދުވަހަކު 8:30 އިން 12:00 އަށެވެ.\nޚަރަދު ފައިސާ ދޫކުރެވޭނީ ޚަރަދު ސާބިތުވި ލިޔުމާއި އައިޑީ ކާޑުގެ ފޮޓޯކޮޕީއެއް ހުށަހެޅުމުންނެވެ. ޚަރަދު ލިބޭ ފަރާތުން ބޭންކް އެކައުންޓް ތަފްސީލާއެކު ހުށަހެޅުމުން ކޮންމެ މަހަކު ވެސް އެ މީހެއްގެ ބޭންކް އެކައުންޓަށް ފައިސާ ޓްރާންސްފަރކޮށްދެވޭނެއެވެ. ޚަރަދު ފައިސާ ދޫކުރެވޭނީ ރަސްމީ ބަންދު ދުވަސްތައް ފިޔަވައި ކޮންމެ ދުވަހަކު 8:30 އިން 15:00 އަށެވެ.


SunOnline: Front line Allowance nudheythee Majlis ah kulli massala eh hushalhaifi\nޝީޔާމް: ފްރޮންޓްލައިން މީހުންނަށް އެލަވަންސް ނުދެތީ އޭނާ ވަނީ ކުއްލި މައްސަލައެއް ހުށަހަޅާފައި --- ފޮޓޯ/ މަޖިލިސް\nކޮވިޑް-19އާ ދެކޮޅަށް ފްރޮންޓްލައިން ނުވަތަ ކުރީ ސަފުގައި މަސައްކަތް ކުރާ މީހުންނަށް އެލަވަންސެއް ދޭން ސަރުކާރުން އިއުލާންކުރި ނަމަވެސް އެ އެލަވަންސް ނުދޭތީ ކުއްލި މައްސަލައެއް ރައްޔިތުންގެ މަޖިލީހަށް ހުށަހަޅައިފި އެވެ.\nމި ކުއްލި މައްސަލަ ހުށަހެޅުއްވީ ނައިފަރު ދާއިރާގެ މެމްބަރު އަދި އިދިކޮޅު ޕީޕީއެމްގެ ނައިބު ރައީސް އަހްމަދު ޝިޔާމެވެ.\nއޭނާ ހުށަހެޅި ކުއްލި މައްސަލައިގައި ބުނީ، ފްރޮންޓްލައިންގައި މަސައްކަތް ކުރާ ފަރާތް ތަކަށް ހާއްސަ އެލަވަންސެއް ދޭނެ ކަމަށް ސަރުކާރުން އިއުލާންކޮށްފައިވީ ނަމަވެސް، މިހާތަނަށް އެއްވެސް ފަރާތަކަށް އެ އެލަވްންސް ނުލިބޭތާ އެތައް ދުވަހެއް ވެފައިވާ ކަމަށެވެ.\nކުރީ ސަފުގައި މަސައްކަތް ކުރި ޑޮކްޓަރުންނާއި ނަރުހުންނާއި ސިއްހީ އެހީތެރިންނާއި ސަލާމަތީ ހިދުމަތްތަކުގެ ބޭބޭފުޅުންނާއި އެއާލައިންތަކުގެ މުވައްޒަފުން އަދި އެހެނިހެން ދާއިރާތަކުން ވެސް ހަރަކާތްތެރިވީ ފަރާތްތަކުން ފުރާނަ އަތް މައްޗަށް ލައިގެން ވީ ވަރަށް ބޮޑު ގުރުބާނީއެއް ކަމަށް ޝިޔާމްގެ ކުއްލި މައްސަލައިގައި ވަނީ ބުނެފަ އެވެ. އަދި އެ ފަރާތްތަކަށް އެލަންވަންސް ނުލިބި މިހާ ގިނަ ދުވަސްވުމަކީ، ކަންބޮޑުުވުމެއްގެ ގޮތުގައި އޭނާ ފާހަގަ ކުރެއްވި އެވެ.\nކުއްލި މައްސަލައިގައި ސަރުކާރަށް އޭނާ ގޮވާލާފައިވަނީ ވީހާ ވެސް އަވަހަކަށް އެފަރާތްތަކަށް އެލަންސް ދިނުމަށެވެ.\nފްރޮންޓްލައިންގައި މަސައްކަތް ކުރާ މުވައްޒަފުންނަށް ހާއްސަ އެލަވަންސެއްގެ ގޮތުގައި ދުވާލަކު، 500-250 ރުފިޔާއާ ދެމެދުގެ އަދަދެއް ދޭން ސަރުކާރުން އިއުލާން ކުރީ މިދިޔަ މޭއި މަހު ހަތް ވަނަ ދުވަހުއެވެ. އެލަވަންސް ދިނުމަށް ސަރުކާރުން ނިންމީ ތިން ގިންތިއަކަށް ބަހާލައިގެންނެވެ. އެގޮތުން އެންމެ ހައިރިސްކް، ފަރާތްތަކަށް ކޮންމެ ދުވާލަކަށް، 500 ރުފިޔާ އަދި ދެވަނަ ގިންތީގެ ފަރާތްތަކަށް ދުވާލަކަށް 250 ރުފިޔާ އަދި އެންމެ ލޯ ރިސްކް ފަރާތްތަކަށް ދުވާލަކަށް 200 ރުފިޔާ ދެވޭނެ އެވެ.


Photo: އއ. އުކުޅަހުން ރައީސަށް ހޫނު މަރުހަބާއެއް Photo: އއ. އުކުޅަހުން ރައީސަށް ހޫނު މަރުހަބާއެއް\nއއ. އުކުޅަހުން ރައީސަށް ހޫނު މަރުހަބާއެއް\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް އަރިއަތޮޅު އުތުރުބުރީގެ ބައެއް ރަށްތަކަށް ކުރެއްވި ދަތުރުފުޅުގައި އެ އަތޮޅު އުކުޅަހުން އެމަނިކުފާނަށް ވަނީ ހޫނު މަރުހަބާއެއް ކިޔާފައި. ގިނަ އަދެދެއްގެ ރައްޔިތުންނާއި ފަތުރުވެރިން ވަނީ އެމަނިކުފާނަަށް މަރުހަބާ ކިޔުމަށް ނުކުމެފައި.- ފޮޓޯ: ރައީސް އޮފީސް\n2 އަހަރަށް ފަހު ރައީސް ޔާމީންއާއި އެކު ޕީޕީއެމްއިން ބޭއްވި ޖަލްސާ\nޝިޕިން ކުންފުނީގެ އަމިއްލަ ބޯޓް މުދަލާއެކު މާލެއަށް ބަނދަރުކުރުން\n2019ވަނަ އަހަރުގެެ ސާނަވީ އިމްތިހާނުގެ ޓޮޕް އެޗީވާސް އެވޯޑް\nސެންޓްރަލް ޕާކްގައި ހުޅުވި މިއުޒިކީ ފެންއަރުވާވަޑާން\nފޮޓޯ: ނެޓްބޯލް އެސޯސިއޭޝަން ޗެމްޕިއަންޝިޕް ފައިނަލް މެޗް\nފޮޓޯ: ޖުމްހޫރީދުވަހުގެ ރަސްމީ ޖަލްސާގެ ތެރެއިން


Covid-19: Rajjein Rangalhuvee meehunge adadu 154 kah\nފޭކު ޓްއިޓްގެ މައްސަލަ ބަލަން ހުށައަޅާނަން - ރައީސް ނަޝީދު\nއާދީއްތަ ދުވަހުން ފެށިގެން، ސަރުކާރުގެ އިދާރާތައް އާންމުކޮށް ހުޅުވަން ނިންމައިފި\nމާލެ ސަރަހައްދުގައި މާދަމާ ހުކުރު ނުކުރަންނިންމައިފި\nމިރޭ މަޣްރިބުނަމާދުން ފެށިގެން މާލެސަރަހައްދުގައި ޖަމާޢަތުގައި ނަމާދުކުރަންފަށައިފި\n01 ޖުލައި ން ފެށިގެން މާލެ މިސްކިތްތަކުގައިވެސް ޖަމާއަތުގައި ނަމާދު ކުރެވޭނެ.\nޢާންމުދަތުރުތަކާއި ފަތުރުވެރިކަމާއިބެހޭ ތައްޔާރީތަކާ ބެހޭގޮތުން ރައީސްމަޝްވަރާކުރައްވައިފި\nސިފައިންނާއި ފުލުހުންގެ ޚިދުމަތްތައް ކުރިއަރުވައި، އިޞްލާޙްކުރާނަން - ރައީސް\nރާއްޖޭގައި ކޮވިޑް-19 ޖެހުނު މީހުންގެ ތެރެއިން އިތުރު 10 މީހަކު ރަނގަޅު މިހާތަނަށް ރާއްޖެއިން ރަނގަޅުވީ މީހުންގެ އަދަދު ވަނީ 154 އަށް ވަނީ އަރާފައެވެ. އެކަން ހާމަކޮށްފައިވަނީ ނެޝަނަލް އިމަރޖެންސީ އޮޕަރޭޝަން ސެންޓަރުގައި މިރޭބޭއްވި ނޫސްވެރިންގެ ބައްދަލުވުމުގައި މަބުރޫކު އަޒީޒެވެ.\nމިއަދު ރާއްޖެއިން ޕޮޒިޓިވްވެވެފައިވަނީ 24 މީހުންނެވެ. އެއީ ހަތަރު ދިވެހިންނާއި ބަންގްލަދޭޝްގެ 18 މީހަކާއި އިންޑިއާގެ ދެ މީހަކެވެ. މިއަދު ޕޮޒިޓިވްވި 24 މީހުންނާއެކު ރާއްޖެއިން ކޮވިޑް ޖެހުނު މީހުންގެ އަދަދު ވަނީ 1395 އަށް އަރާފަ އެވެ.\nމާލެ ސަރަޙައްދުގައި އޮތް ފުރަބަންދުގެ މުއްދަތު ހަމަވުމުން، ލުއިތަކެއް ދިނުމަށް ތައްޔާރުވަމުން އަންނަ ކަމުގައި ރައީސުލްޖުމްހޫރިއްޔާ ވިދާޅުވެއްޖެއެވެ. އަދި އެކަން އެގޮތަށް ކުރައްވާނީ ޞިއްޙީ މާހިރުންގެ ލަފަޔާ އެއްގޮތަށް، މިހާރު އަޅާފައިވާ ފިޔަވަޅުތައް، ރައްޔިތުންގެ އެއްބާރުލުމާ އެކު، ރަނގަޅަށް ތަންފީޒުވަމުންދާނަމަ ކަމުގައި ވެސް އެމަނިކުފާނު ވިދާޅުވިއެވެ.\nއެގޮތުން7ރަށެއްފިޔަވާ އެހެން ހުރިހާ ރަށެއްގައި ޖަމާޢަތުގައި ނަމާދުކުރުމުގެ ހުއްދިވަނީ މިދިޔަ ހަފްތާ ތެރޭގައެވެ. އެއީ މިވަގުތު ކޮވިޑް ގެބަލިމީހުން ނެތް ރަށްތަކެވެ.\nކޮވިޑް-19 އަށް ރާއްޖޭން ޕޮޒިޓިވްވި މީހުން ފެނިފައިވަނީ ނ. މަނަދޫގެ، ހއ. އުލިގަމާއި އެ އަތޮޅު ތަކަންދޫ އާއި ށ. ނަރުދޫ އާއި ކ. ތުލުސްދޫ އަދި ހިންމަފުށިންނެވެ. ހިންމަފުށިން ޖެހިފައިވަނީ އެރަށުގައި ހުންނަ ޑުރަގް ރިހިބިލިޓޭޝަން ސެންޓަރުގައި ފަރުވާ ދެމުންދާ3މީހެކެވެ. ހއ. އުލިގަމުން ކޮވިޑް-19 ޖެހުނުމީހާ ވަނީ ރަގަޅުވެފައެވެ.


ރ. އިނގުރައިދޫ މެޖިސްޓްރޭޓް ކޯޓު\nރ. އިނގުރައިދޫ މެޖިސްޓްރޭޓް ކޯޓު ފުރަތަމަ ސަފުހާ


PHOTO: Roadha mahuge haveeru gadi | Fainu Online\nރޯދަ މަހުގެ ހަވީރު ގަޑި\nރަމަޟާން މަހުގެ ހަވީރު ގަޑިއަކީ ގިނަ ހިތްހަމަ ޖައްސާލުމަށް އަތިރިމައްޗަށް ނިކުމެ ތިބޭ ވަގުތެކެވެ. އަދި ރޯދަ ވީއްލުމަށް ވަގުތު ކުޑަތަން ވަމުންދާއިރު ފެންނަމުން ދަނީ ކޮންމެ ފަރުދަކުވެސް އެކިއެކި ބޭނުންތަކުގައި ޝާމިލްވެ އުޅޭ ތަނެވެ. ފައިނު އޮންލައިން ފޮޓޯ: އިސްމާޢިލް ޝަފީޢު\nފައިނު އޮންލައިން ފޮޓޯ: އިސްމާޢިލް ޝަފީޢު


ހިތަދޫ ކޮންޓްރެކްޓް ޓްރޭސިންތައް ނެގެޓިވިކަމަށް ސިއްހީ އިދާރާއިން ހާމަކޮށްފި – DhiDaily\nހިތަދޫ ކޮންޓްރެކްޓް ޓްރޭސިންތައް ނެގެޓިވިކަމަށް ސިއްހީ އިދާރާއިން ހާމަކޮށްފި\nކޮވިޑް 19 އަށް އައްޑު އަތޮޅު ހިތަދޫ އިން ފައްސިވި ދެ މީހުންގެ ޑައިރެކްޓް ކޮންޓެކްޓް ވި އެންމެންގެ ސާމްޕަލްތައް ވެސް ނެގެޓިވްކަމަށް ކަމަށް ކަމާއި ބެހޭ ފަރާތްތަކުން ހާމަކޮށްފިއެވެ. މިމަހުގެ 10 ވަނަ ދުވަހު ހިތަދޫ އިން ކޮވިޑް19އަށް ފައްސިވެފައި ވަނީ އައްޑޫ ސިޓީ ސްކޫލެއް ހެދުމުގެ މަސައްކަތް ކުރާ ބަންގަލދޭޝް މީހަކާއި 58 އަހަރުގެ ދިވެހި އަންހެނެކެވެ.\nމި ދެމީހުންގެ ވެސް ކޮންޓެކްޓް ޓްރޭސިންގ ވެސް ނެގެޓިވްކަމަށް ވެއެވެ. އަދި މީގެ އިތުރުން ފޭދޫއިން ކޮވިޑަށް ފައްސިވެފައިވާ މީހާގެ ސާމްޕަލްވެސް ނެގެޓިވްކަމަށް ސިއްހީ އިދާރާއިން މައުލޫމާތުދެއެވެ. ނަމަވެސް ޑައިރެކްޓް ކޮންޓެކްޓް ވީ އެންމެންގެ ވެސް އިތުރު ސާމްޕަލް އެއް 14 ދުވަސް ފަހުން ނެގުމަށްވަނީ ހަމަޖައްސާފައެވެ.\nއައްޑޫ ސިޓީ ވަނީ މި ކޭސްތަކާއި އެއްކޮށް މޮނީޓަރިންގެ ހާލަތަށް ގެނެވި ބަލަންޖެހޭ ކަންތައްތައް ބެލުމަށްފަހު އަނެއްކާވެސް އެހާލަތު އުވާލައި ކުރިން އޮތް ހާލަތަށް ގެނެވިފައެވެ. މީހުން ގިނަ މިފަދަ ބޮޑު ރަށެއްގައި މިފަދަ ބަލިމަޑުކަމެއް ފެތުރިއްޖެނަމަ ވަރަށް ވެސް ބޮޑެތި ދަތިތަކާއި ކުރިމަތިލާންޖެހޭނެއެވެ.


Jaadhuvi Maa: Kaizeegen acting balailamaa | Mihaaru\nކައިޒީން "ދޯ" ގެ މޭކްއޯވާގައި: "ޖާދުވީ މާ" އަކީ އޭނާގެ ފުރަތަމަ ވީޑިއޯ ލަވަ. ފޮޓޯ/ މަސްރަހް\nޖާދުވީ މާ: ކައިޒީންގެ އެކްޓިން ބަލައިލަމާ\n26 ފެބުރުއަރީ 2018 - 06:23 18 comments\nދާދި ފަހުން "ދޯ" އިން ގެނެސް ދިން "ހޮޓް" ކެބިން ކްރޫ ފާތިމަތު ޒަޔަން (ކައިޒީން) ގެ ފުރަތަމަ ވީޑިއޯ ލަވައިގެ ގޮތުގައި ރާޅުގަނޑު ބޮޑުބެރުން ހިންގާ ޕަރޭޒް ބޭންޑުގެ "ޖާދުވީ މާ" ރިލީޒްކޮށްފި އެވެ.\nމިއީ މަޑުމައިތިރި އަދި ހިތާމަވެރި ލޯބީގެ ވާހަކައެއް ކިޔައިދޭ ލަވައެކެވެ. "ޖާދުވީ މާ" ރާޅުގަނޑުގެ ލަވަ ކިޔާފައި ވަނީ ޕަރޭޒްގެ ބޭންޑްގެ އައްފާނެވެ. ލަވަ ވީޑިއޯއެއްގެ ގޮތުގައި ބެލުންތެރިންނާ ހަމައަށް ގެނެސް ދިނީ ރާޅުގަނޑުގެ މޭސްތިރިޔާ ހައްމާދް ރަޝީދު (ހަމްޕް) އެވެ.\n"ދޯ" ގެ އިންޓަވިއުގައި ވެސް ކައިޒީން ވަނީ ރަނގަޅު ހުށަހެޅުމެއް ލިބިއްޖެ ނަމަ، އެކްޓްކޮށްފާނެ ކަމަށް ބުނެފަ އެވެ. އެހެންވެ "ޖާދުވީ މާ" އަކީ އޭގެ ފެށުމެއް ކަމަށް ބެލި ދާނެ އެވެ. ލަވައިގައި ދެން ފެންނަނީ ވެސް ރާޅުގަނޑުގެ ކުދިންނެވެ. އޭގެ ތެރޭގައި ލަވައިގެ ލީޑް އެކްޓަރެއްގެ ގޮތުގައި ފެންނަ ސާޖިއު ފާހަގަކޮށްލެވެ އެވެ.\nމި ލަވައިން ދެނީ ބޭނުންވާހާ އެއްޗެއް ހޯދަން އުޅުމަކީ ބަދުނާމުވެ، ލަދު ގަންނަން ޖެހިދާނެ ކަމުގެ މެސެޖެވެ.\n"ޖާދުވީ މާ" ގެ ވީޑީއޯ\nހަމްޕް ބުނީ މިފަދަ އުފެއްދުންތަކާ އެކު ހާސިލު ކުރަން ބޭނުންވާ ކަމަކީ މިއުޒިކާއި އާޓްގެ ތެރެއަށް ޒުވާނުން ނެރުން ކަމަށެވެ. އެގޮތުން ރާޅުގަނޑުގެ ދަށުން ނުކުންނަ ޒުވާނުން ގިނަވަމުން އަންނަ ކަމަށް އޭނާ ބުންޏެވެ.\nކުރިއަށް އޮތް ތަނުގައި ވެސް "ޖާދުވީ މާ" ކަހަލަ ވީޑިިއޯ ލަވަތައް ރާޅުގަނޑު ސްޓޫޑިއޯ އިން ގެނެސް ދޭން ވަނީ އަމާޒު ހިފައިފަ އެވެ.\n"އަހަރެމެން ހަދާ ކޮންމެ ލަވައަކުން ވެސް މުޖުމަތަމައަށް މުހިއްމު މެސެޖެއް ގެނެސް ދޭނަން،" ހަމްޕް ބުންޏެވެ.


Jazeeraathakuge kurimagah kanduthah himaayaiy kurun muhinmu: Raees - vNews.mv\nޖަޒީރާތަކުގެ ކުރިމަގަށް ކަނޑުތައް ހިމާޔަތް ކުރުން މުހިންމު: ރައީސް\nޝުރުފާ މުޙައްމަދު 03 September 2019, 21:33\nރާއްޖެފަދަ ކަނޑުގެ ސަރަހައްދަށް ބަރޯސާވެފައިވާ ގައުމަކަށް ކޮންފަރެންސްތައް މެދުވެރިކޮށް، ކަންބޮޑުވުން ފާޅުކުރުމުގެ ފުރުސަތު ލިބުމަކީ ވަރަށް މުހިންމުކަމެއް ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nޕެރެޑައިސް އައިލެންޑްގެ ރިސޯޓުގައި ކުރިއަށްދާ "އިންޑިއަން އޯޝަން ކޮންފަރެންސް" ފެށުމަށް ބޭއްވި ރަސްމިއްޔާތުގައި ވާހަކަފުޅު ދައްކަވަމުން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވީ ދިވެހިރާއްޖެ އުފެދިފައިވާ ގޮތަށް ބަލާއިރު ރާއްޖޭގައި ބޮޑީ ކަނޑުގެ ސަރަހައްދު ކަމަށެވެ. އަދި އިގްތިސޯދީ ގޮތުންނާއި އެހެނިހެންވެސް ގޮތްތަކުން ރާއްޖެ އެންމެ ބޮޑަށް ބަރޯސާވެފައިވަނީވެސް ކަނޑުގެ ސަރަހައްދަށް ކަމަށެވެ.\nރައީސް ވިދާޅުވީ ކަނޑުގެ ސަރަހައްދުތަކުގެ ވާހަކަ ދައްކާއިރު އެންމެ ބޮޑު އެއް އަމާޒަކަށް ވާން ޖެހޭނީ ގައުމާއި ގައުމުގެ ރައްޔިތުންގެ ސަލާމަތާއި ރައްކާތެރިކަން ކަށަވަރުކުރުން ކަމަށެވެ. އެގޮތުން މި ކޮންފަރެންސްގައި މަޝްވަރާ ކުރުމަށް ހަމަޖެހިފައިވާ އެންމެ މުހިންމު3ކަމަކީ ނެވިގޭޝަނަލް ސެކިއުރިޓީ އާއި، ކަނޑުމަގުން ކުރިމަތިވާނެ ޓެރަރިޒަމްގެ ބިރުވެރި ކަމާއި، މެރިން އިކޮލޮޖީ ރައްކާތެރިކުރުން ކަމަށްވެސް ރައީސް ވިދާޅުވިއެވެ.\nރައީސް ވިދާޅުވީ ރައްކާތެރިގޮތުގައި ދަތުރުފަތުރުކުރުމާއި އެއްތަނުން އަނެއްތަނަށް މުދާ އުފުލުމުގައި ދުނިޔޭގެ ފެންވަރުގައި ހެދިފައިވާ ގާނޫނުތަކާއި ގަވާއިދުތަކަށް ރާއްޖެއިން އަބަދުވެސް އިހްތިރާމް ކުރާނެކަމަށެވެ. ޓެރަރިޒަމާއި ހައްދުފަހަނައެޅުން އެއީ މިހާރު މުޅި ދުނިޔެއަށްވެސް ކުރިމަތިވެފައިވާ އެންމެ ބޮޑު ނުރައްކާކަން ފާހަގަކުރައްވާ ރައީސް ވިދާޅުވީ އެތެރޭގެ ހަނގުރާމަތަކާއި އިގްތިސޯދީ ހީނަރުކަންފަދަ މައްސަލަތަކަކީ މިހާރު އިންޑިއާ ކަނޑަށްވެސް ކުރިމަތިވެފައިވާ ބިރެއް ކަމަށެވެ. އެހެންކަމުން ޤައުމުތަކުގެ ބޯޑަރުތައް ބެލެހެއްޓުން މިހާރަށްވުރެ ހަރުދަނާކުރަން ޖެހޭކަން ރައީސް ވަނީ ފާހަގަކުރައްވާފައެވެ.\nމީގެ އިތުރަށް އިންޑިއާ ކަނޑުގެ ސަލާމަތާ ރައްކާތެރިކަން ކަށަވަރުކޮށް، މި ސަރަޙައްދުގައި ސުލްހަ ޤާއިމުކުރުމަށް ރާއްޖެއިން އަބަދުވެސް ފުރިހަމަ އެހީތެރިކަމާއި އެއްބާރުލުންދޭނެ ކަމަށްވެސް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިޙު ވަނީ ވިދާޅުވެފައެވެ.


ބ. އަތޮޅު ހޮސްޕިޓަލުގައި ޑަޔަލިސިސްގެ ހިދުމަތް ދިނުމަށް ތައްޔާރުވަނީ | Sandhaanu\nބ. އަތޮޅު ހޮސްޕިޓަލުގައި ޑަޔަލިސިސްގެ ހިދުމަތް ދިނުމަށް ތައްޔާރުވަނީ\nބ.އަތޮޅު ހޮސްޕިޓަލުގައި ޑަޔަލިސިސްގެ ހިދުމަތް ދިނުމަށް ކުރަންޖެހޭ ތައްޔާރީތައް ވާން ފަށައިފިއެވެ.\nއެ ހޮސްޕިޓަލުން ބުނީ ޑަޔަލިސިސް ހިދުމަށް ދިނުމަށް ކުރަންޖެހޭ މަސައްކަތްތައް ކުރަމުން އަންނަ ކަމަށާ މިއީ އެ ހޮސްޕިޓަލުގެ ހިދުމަތް މިހާރަށް ވުރެ ފުޅާކޮށް ރައްޔިތުންނަށް އެންމެ މުހިއްމު އެންމެ ބޭނުންވާ ހިދުމަތްތައް ފޯރުކޮށްދިނުމަށް ކުރަމުންދާ މަސައްކަތުގެ ތެރެއިން ހޯދައި ދިނުމަށް ނިންމާފައިވާ ހިދުމަތެއްކަމަށެވެ.\nއެގޮތުން އެ ހޮސްޕިޓަލަށް އަލަށް އިތުރުކުރާ ބަޔާއެކު ޑަޔަލިސިސްގެ ހިދުމަތް ލިބޭނެކަމަށް ވެސް އެހޮސްޕިޓަލުން ބުނެއެވެ.\nއަތޮޅު ހޮސްޕިޓަލުން ބުނީ ޑަޔަލިސިސްގެ ހިދުމަތަށް ބޭނުންވާ ހުރިހާ މެޝިނަރީއެއް މިހާރު އެހޮސްޕިޓަލަށް ލިބިފައިވާ ކަމަށާ މިއަހަރުތެރޭގައި މިހިދުމަތް ފޯރުކޮށްދިނުމަށް ފެށުމަށް މަސައްކަތް ކުރަމުން އަންނަކަމަށެވެ.\nބ އަތޮޅަކީ އާބާދީގައި 14500 މީހުން ހިމެނޭ 13 ރަށެއްގައި މީހުން ދިރިއުޅޭ އަތޮޅެކެވެ. މި އަތޮޅުގެ އަތޮޅު ހޮސްޕިޓަލު ވެފައިވަނީ އަތޮޅުން ސިއްހީ ހިދުމަތް ހޯދުމަށް އެންމެ ބޮޑަށް މީހުންބަރޯސާ ވެފައިވާ ހޮސްޕިޓަލަށެވެ.


އަންހެނުންގެ ކޮންފަރަންސް ރަށްވެހިފަތިސް ފެސްޓިވަލުގައި ބޭއްވުމަށް ހަމަޖައްސައިފި – Maldivian Democratic Party\nއަންހެނުންގެ ކޮންފަރަންސް ރަށްވެހިފަތިސް ފެސްޓިވަލުގައި ބޭއްވުމަށް ހަމަޖައްސައިފި\nއެމްޑީޕީގެ އަންހެނުންގެ ރޫޙްގެ ފަރާތުން “ރަށްވެހި ފަތިސް” ފެސްޓިވަލް7މާރިޗުވާ ހޮނިހިރު ދުވަހު ވިލިމާލޭގައި ބޭއްވުމަށް ހަމަޖެހިފައިވާކަމަށް ޕާޓީގެ އަންހެނުންގެ ރޫޙްގެ ރައީސް އަދި މާލެ ސިޓީ މޭޔަރ ޝިފާ މުޙައްމަދު ވިދާޅުވެއްޖެއެވެ.\nރަށްވެހި ފަތިސް ކެންޕޭނުގެ މައި އޮފީހުގައި މިއަދު ނޫސްވެރިންނާ ބައްދަލުކުރައްވާ ސިފާ ވިދާޅުވީ އެމްޑީޕީގެ ހުރިހާ ގުނަނެއްގެ އެއްބާރުލުމާއި، މަސައްކަތާއެކު ރާވާ، އިންތިޒާމުކުރާ މި ރަށްވެހި ފަތިސް ފެސްޓިވަލްގެ އެންމެ ޚާއްސަ ޙަރަކާތަކީ އަންހެނުންގެ ކޮންފަރެންސްކަމަށެވެ.\nއަންހެނުންގެ ދުވަހުގެ އިޙްތިފާލުގެ ބައެއްގެގޮތުގައި ކުރިއަށްދާ މި މިކޮންފަރަންސްގައި ސިޔާސީ މާހައުލުގައި އަންހެނުންނަށް ހުރި ގޮންޖެހުމާއި، އަންހެނުންގެ މަދަނީ އަދި ސިޔާސީ ބައިވެރިވުން އިތުރުކުުރުމަށް އަޅާންހުރި ފިޔަވަޅުތަކާމެދު މަޝްވަރާކުރެވޭނެކަމަށް ޝިފާ ވިދާޅުވިއެވެ.\nއަދި މި ކޮންފަރަންސްގައި ތަޢުލީމާއި، ސިއްޙަތު އަދި އެހެނިހެންވެސް ދާއިރާތަކުގެ ދައުލަތުގެ މިނިސްޓަރުންނާއި، އޮފިޝަލުން ބައިވެރިވެވަޑައިގެން، އެބޭބޭފުޅުންގެ ދާއިރާތަކުގައި އަންހެނުންނަށް ހުރި ގޮންޖެހުންތަކުގެ މައްޗަށް ކަރުދާސް ހުށަހަޅުއްވާނެކަމަށްވެސް ޝިފާވަނީ ވިދާޅުވެފައެވެ.\nކޮންފަރަންސްގެ އިތުރު ތަފުސީލާއި، ޕްރޮގްރާމް ދާދި އަވަހަށް ޢާންމު ކުރެވޭނެއެވެ.\nޝިފާ މިއަދު ދެއްކެވި ވާހަކައިގައި އިތުރަށް ވިދާޅުވީ އެމްޑީޕީ އިދިކޮޅު ފަރާތުގެ ގޮތުގައި އޮތްއިރު ޕާޓީގެ ޙަރަކާތްތަކުގައި އެންމެ ބޮޑު ރޯލެއް އަދާކުރީ އަންހެނުންގެ ރޫޙްކަން މުޅި ޤައުމުވެސް ޤަބޫލުކުރާ ކަމަށެވެ. އަދި އެ ދުވަސްވަރު އަންހެނުންގެ ރޫހުން ކުރި މަސައްކަތްތަކީ ޤައުމަށްޓަކައި ވަރަށް ދުރުވިސްނުމެއްގައި، ނުހަނު ފޮނި އުންމީދުގައި ކުޅަ ޚިދުމަތެއްކަން ޝިފާ ފާހަގަކުރެއްވިއެވެ.\nއޭގެ ފޮނިމީރުކަމާ އޭގެ ފައިދާ ގައުމަށް ފެނުމަށްޓަކައި ގައުމުމުގެ އެއްމެހާ ރައްޔިތުންނަށް ފޯރުކޮށްދިނުމަށްޓަކައި މިހާރު އަންހެނުންގެ ރޫހަށް މި އިތުރަށް ލިބިގެންދާ ފުރުސަތެއްގެގޮތުގައިކަންވެސް ޝިފާ ފާހަގަ ކުރެއްވިއެވެ.\nމިއަދު ނޫސްވެރިއަކު ކުރެއްވި ސުވާލަކަށް ޖަވާބުދެއްވަމުން ޝިފާ ވިދާޅުވީ ފެސްޓިވަލުގައި އޮންނަ ކޮންފަރަންސްގައި އަންހެނުންގެ ރޫޙްގެ ކުރިމަގާއި ގުޅޭ މަޝްވަރާތައް ހިންގުމާއި، އިސްތިރާޖީ ޕްލޭނެއް ތައްޔާރުކުރުމާއި، ކުރިއަށް އޮތް5އަހަރު ދުވަހަށް ހިންގާން ކަނޑައަޅާ މައިގަނޑު ޙަރަކާތްތައް އެކަށައެޅުން އޮންނާނެކަމަށެވެ.\nއެމްޑީޕީއިން އެޖެންޑާ 19 ގައި ވަކާލާތުކުރި ފަދައިން ލާމަރުކަޒީ ޤާނޫނަށް ގެނެވުނު 8 ވަނަ އިސްލާޙުގައި ލޯކަލް ކައުންސިލުތަކުގެ 33 އިންސައްތަ ސީޓުވަނީ އަންހެނުންނަށް ޚާއްސަ ކުރެވިފައެވެ.\nމިއީ އެމްޑީޕީއިން އަންހެނުންގެ ޙައްޤުގައި އެޅި މުހިންމު ފިޔަވަޅެއްކަން ފާހަގަކުރައްވާ، ޝިފާވަނީ އެމްޑީޕީގެ ޓިކެޓުގައި ކުރިއަށް އޮތް ލޯކަލް ކައުންސިލް އިންތިޚާބުގައި ވާދަކުރައްވާ އެންމެހައި އަންހެން ކެންޑިޑޭޓުން7މާރިޗްގައި ވިލިނގިލީގައި އޮންނަ ރަށްވެހި ފަތިސް ކާނިވަލުގައި ބައިވެރިވެވަޑައިގަތުމަށް ދަޢުވަތު އަރުވާފައެވެ. އަދި އަމިއްލަ ޚަރަދުގައި މި ފެސްޓިވަލުގައި ބައިވެރިވުމަށް ގިނަ ބޭފުޅުން ދުރުން ދަތުރުކުރައްވާ ވަޑައިގަންނަވަމުންދާކަން ފާހަގަކުރައްވާފައެވެ.\nމިފެސްޓިވަލްގެ ސްޓޯލްތައް މައިގަނޑުގޮތެއްގައި އަމާޒުކުރެވިފައި ހުންނާނީ5ދާއިރާއަަކަށް: ނޫ އިގްތިސޯދު، އިންސާފު، ޖަޒީރާ ދިރިއުޅުން، އޯގާތެރި ސަރުކާރު އަދި ފަޚުރުވެރި ޢާއިލާއަށްކަމަށާއި، ސްޓޯލްތަކުން މި ދާއިރާތަކާބެހޭ މަޢުލޫމާތު ސާފުކުމުގެ ފުރުސަތު ޢާންމުންނަށް ލިބޭނެކަމަށެވެ.


( 30 މެއި 2022 އާ ގުޅޭ )\n"އައިތަން." ރަޒާ ފޯނު ނެގި ގޮތަށް ގޮވާލިއެވެ.\nކޮޓަރިން ރިއާއާއެކު އައިތަން ނުކުތެވެ. އެމީހުންނަށް ނުކުމެވުނީ ފަޒްނާގެ ކުރިމައްޗަށެވެ. އެ ގޭގައި އެންމެ ދުވަސްވީ އަދި ހުރިހާ ޚާދިމުންގެ ކަންތައްތައް ބަލަހައްޓަނީ ފަޒްނާއެވެ. އެ ޢާއިލާއާ ގުޅުމެއްނެތް ދިވެހި އަންހެނެކެވެ. ފިރިއެއް، ދަރިއަކުނެތެވެ. ސަލްމާނާއި ޒަހްރާގެ ދުނިޔޭގައި އެގެއަށް އައިގޮތަށް އޭނާގެ ދިރިއުޅުން ވަނީ އެ ގޭގެ އިމުގެތެރޭގައި ހަމަޖެހިފައެވެ. ޝަބްނަމްއާއި އިސާކްގެ ކައިވެނި ކުރެވި އެމީހުންނަށް އައިރިކްއާއި އައިތަން ލިބުނީ ވެސް ފަޒްނާގެ ކުރިމަތީއެވެ. އެ ދެ ފިރިހެން ދަރީން ބޮޑުކުރުމަށް ޝަބްނަމްއާއެކު އެންމެ ގިނަ ވަގުތެއް ހޭދަކުރި އެކަކީ ފަޒްނާއެވެ. އެކަމަކު މިހާރު އެކުދީންގެ އާޔާ އަކަށް ވެގެން އުޅުނު ދުވަސް ފާއިތުވެއްޖެއެވެ. މިއަދު އެކުދީން އެ ތިބީ ބޮޑުވެ ޒުވާނުންނަށް ވެފައެވެ. އެ ކުދީންގެ މައްޗަށް ފަޒްނާގެ ހިތުގައި ދަރިކުލުނު ޖެހިފައިވާއިރު އައިތަންއާއި އައިރިކް ވެސް ގޭގައި ދެން އުޅޭ ޚާދިމުންނާ ތަފާތު ޤަދަރެއް ފަޒްނާއަށް ކުރާކަން އެނގެއެވެ.\n"އައިތަން." ފަޒްނާގެ ކައިރިން އަޅާފައި އައިތަންގެ ދެމަފިރިން ދާން އުޅުމުން ގޮވާލިއެވެ.\n"މަންމައާއެކު ބޮޑުކޮޓަރީގައި ބައްޕަ އެބަ އިންނެވި. އައިތަންއާ ބައްދަލުކުރާން ބޭނުންވެފައި." ފަޒްނާ ބުންޏެވެ.\nބޯޖަހާލުން ފިޔަވާ އައިތަންގެ ފަރާތުން އިޝާރާތެއް ނުވިއެވެ. މަޑުނުކޮށް ފަޒްނާ ކުރާން އުޅުނު ކަންތަކައިގެން ކުރިޔަށް ހިނގައިގަތެވެ. ރިއާގެ ބަލާލުމުގައި ނުތަނަވަސްކަން ވިއެވެ. ޝަބްނަމްއާއި އިސާކުގެ ސުވާލުތަކަށް ޖަވާބުދޭން އޭނާ ތައްޔާރެއް ނޫނެވެ. ހިތާހިތުން އައިތަން ކުށްވެރި ކުރިއެވެ. ވަރިވާން ރިއާ ބޭނުމެއްނޫނެވެ. އެކަމަކު އެ ވާހަކަ ވެސް އައިތަން ބޮޑުކޮށްފައި މައިންބަފައިންގެ ކައިރީ ދެއްކިކަން ހަނދާންވީމާ ފުސްމޫނު ހެދުނީ ބޭއިޚްތިޔާރުގައެވެ. އެކަމަކު އަދި އެއީ އެންމެ ރަނގަޅުގޮތް ނޫންކަން އޭނާގެ ޟަމީރު ވިސްނައިދިނެވެ. އެންމެހާ ނުތަނަވަސްކަމަކާ ދުރުވެ ރުޅިގަނޑު އަވަހަށް ފިނިކޮށްލުމަށް ރިއާ ފުންނޭވާއެއް ލިއެވެ. ދެން ހިނިތުންވުމެއް ވެރިކޮށްލީ އަމިއްލަ ނަފްސަށް ވެސް އޮޅުވާލަން އުޅޭ ފަދައަކުންނެވެ. އައިތަންގެ އަތުގައި އޭނާ ހިފާލިއެވެ. ހަމަ އެހިނދުން އޭނާގެ އަތް ނައްޓުވާލި ގޮތަށް ޖީންސުގެ އަރިމަތީ ޖީބަށް އައިތަންގެ ދެއަތްތިލަ ކޮށްޕާލައިފިއެވެ. ހަރުކޮށް ހިނގާފައި އައިސް އޭނާ ނުކުތީ ބޮޑުކޮޓަރިއަށެވެ. ބަސްމަދުވެ ކިޔަމަންތެރިކަން ދައްކަމުން ރިއާ އައީ ތަންކޮޅެއް ފަހަތުންނެވެ.\n"ގެއަށް ދަނީތަ؟. ނުވެސް ކައިތަ؟." އައިތަންއާއި ރިއާ ފެނުމާއެކު ސޯފާއިން ޝަބްނަމްއަށް ތެދުވެވިއްޖެއެވެ.\n"އައިތަން... އިރުކޮޅަކުން ކާން ނަގާނެ. ދެކުދީން ކައިގެން ދާން މަޑުކުރޭ." އިސާކުގެ އަޑުގައި އޯގާތެރިކަން ވިއެވެ. އެހެންވިޔަސް އެއީ ކިޔަމަން ކުރުމަށް ޓަކައި ދަރިފުޅުގެ މައްޗަށް ބައްޕައަކު ކުރި އަމުރެކެވެ.\n"އައިތަން." ދަރިފުޅުގެ ފަރާތުން ޖަވާބެއް ނައުމުން ދެވަނަ ފަހަރަށް އިސާކް ގޮވާލިއެވެ.\n"ކައިގެންދާނީ." އެންމެފަހުން އައިތަން ބުނެލައިފިއެވެ.\nބައްޕައާއި މަންމަގެ ގާތުގައި ބޮޑުކޮޓަރީގައި އައިތަން މަޑެއްނުކުރިއެވެ. އޭނާ ހިނގައިގަތުމުން ރިއާ ވެސް އެތަނުގައި ހުންނާކަށް ބޭނުމެއްނުވިއެވެ. ވަށައިގެން ހިޔާކޮށްފައި އޮންނަ ސަރައްކާލިން ލާފައި އައިތަން އައިސް މަޑުކޮށްލީ ބިއްދޮށުގައި ހަދާފައި އޮންނަ މަސްފެންގަނޑު ކައިރީއެވެ. އެތަނުގައި ހުރި ދަގަނޑު ގޮނޑީގައި މަޑުކޮށްލާނީއޭ ހިތަށް އަރުވައިގެންނެވެ. ނަމަވެސް އަދިވެސް ތުނިކޮށް ވާރޭ ވެހެނީއެވެ. ސަރައްކާލިން މަސްފެންގަނޑު ހަދާފައި އޮންނަ ދިމާ ފެންނަ ގޮތަށް ތިރިތިރިކޮށް ޖަހާފައި ހުރި ލަކުޑި ރެއިލިންގެ ކައިރީ މަޑުކޮށްލައިގެން ބޭބެ ހުއްޓާ އައިތަންއަށް ފެނުނެވެ. ދެއަތް އުރާލައިގެން ހަރަކާތެއްނުކޮށް ދުރަށް ނަޒަރު ހުއްޓާލި ގޮތަށް އައިރިކް ހުރީއެވެ. އޭނާގެ ހަގީގަތް ނޭނގޭ މީހަކަށް ހީވާނީ އައިރިކް އެ ހުރީ މަސްފެންގަނޑަށް އޮހެމުންދާ ފެންތަކަށް ގެއްލިފައި ކަމެވެ. އައިތަންގެ ނިތަށް ރޫގިނަވެލީ އައިރިކްގެ ކޮޓަރި ފެނިފައެވެ. އިރުއޮއްސި ދުނިޔެ އަނދިރިވެފައިވާއިރު ހުޅުވާފައި ހުރި އެ ކޮޓަރީގެ ތެރޭގައި އެއަށްވުރެ ގަދަ އަނދިރިކަމެއް ރަސްކަންކުރާ ކަހަލައެވެ. އެތަން ފެނި އައިތަން ފުރަތަމަ އައިސް ވަނީ ބޭބެގެ ކޮޓަރިއަށެވެ. އެ ކޮޓަރީގެ ބޮކި ދިއްލިއެވެ. ދެން ނުކުމެ ބޭބެގެ ކައިރީ އޭނާ މަޑުކޮށްލައިފިއެވެ. ފަހަތުން ރިއާ އައިސް އެމީހުންތާ ފަސްވަރަކަށް ފިޔަވަޅު ދުރުގައި މަޑުކޮށްލިއެވެ. އަނބިމީހާއަށް އައިތަންގެ ސަމާލުކަމެއް ނެތް ފަދައެވެ.\n"އައިތަން. މިތާ ކީއްކުރަނީ." އައިރިކް ވާހަކަދެއްކީ ކައިރީގަ ހުއްޓުނު މީހާ ޔަގީންވެގެންނެވެ.\n"އަހަރެން އައިސްގެން ނުވޭތަ." އައިތަން ބުނެލިއެވެ. ވާހަކަދެއްކުމުގައި ގާތްކަމެއް ނެތުމަކީ އާންމުކަމެކެވެ. ރުންކުރުކޮށް އައިރިކް އެއްޗެކޭ ބުނެފިނަމަ އޭގެ ރައްދު އައިތަން ދޭނީ ހަމަ އެފަދައިންނެވެ. އެހެނަސް އެ ދެބެންގެ ހިތް ބަލައިފި މީހަކަށް އެކަކުއަނެކަކަށް ފުރާނަ ދޭން ތައްޔާރަށް ތިބިފަދަ ވަރުގަދަ ލޯތްބެއް ފެންނާނެއެވެ.\n"ދަނީތަ؟" އައިރިކް އެނބުރި ކޮޓަރިއަށް ވަންނަން އުޅޭހެން ހީވުމުން އައިތަން އަހާލިއެވެ.\n"ރިއާ ކައިރީ ބުނެބަލަ ފޫހިފިލުވާދޭން. އަހަރެންމީ އައިތަން ފޫހިފިލުވާދޭން ހުރި މީހެއްނޫން." އައިރިކްގެ ބުންޏެވެ. ތަންކޮޅެއް ދުރުގައި ހުރި ރިއާއަށް ކުޑަ ސިހުމެއް ލިބުނެވެ. އައިރިކްއަށް ހަމަ ނުފެނޭބާއޭ އޭނާ ސުވާލު އުފެދުނެވެ. އެވަގުތު އައިތަންއަށް ވެސް ކޮށްލެވުނީ ހަމަ އެ ސުވާލެވެ.\n"ކިހިނެއް އެނގުނީ ރިއާ ހުރިކަން. ދޮންބެއަށް ނުފެންނަކަމާމެދު ޝައްކު." އައިރިކްގެ މޫނުގެ ކުރިމަތީ އައިތަން ކަނާއަތްތިލަ ހޫރާލިއެވެ. ކުޑަކޮށް އޭނާ ހީނލިއެވެ. އައިރިކްގެ ދެބުމަ ކައިރިވެލިއެވެ. އޭނާ އައިތަންގެ އަތުގައި ކުއްލިއަކަށް ހިފީ ހުސިޔާރުކަމާއެކުއެވެ.\n"ޔޫ ތިންކް އިޓްސް ފަނީ." އައިރިކްއަށް ރުޅި އާދެވުނެވެ. އައިތަންގެ އަތް ފޮޅުވާލިއެވެ. ދިގުވެފައި ހުރި ތުނބުޅީގެ ތެރެއިން ވެސް އައިރިކް ދަތްކުނޑިވިކާލިކަން ކޯކަށިގަނޑަށް ވާންވެލި ގޮތުން ފާޅުވެލައިފިއެވެ.\n"ސޮރީ... އައި ޑިޑިންޓް މީން ލައިކް ދެޓް." އައިތަން ވަގުތުން މަޢާފަށް އެދުނެވެ. އޭނާ އުޅުނީ ބޭބެގެ ނުކުޅެދުންތެރިކަން ހަނދާންކޮށްދޭކަށް ނޫނެވެ. ވިސްނާނުލާ އެފަދަ ސަމާސާތައް އައިތަންއަށް ކުރެވެނީއެވެ. އައިރިކް މިހާރު އެ ހުރީ އެއްވެސް ކަހަލަ ސަމާސާއެއް ބަލައިގަނެވޭފަދަ ހާލަތެއްގައި ނޫނެވެ.\n"ދޮންބެއަށް ދެން ދުވަހަކުވެސް ނުފެންނާނެތަ؟." އައިރިކް ކޮޓަރިއަށް ވަދެގެން ދިއުމުން ރިއާ އައިސް އައިތަންގެ ގާތުގައި މަޑުކޮށްލަމުން އަހާލިއެވެ.\n"ނޭނގެ. ބޭރުން ބެލި ޑަކްޓަރު ވެސް ބުނީ މިކޮޅުން ބުނި ގޮތަށް. އެއް ލޮލަށް ފެނުމުގެ ޗާންސް އެބައޮތޭ. ވަގުތީ އަނދިރިވުމެކޭ އެއީ. އެކަމަކު ދޮންބެ ގަބޫލެއްނުކުރޭ. މިހާ ދުވަސްވީއިރު ވެސް ލޮލަށް ނުފެންނާތީ މައްސަލައަކީ." އައިތަން ބުންޏެވެ.\n"އެހާލުގަ މަސައްކަތެއް ވެސް ނުކުރެވޭނެ. ދެން މުޅި އުމުރު މީހެއްގެ އެހީގަ އުޅޭން ޖެހޭނީ ދޯ. ކާކު އޮފީހުގެ ބޮޑަކަށް މިހާރު ހުންނަނީ. އައިތަންއަށް އެ މަޤާމް ދޭން ބައްޕަ ކައިރީ ބުނަންވީނު. ދޮންބެއަށް އެހެންވީއްސުރެ އައިތަން ތިއުޅެނީ ކިހާ ބުރަކޮށް. ކީއްވެ ދޮންބެ ބަލަހައްޓަން މީހަކު ނުގެންނަނީ." ރިއާ ބުންޏެވެ.\n"ޝަޓަޕް ރިއާ." އައިތަންއަށް ބުނެވުނެވެ.\n"މިހާރު މަށަށް ކީކޭ ބުނެވުނީ. ލޮލަށް ނުފެންނަ މީހެއްގެ ވާހަކަ އޭ މިދައްކަނީ. އައިތަންގެ ބޭބެއެއް ކަމަކު، އިޓްސް ދި ޓްރުތް. ހަގީގަތް ބަދަލެއްނުވާނެ ދޯ. ފެންނާނޭކަމެއް ޔަގީންވަނީއެއްނޫން. އޭނާ ގޮސް ބޮޑުގޮނޑީގަ އިނދެގެން ވިޔަފާރި ކުރިޔަށް ގެންދެވޭނެތަ؟. ތި މީހުންގެ ހުރިހާ ފިހާރަތަކަށް ވާނީ ކިހިނެއް؟..."\n"ރިއާ ޕްލީޒް. ހުއްޓާލަފާނަންތަ!... އާން! އެއީ އަހަރެންގެ ބޭބެ. އަހަރެންގެ ދޮންބެ... އެހެންވީމަ އޭނާގެ ވާހަކަ ނުދައްކަންވީ. އެއީ ރިއާއާ ބެހޭ މީހެއްނޫން. ދެން ތިބުނީ ވިޔަފާރިއޭ. އެއީ އަހަރެންގެ ފެމިލީ ބިޒްނަސް. ކުރިއަރާ ދިޔަސް އަދި ބަނގުރޫޓުވިޔަސް އެއީ ރިއާ ބަލަން ޖެހޭ ކަމެއްނޫން. ކަންބޮޑު ތިވަނީ އިރުއިރުކޮޅުން ފުރައިގެންދާން ލާރި ނުހުރެދާނެތީތަ؟." އައިތަންގެ އެންމެ ޖުމްލައަކާއެކު ރިއާއަށް ހަރުކަށިކަމެއް ވެރިވިއެވެ. އެހިސާބުން ވަގުތުން ރިއާ ހިމޭންކަން ޚިޔާރުކޮށްފިއެވެ.\n"ބެޓާ ސްޓޮޕް ނައު... މިރޭ ވެސް ގެއަށް ނުގޮސްފާނެ." އަވަހަށް އަމިއްލަ ނަފްސަށް ރިއާ ވިސްނައިދިނެވެ.\nކޮޓަރީގައި އިން އައިރިކްއަށް އެ ކޮޓަރި ކައިރީ ސަރައްކާލީގައި ތިބެ ރިއާއާއި އައިތަން ދައްކަމުން ދިޔަ ވާހަކަތައް އިވެއެވެ. ދެ ލޯ މަރާލައިގެން އިންއިރު އެ މޫނުމަތިން ފާޅުވަނީ ތުރާލާއި ވޭން ތަޙައްމުލުކުރާކަމުގެ އަސަރެވެ. ލިބިފައިވާ މާޔޫސްކަމާއެކު އޭނާގެ ބޮލުގައި ނުފިލާ ރިހުމެއް ހުއްޓެވެ. ހޭވި، ތަރުތީބެއްނެތި ނިތްކުރި މައްޗަށް ވެރިފައި ހުރި ފަންއިސްތަށިތައް، މައްޗަށް ވާހެން އޮމާންކޮއްލުމަށް ދެ އަތުން އަތްފުނާ އަޅާލިއެވެ. ދެން މަޑުމަޑުން ނިތްކުރިން ލާފައި ދެ އަތްތިލަ ތިރިކުރަމުން ގެނެސް އޭނާގެ ދެ ލޮލުގައި ޖައްސާލިއެވެ. އެއްވެސް އައިބެއް އެ ލޮލުގެ ބޭރުފުށުގައި ނެތެވެ. މެރިފައިވާ ލޮލުގެ ތެރޭ ކަޅި ހިންގާލެވުނު ހިނދު، ދިގު ބޯ އެސްފިޔަތަކުގެ އިޙްސާސް އިނގިލިތަކަށް ކުރެވުނެވެ. ލޮލުގައި ޖައްސާލެވިފައިވީ ދެ އަތްތިލަ ނަގައި ކުރިމައްޗަށް ވާހެން ދަމާލިއެވެ. އަދި ލޯ ހުޅުވާލައިގެން އިނދެ އޭނާގެ ދެ އަތް ފެނޭތޯ ސިކުނޑިއާއި މުޅި ނަފްސަށް ބާރުލަމުން ދިޔައެވެ. އެގޮތުގައި ވަގުތުކޮޅެއްވީއިރު ދަމާލެވިފައިވީ އަމިއްލަ ދެ އަތް ސިފަވެގެން އައީ އައިރިކްގެ ލޮލަކަށް ނޫނެވެ. ދެ އަތާއި ހުޅުވާލެވިފައިވާ އަތްތިލައިގެ އިތުރުން އިނގިލިތަކުގެ ސިފަ ކުރެހީ އޭނާގެ އަމިއްލަ ހިތެވެ. ލޮލުގެ ފެނުން ގެއްލުމުގެ ކުރީން ހަނދާނުގައި ރައްކާކުރެވިފައިވި ފޮޓޯގަނޑެއް ދެވަނަ ފަހަރަށް ބަލާލުން ފަދައެވެ. ވަގުތުން ރުޅިވެރިކަމުގެ އެންމެހާ އަސަރުތައް އެ މޫނަށް ޖަމާވެއްޖެއެވެ. ދެ ލޯ މަރާ ބާރުކޮށްލުމާއެކު އައިރިކްގެ ދަމާލެވިފައިވި ދެ އަތް ކުރުކޮށްލެވި ދެ އަތްތިލަ ވެސް މުއްކެވިއްޖެއެވެ.\nފާއިތުވި އޯގަސްޓް މަހު ހަތާވީސް އަހަރު ފުރުނު އައިރިކްއަކީ ލޯފަން ޒުވާނެއް ނޫނެވެ. ތިން މަސް ކުރީން ހުޅުމާލޭ ބުރިޖުމަތިން ހިނގި ނުރައްކާތެރި އެކްސިޑެންޓުގެ ސަބަބުން އޭނާގެ ބޮލާއި ވައަތު ލޯ ނުހަނު ބޮޑަށް ޒަޚަމްވީއެވެ. ލިބުނު ގެއްލުމުގެ ސަބަބުން ދެ ލޮލުގެ ފެނުމުގެ ބާރު ދިޔައީއެވެ. ދަތުރު ކުރުމުގެ ހުއްދަ ޑަކްޓަރުން ދިނުމާއެކު ވަގުތުން އައިރިކް ގޮވައިގެން ޢާއިލާ ފުރީ އެމެރިކާއަށެވެ. އޭރު އައިރިކްއަށް ލިބުނު އަނިޔާގައި މީހާއަށް ރަނގަޅަށް ހިނގައި ވެސް ނުގަނެވެއެވެ. މޮޅެތި ކުޅަދާނަ ޑަކްޓަރުންނަށް އޭނާ ދެއްކިއްޖެއެވެ. ބޭނުންވި ނަތީޖާއެއް ނުލިބުނެވެ. ލޮލަށް ފެނިފެނި ހުރެފައި ކުއްލިއަކަށް އެ ނިޢުމަތުން މީހާ މަޙްރޫމުވެ ނުކުޅެދުންތެރިކަން އިޙްސާސް ކުރާން ޖެހުނީތީ އައިރިކްގެ މުޅި ދިރިއުޅުން އެކޮޅުކޮޅުން ޖެހުނީއެވެ. އިންސާނާގެ ހަޔާތަކީ އުސްގަނޑާއި އަޑިގުނޑަން ގިނަ ރާސްތާއެކެވެ. ދިރިއުޅުން އަޑި އަޅާލާނީ ކޮންވަގުތަކު ކޮންގޮތަކަށް ކަމެއް ބުނާކަށް ނޫނީ ލަފާކުރުމަކީ ވެސް އިންސާނާއަށް ވާނޭކަމެއް ނޫނެވެ. އެއްވެސް އިރަކު އައިރިކްއަކީ އެހެން މީހުންނަށް އޭނާގެ އެއްވެސް ކަމެއް ޖައްސަން ބޭނުންވާ ޒުވާނެއްނޫނެވެ. ކާފަގެ ފަރާތުން ޢާއިލާއަށް ވާރުތަވެ ބަލަހައްޓަމުން އަންނަ ބޮޑު ފިޔަފާރީގައި ކުންފުނީގެ އެންމެ އިސް މަޤާމާ އޭނާ ހަވާލުވިތާ އަދިވީ އެންމެ ދެ އަހަރެވެ. އެއީ ހަރުދަނާ ޢިލްމީ ޒުވާނެކެވެ. އަމިއްލަ ނަފްސަށްވުރެ ވެސް ބޮޑަށް އޭނާ މަސައްކަތް ދެކެ ލޯބިވެއެވެ. ހަޔާތުގައި ލޯތްބަށް ފުރުސަތު ދެވިފައި ނެތީ އެހެންވެއެވެ. މަސައްކަތަށް އޭނާ ދޭ އަހައްމިޔަތުކަމަށްވުރެ މުހިންމުކަމެއް އެހެން ދިމާލަކަށް އައިރިކްއަށް ދެވިފައި ނެތީއެވެ. ޒަވާޖީ ހަޔާތެއް ފެށުމުގައި އޭނާއަށް ލޯތްބެއް މުހިންމެ ނޫނެވެ. އޭނާ ޤަބޫލުކުރާ ގޮތުގައި ޢާއިލާއާއި އޭނާއަށް އިޚްތިރާމް ކުރާ ބައިވެރިއަކު އެއީ ރަނގަޅު ބައިވެރިއެކެވެ. ޚާއްޞަކޮށް މައިންބަފައިން ޚިޔާރުކޮށްދޭ ބައިވެރިއަކު ގޯހެއް ނުވާނެއެވެ.\n"ޝީ އިޒް ރައިޓް..." ރުޅިވެރިކަމުގެ ތެރެއިން އައިރިކްގެ ހިތުގައި ޖެހުނެވެ. ރިއާ ދެއްކީ ތެދުވާހައެކޭ އޭނާގެ ހިތް އެއްބަސްވަނީއެވެ. މިހާރު އޭނާއަކީ އެންމެންގެ ތެރޭ ނުހަނު ބޮޑަށް ބޭކާރުވެފައިވާ މީހެއްކަމުގެ އިޙްސާސް ކުރެވޭތީއެވެ. ޢާއިލާ މީހަކު އޭނާއާ ދިމާއަށް ދެރަބަހެއް ނުބުންޏަސް ދުރު މީހުން ވާހަކަދައްކާނީ ކަން އޮތް ގޮތަށޭ އޭނާއަށް ހީވަނީއެވެ. އެކަމަކު އެއީ މުޅީން ތެދެއްކަން ޤަބޫލްކުރާން ވެދާނޭ ހެއްޔެވެ. ގާތް މީހާ ވިޔަސް ދުރުމީހާ ވިޔަސް އެކަކުގެ ވެސް ހިތާއި ނިޔަތް ނޭނގޭއިރު އެއީ ތެދެކޭ ބުނާން އެނގޭނީ ކިހިނެއް ހެއްޔެވެ. އެކަމަކު އެއިން ސުވާލެއް ކުރެވޭވަރަށްވުރެ އައިރިކް އިނީ ފުން ވަރުބަލިކަމެއްގެ ތެރޭގައެވެ. އަމިއްލަ ޟަމީރުގެ އަޑު ވެސް މިވަގުތު ހިމޭންވެފައިވާ ކަހަލައެވެ. އޭނާ އެނދުގެ އަރިމަތީ އިށީނދެ އިދެ އަތް ދަމާލީ މަޑުމަޑުންނެވެ. އެނދުއަރިމަތީ ހުރި ކަބަޑުގައި އަތް ޖެހުމުން އޭގެ ވަތްގަނޑު ހުޅުވާލިއެވެ. ކޮށްފަރިތަކަމެއް ފަދައިން އޭނާ ނެގި ސިނގިރޭޓު ރޯކޮށްލިއެވެ. ދުންފަތުގެ މަސްތުކަމުން އަރާމު ހޯދަން އޭނާ މަސައްކަތް ފެށިއެވެ. އިރެއްގައި އޭނާ ދުންފަތަށް ނަފުރަތުކުރިއެވެ. ނަމަވެސް މިހާރު އޭނާއަށް ކިރިޔާވެސް ހަމަޖެހުމެއް ގެނުވައިދޭ އެންމެ ގާތް އެކުވެރިޔާއަށް ދުންފަތް ވެއްޖެއެވެ. ބައްޕައާއި މަންމަގެ ނުރުހުމާއެކު ވެސް އެ ފައިދާނުކުރާ ގެއްލުންދޭ އެކުވެރިޔާ ދޫކޮށްލުމުގެ ވިސްނުމެއް އައިރިކްގެ ނެތެވެ.\nޝަބްނަމްއާއި އިސާކްއާއެކު ރޭގެ ކެއުމުގައި މިފަހަރު ވެސް އައިރިކް ބައިވެރިއެއް ނުވިއެވެ. ކީލަން ފޮނުވުމުގެ ބަދަލުގައި ކާއެއްޗެހި ތަބަށް ހިފައިގެން ދިޔައީ ފަޒްނާއެވެ. ބައްޕަ އެދުނު ފަދައިން ރިއާއާއެކު އައިތަން ކާކޮޓަރިއަށް އައެވެ. ކެއުމުގައި އޭގެ ދެމަފިރިން ބައިވެރިވީއިރު ވާހަކަދެއްކީ ޝަބްނަމްއާއި އިސާކެވެ. އެމީހުން ވެސް ވަރިއާ ގުޅޭ އެއްވެސް ވާހަކައެއް ނުދެއްކިއެވެ. ކައި ނިންމާލުމާއެކު އައިތަން އަވަސްވީ ރިއާ ގޮވައިގެން ގެއަށްދާށެވެ. މީހަކާ ބައްދަލުކޮށްލަންވެފައި އޮތްކަން އައިތަން ބުނީ އުޒުރެއްގެ ގޮތުންނެވެ. ރިއާ ގޮވައިގެން ގޭގައި މަޑުކުރާން އޭނާ ބޭނުންނުވާތީއެވެ.\nދުއްވަމުންދިޔަ ކާރު ތެރެއަށް އޮތީ ހިމޭންކަން ވެރިވެފައެވެ. ރިއާ ވާހަކަދެއްކީ އޭނާގެ ގޭ ދޮރު މައްޗަށް އައިތަން ކާރު މަޑުކުރާން އުޅުނީމައެވެ.\n"ނުވަންނާނަންތަ؟." ރިއާ އަހާލިއެވެ.\n"އަހަންނަށް ލަސްވޭ. ފަހަތުން ވެހިކަލްތައް ގިނަ ނުވަނީސް ފައިބަންވީނު." އައިތަން މިހެން ބުނެ ފޯނު ނެގިއެވެ. އޭނާ ރިއާ ދޭ ޖަވާބަކަށް އިންތިޒާރެއް ނުކުރިއެވެ. ފޯނުން މީހަކަށް ޑަޔަލް ކޮށްލުމާއެކު ކަންފަތުގައި ފޯނު ޖައްސާލިއެވެ.\n"ރަޒާ... ކޮންތާކު؟... އާން!... އޯކޭ!." އައިތަން ފޯނުން ވާހަކަދެއްކިއެވެ. ރިއާ ބަލަން އިނދެފައި ކާރުގެ ދޮރުފަތް ހުޅުވާލައި ފޭބިއެވެ.\n"މިރޭ އަންނާނަންތަ؟. މިކޮޅުގަ ނިދަން." ކާރުގެ ދޮރުފަތް ލެއްޕުމުގެ ކުރީން ރިއާ އަހާލިއެވެ.\n"ހޫމް... ވިސްނާނަން. ގެއަށް ވަދޭ." އަވަހަށް ފޮނުވާލަން ބޭނުންވެފައި ހުރިވަރުން އައިތަން ބުނެލިއެވެ.\nހައިރާން ކަމުގައި ފޯނަށް ބަލަން ހުރެފައި ރަޒާ އެނބުރިލީ މައިރާ ގޮވާލީމައެވެ. ކޭކުފަޅަންވީ ވަގުތު ޖެހުނީއެވެ. ފަޅާލި ޗޮކުލެޓު ކޭކު ފެނި އެއީ މައިރާގެ މަސައްކަތެއް ނޫންކަން ބުނާން ޢާއިލާއާއި މާޔަލްއަށް ވެސް އެނގެއެވެ. އެހެންވިޔަސް އެކަކުވެސް އެއްވެސް އެއްޗެއް އެވަގުތު ނުބުނެއެވެ. ކިރިޔާ ވެސް ކޭކާ ބެހޭ ގޮތުން ސުވާލެއް ކުރީ މަލަކް އެކަންޏެވެ. މާޔަލްއަށް އެންމެ ކަމުދާނީ ރެޑްވެލްވެޓް ކޭކުކަން ޢާއިލާގެ އެންމެންނަށް އެނގޭނެއެވެ.\nފެޅި ކޭކުން އެތިކޮޅެއް ގާތް އެންމެންނަށް މާޔަލް ލަވައިދީ ފޮޓޯތައް ނެގުނެވެ. ކުއްލިއަކަށް އެންމެންގެ ރާގުތަކަށް ބަދަލުއައީތީ މާޔަލްގެ ސަމާލުކަން ވެސް އެކަމަށް ހުއްޓުނެވެ. ވަރަށް ލޯބިވާކަން ޖަހާފައިވާ ހިތް ބައްޓަމުގެ ފޮއިލް ފުއްޕާހަމާއެކު ވިއްސާރަދުނީގެ ކުލަތައް ހިމަނާފައިވާ ބޮޑު ފިނިފެންމާ ބޮނޑި ހިފައިގެން މާޔަލްއާ ދިމާއަށް އައީ އިވާންއެވެ. ކޭކުކޮޅު ކާލި ގޮތަށް އައިމީގެ ދެމަފިރިން އިވާންއާއެކު ގެއްލުނީ ކީއްވެކަން މާޔަލްއަށް އެނގުނީ ދެނެވެ. ހެނދުހެނދުނާ އިވާން ގެނެސްދިން ރަތް ފިނިފެންމާ ބޮނޑީގެ ހުރި މާތައް މިހާރު ވެސް ގޭތެރެއިން ހުރީ ފެންނާށެވެ. އަނެއްކާވެސް މާޔަލްއަށް އެ ލިބުނީ އެފަދަ ރީތި ދެވަނަ މާބޮޑިއެވެ. މާބޮނޑިއާއި ފުއްޕާހަމުގައި ހިފުމުން ހަދިޔާ ނިމުނީ ނޫންކަން އިވާން ބުނެލިއެވެ. މާޔަލްގެ އަތުން މާބޮޑިއާއި ފުއްޕާހަން މައިރާ ނެގިއެވެ. އެއާއެކު އައިމީގެ އަތުގައި ރަންކަރުދާހުން ޕާރުސަލްކޮށްފައި އޮތް ފޮށި އިވާން ނަގައި ދިއްކޮށްލިއެވެ. އެފަދަ އެތައް ހަދިޔާއެއް އެވަގުތު އިވާންގެ ފަރާތުން މާޔަލްއަށް ލިބުނެވެ.\nއިވާންއާއި މާޔަލްއަށް އެންމެންގެ ސަމާލުކަން ހުއްޓިފައިވީ ވަގުތު މައިރާގެ ގާތަށް ރަޒާ ޖެހިލިއެވެ. އެކުވެރިއަކު ކަމަކު އައިސް ހުރުމުން އޭނާއާ ވާހަކަދައްކާލަން ތިރިއަށްކަން ދަނީ ބުނެލިއެވެ. ޙަފުލާ ނިމި މެހެމާނުން އެނބުރި ދިއުމުން ޢާއިލާ އެކުގައި އަދި ވަގުތު ހޭދަކުރާން ބޭނުންވާނޭކަން ރަޒާއަށް އެނގެއެވެ. އެހެންވެ އޭނާ ގިނައިރެއް އަންނާނަމޭ ބުނެލިއެވެ. މައިރާ ސުވާލުތަކެއް ނުކޮށް ހަމައެކަނި ބޯޖަހާލީއެވެ. ފިރިމީހާ ގޮސް ދޮރުން ނުކުންނަން ދެން މައިރާއަށް ބަލަން ހުރެވުނެވެ. ކާކުތޯ އައީ އަހާލަން އޭނާ ބޭނުންވިއެވެ. ނަމަވެސް އެ ސުވާލު އެންމެންގެ ތެރޭ ނުކުރީއެވެ.\n"ސޮރީ އިނގޭ. ކޮފީއަކަށް އަރާ ތިބޭނެ ވަގުތެއްނެތް. ވަރަށް އަވަސްކޮށްލަން އެބަޖެހޭ." ކާރުގެ ކުރިއަށް އަރާ ސީޓުގައި ހަމަޖެހިލި ގޮތަށް ރަޒާ ވާހަކަދެއްކިއެވެ. (ނުނިމޭ)


ރޭ ނިމުނު އެމްޑީޕީ ބާޒާރަކީ ވަރަށް ކާމިޔާބު ބާޒާރެއް. މިފަދަ އިތުރު ބާޒާރެއް ވަރަށް އަވަހަށް ބާއްވާނެ – އާރިފް – Maldivian Democratic Party\n21 ނޮވެމްބަރު 2012\nރޭ ނިމުނު އެމްޑީޕީ ބާޒާރަކީ ވަރަށް ކާމިޔާބު ބާޒާރެއް. މިފަދަ އިތުރު ބާޒާރެއް ވަރަށް އަވަހަށް ބާއްވާނެ – އާރިފް\nއެމްޑީޕީގެ ހަރަކާތްތައް ހިންގުމަށް ފައިސާ ހޯދުމުގެ ގޮތުން އުސްފަސްގަނޑުގައި ކުރިޔަށް ގެންދިޔަ އެމްޑީޕީ ބާޒާރަކީ ވަރަށް ކާމިޔާބު ބާޒާރެއް ކަމަށާއި، މިފަދަ އިތުރު ނައިޓްމާކެޓެއް ވަރަށް އަވަހަށް ބާއްވާނޭ ކަމަށް އެ ހަރަކާތުގެ ކޯޑިނޭޓަރ މުހައްމަދު އާރިފް (ބޭބެ) ވިދާޅުވެއްޖެއެވެ.\nމި ނޮވެމްބަރު މަހުގެ 15 ވީ ބުރާސްފަތި ދުވަހު ހަވީރު އެމްޑީޕީގެ ހޯދުންތަކާއި ސިޔާސަތު އެކުލަވާލުމާއިބެހޭ ކޮމެޓީގެ މުގައްރިރު އަދި އެމްޑީޕީ ސަރުކާރުގެ އިކޮނޮމިކް މިނިސްޓަރ މަހުމޫދު ރާޒީ ހުޅުއްވައިދެއްވި މި ބާޒާރު4ދުވަހުގެ މުއްދަތަށް ކުރިޔަށް ގެންދިއުމަށް ކުރިން ހަމަޖެހިފައި އޮތް ނަމަވެސް މި ބާޒާރު ފަހުން ވަނީ ވަރަށް ގިނަ ބައެއްގެ އެދުމުގެ މަތިން އިތުރު ދެ ރޭ ކުރިޔަށް ގެންގޮސްފައެވެ.\nވިޔަފާރިވެރިންގެ ޖަމްޢިއްޔާއިން އިންތިޒާމް ކޮށްގެން ބާއްވާ ނައިޓް މާކެޓް ހިންގާ ގޮތަށް އާންމުންނަށް މޭޒު ވިއްކައިގެން ކޮންމެ ދުވަހެއްގެ ހަވީރު5ން ފެށިގެން ރޭގަނޑު 11 ޖެހުމާއި ހަމައަށް ކުރިއަށްގެންދިޔަ މި ނައިޓް މާކެޓް ފަދަ ނައިޓް މާކެޓެއް ލަސްވެގެން މީގެ3މަސް ފަހުން ބާއްވާނޭ ކަމަށް އާރިފް ވިދާޅުވިއެވެ.\n“އެމްޑީޕީ ބާޒާރު ހިނގަމުންދިޔައީ ލަވައަށް ރިކުއެސްޓް ކުރުމާ އިޝްތިހާރު ކުރުމުގެ ފުރުސަތު ވެސް ހުޅުވާލައިގެން. ފަހު2ރޭ ސައުންޑް ބޭނުންކުރުމުގައި ޓެކްނިކަލީ ބައެއް ދަތި ދިމާވި ނަމަވެސް އޯވަރރޯލްކޮށް މި ބާޒާރަކީ ހަމަ ވަރަށް ކާމިޔާބު ބާޒާރެއް. މި ބާޒާރަށް ގިނަ އަދަދެއްގެ ބަޔަކު ޒިޔާރަތްކޮށް، ވިޔަފާރިކޮށްފައިވާކަން ވެސް އަޅުގަނޑު އުފަލާ އެކު ފާހަގަކުރަން. އަދި މި ނައިޓް މާކެޓް ހިންގުމަށް އެހީތެރިވެދެއްވި ހުރިހާ ފަރާތްތަކަކަށް ވަރަށް ބޮޑަށް ޝުކުރު ދަންނަވަން.” އާރިފް ވިދާޅުވިއެވެ.


SunOnline: Sri Lanka ge maazee aai mihaarah avas kalhieh\nމުހައްމަދު ޖަވާދު ޔޫސުފު 17 Nov 2019, 15:02\nއިނގިރޭސީންގެ އަޅުވެތިކަމުން 1948 ވަނަ އަހަރު ސްރީލަންކާއަށް މިނިވަންކަން ލިބާއެކު އެގައުމުގައި ގާއިމް ކުރި ޑިމޮކްރެޓިކް ނިޒާމުގެ ދަށުން 1947 ގައި ފުރަތަމަ ބޮޑުވަޒީރަކަށް އިންތިހާބުކުރީ ސްޓެފެން ސެނެނަޔެކަ އެވެ. ސެނެނަޔެކަ ގެ ސަރުކާރުގައި ދިފާއީ ވަޒީރުކަމާއި ހާރިޖީ ވަޒީރުކަން ކުރައްވާފައިވަނީވެސް އޭނާ އެވެ. ސެނެނަޔެކަ ގެ ވެރިކަން 1952 އަށް ދެމިގެންދިއުމަށް ފަހު ޑުލްޑީ ސެނެނަޔެކަ އެއް އަހަރަށް ބޮޑުވަޒީރުކަން ކުރެއްވި އެވެ.\nއެއަށްފަހު 1953 ން 1956 އަށް ބޮޑުވަޒީރުކަން ކުރެއްވީ ސާ ޖޯން ކޮތަލަވާލާ އެވެ. ކޮތަލަވާލާ އަށްފަހު 1956 ގައި ބޮޑުވަޒީރުކަމަށް އިންތިހާބުވެ ވަޑައިގެންނެވީ ސޮލޮމޮން ބަންޑާރަ ނަޔެކެ އެވެ. ބުޑިސްޓުންގެ ހަރުކަށި މީހަކު ދިން ބަޑީގެ ހަމަލާއެއްގައި ސޮލޮމޮން ބަންޑާރަނަޔެކެ އަވަހާރަކޮށްލާފައިވަނީ 25 ސެޕްޓެމްބަރު 1959 ގައެވެ. ސޮލޮމޮން ބަންޑާރަނަޔެކެ އަވަހާރަކޮށްލުމާ ގުޅިގެން ސްރީލަންކާގެ ބޮޑުވަޒީރުކަމާ ހަވާލުވެ ވަޑައިގެންނެވީ ވިޖެޔަ ނަންދަ ދަޔަނަޔެކަ އެވެ. ދަޔަނަޔެކެ އަށްފަހު ވަގުތީ ގޮތުން ވެރިކަމާ ހަވަލުވެ ވަޑައިގެންނެވީ ސްރީލަންކާގެ ކުރީގެ ބޮޑުވަޒީރެއް ކަމަށްވާ ޑުލްޑީ ސެނެނަޔެކައެވެ. މިއީ އޭނާއަށް ބޮޑުވަޒީރުކަން ލިބިވަޑައިގެންނެވި ދެވަނަ ފަހަރެވެ.\nސްރީލަންކާގެ ބޮޑުވަޒީރުކަމަށް 1960 ވަނަ އަހަރު އިންތިހާބުވެވަޑައިގެންނެވީ އަވަހާރަކޮށްލި ކުރީގެ ބޮޑުވަޒީރު ސޮލޮމޮން ބަންޑާރަ ނަޔެކެ ގެ ހުވަފަތް އަނބިކަނބަލުން ސިރީމާވޯ ބަންޑާރަނަޔެކެ އެވެ. ނަމަވެސް 1965 ގައި ބޭއްވި އިންތިހާބުގައި ސިރީމާވޯ ބަލިވެވަޑައިގަތުމާއެކު އިންތިހާބު ކާމިޔާބު ކުރެއްވީ ކުރީގެ ބޮޑުވަޒީރެއް ކަމަށްވާ ޑުލްޑީ ސެނެނަޔެކަ އެވެ. މިއީ ސްރީލަންކާގެ ބޮޑުވަޒީރުކަން އޭނާ ކުރައްވާ ތިންވަނަ ފަހަރެވެ. ނަމަވެސް 1970 ވަނަ އަހަރު ބޭއްވި އިންތިހާބު ކާމިޔާބު ކުރައްވައިގެން ސިރީމާވޯ ދެވަނަ ފަހަރަށް ބޮޑުވަޒީރު ކަމަށް އިންތިހާބުވެ ވަޑައިގެންނެވި އެވެ.\nދުނިޔޭގެ ފުރަތަމަ އަންހެން ބޮޑުވަޒީރު ގެ ގޮތުގައި މަޝްހޫރުވެ ވަޑައިގެންނެވި ސިރީމާވޯ 1977 ވަނައަހަރާ ހަމައަށް ވެރިކަމުގައި ހުންނެވި އެވެ. ސްރީލަންކާގެ ސިޔާސީ މަސްރަހުގައި ވަރުގަދަ އަދި ނުފޫޒުގަދަ ޝަހުސިއްޔަތެއްގެ ގޮތުގައި ދެވަނަ ފަހަރަށް ބޮޑުވަޒީރު ކަމުގައި ސިރީމާވޯ ހަތް އަހަރު ހޭދަކުރެއްވި އެވެ. ސިރީމާވޯ ގެ ސަރުކާރު ވައްޓާލުމަށް ޓަކައި5އެޕްރީލް 1971 ވަނަ އަހަރު ސްރީލަންކާގެ ބައެއް ޒުވާނުން އެގައުމުގެ ފުލުހުންނަށާއި ސަރުކާރުގެ ބައެއް މަރުކަޒުތަކަށް ހަމަލާދީ ބަޣާވާތެއް ކުރަން މަސައްކަތް ކުރި ނަމަވެސް ބޭރުގެ އަސްކަރީ އެހީތެރިކަން ހޯއްދަވައިގެން ސިރީމާވޯ އެކަން ހުއްޓުވައި ވެރިކަން ހިމާޔަތްކޮށް ސްރީލަންކާއަށް ހަމަޖެހުން ގެނައުމުގައި ކާމިޔާބު ހޯއްދެވި އެވެ.\nބޮޑުވަޒީރުކަމަށް 1977 ގައި އިންތިހުބުވެ ވަޑައިގެންނެވީ ޔޫލިޔަސް ޖަޔަވަރުދަނާ އެވެ. އެދުވަސްވަރު ސްރީލަންކާގެ ދުސްތޫރަށް އިސްލާހުތަކެއް ގެނަ އެވެ. އެއީ ރައީސަށް ތަންފީޒީ ބާރުތަކެއް ދޭގޮތަށެވެ. އެހެންކަމުން އެއް އަހަރު ބޮޑުވަޒީރު ކަމުގައި ހުންނެވުމަށްފަހު 1978 އިން ފެށިގެން ޖަޔަވަރުދަނާ ހުންނެވީ ސްރީލަންކާގެ ރައީސްކަމުގެ މަގާމުގަ އެވެ. ޖަޔަވަރުދަނާ އަކީ ސްރީލަންކާގެ ދެވަނަ ރައީސެވެ. ކުރިން ބަރުލަމާނީ ނިޒާމަށް ވެރިކަންކުރަމުން އައި ސްރީލަންކާގެ ނިޒާމުގައި ރިޔާސީ ކުލަޖެހުނީ ޖަޔަވަރުދަނާގެ ވެރިކަމުގައި ގާނޫނު އަސާސީއަށް ގެނައި ބަދަލާ ގުޅިގެންނެވެ. ޖަޔަވަރުދަނާގެ ކުރިން ސްރީލަންކާގައި ފުލް ބަރުލަމާނީ ނިޒާމެއް އޮތް ދުވަސްވަރު ރައީސަކަށް ހުންނެވީ ވިލިޔަމް ގޮޕަލަވާލާ އެވެ. ގޮޕަލަވާލާ ރައީސް ސްރީލަންކާގެ ރަމްޒީ ރައީސެއްގެ ގޮތުގައި ހުންނެވީ 1972 ން 1978 އަށެވެ.\nގޮޕަލަވާލާއަށްފަހު ދެވަނައަށް ސްރީލަންކާގެ ރައީސްކަމަށް އިސްވެ ވަޑައިގެންނެވި ޔޫލިޔަސް ޖަޔަވަރުދަނާ 1989 އަކާހަމައަށް ރައީސްކަމުގައި ދެމިހުންނެވި އެވެ. ޖަޔަވަރުދަނާ އަށްފަހު ސްރީލަންކާގެ ރައީސް ކަމުގައި ހުންނެވީ ރަނަސިންހަ ޕްރަމަދާސާ އެވެ. ތަމަޅަ ޓައިގަރުން ދިން ބޮމުގެ ހަމަލާއެއްގައި ޕްރަމަދާސާ އަވަހާރަކޮށްލާފައިވަނީ 1993ގަ އެވެ.\nޕްރެމަދާސާ އަވަހާރަކޮށްލުމަށްފަހު ސްރީލަންކާގެ ރައީސްކަން ކުރެއްވީ ޑިންގިރީ ބަންޑާ ވިޖެތުންގަ އެވެ. އޭނާގެ ވެރިކަމަށް އަހަރެއްވުމަށްފަހު 1994 ން ފެށިގެން 2005 އަކާ ހަމައަށް ރައީސްކަން ކުރެއްވީ ޗަންދްރިކާ ކުމާރަތުންގަ އެވެ. ޗަންދްރިކާ ގެ ވެރިކަމުގައި މަހިންދަ ރާޖަޕަކްސަ ބޮޑުވަޒީރުކަމުގައި ހުންނެވުމަށްފަހު ސްޕްރީމް ކޯޓުން ނިންމި ނިންމުމަކާއެކު ޗަންދްރިކާ ގެ ވެރިކަން ނިމުމަކަށް އައުމުން ރައީސްކަމާ ހަވާލުވެވަޑައިގަތީ މަހިންދަ ރާޖަޕަކްސަ އެވެ.\nރާޖަޕަކްސަގެ ރައީސްކަން 2005 ން 2015 އަށް ދިގުދެމިގެން ދިޔައެވެ. 2015 ގައ ބޭއްވި އިންތިހާބުގައި ރާޖަޕަކްސަ ބަލިކުރައްވައި ސްރީލަންކާގެ ރައީސްކަމަށް އިންތިހުބުވެވަޑައިގެންނެވީ އެގައުމުގެ މިހާރުގެ ރައީސް މައިތުރިޕަލަ ސިރިސޭނާ އެވެ.\nސްރީލަންކާއަށް މިނިވަންކަން ލިބުމަށްފަހު އެގައުމަށް ކުރިމަތިވި އެންމެ ބޮޑު މައްސަލައަކީ 1976 ވަނައަހަރު އެގައުމުގެ ތަމަޅައިން ފެށި ވަކިވެގަތުމުގެ ހަރަކާތެވެ. ސްރީލަންކާގެ އުތުރާއި އިރުމަތީގައި ތަމަޅައިންނަށް ޚާއްސަކޮށްގެން މުސްތަގިއްލު ދައުލަތެއް އުފައްދަން އެގައުމުގެ ބައިމަދު ތަމަޅައިން ވަރުގަދަ ބަޣާވާތެއްފެށީ އެއަހަރުއެވެ. މިއާއެކު ލިބަރޭޝަން ޓައިގާސް އޮފް ޓެމިލް އިލާމް (އެލްޓީޓީއީ) ގެ ނަމުގައި ތަމަޅައިން ހަނގުރާމަވެރި ޖަމާއަތެއް އުފައްދައި ސްރީލަންކާގައި ވަކިވެގަތުމުގެ ހަރަކާތްތައް ފުޅާކޮށް ސަލާމަތީ ބާރުތަކަށް ހަމަލާދޭންފެށި އެވެ.\nމިހަނގުރާމައިގެ ހުޅުގަނޑު އެންމެ ބޮޑަށް ފަޅައިގެންގޮސް އެކަން ދިގުލީ ދާހިލީ ހަނގުރާމައަކަށް ބަދަލުވެގެންދިޔައީ 1983 އަހަރު "އެލްޓީޓީއީ" ން ސްރީލަންކާ ސިފައިންނަށް ހަމަލާދީ ސިފައިންގެ 13 މީހުން މަރާލުމާ ގުޅިގެންނެވެ.\nސްރީލަންކާގެ ދާހިލީ ހަނގުރާމަ 37 އަހަރަށް ދިގު ދެމިގެންދިޔައިރު ސްރީލަންކާގައި ދޮޅު ލައްކައަށްވުރެ ގިނަ މީހުން މަރުވެ އެގައުމުގެ އުތުރާއި އިރުމަތީގެ ސަރަހައްދުތައް ހަލާކުވެ އެއްކޮށް ވީރާނާވެގެންދިޔައެވެ. ހަނގުރާމައިގެ ދުވަސްވަރު އަމިއްލައަށް މަރުވެގެން ދޭ ޓެރަރިސްޓް ހަމަލާތަކާއި ބޮންގޮއްވުމުގެ ހަމަލާތަކުގެ ޝިކާރައަކަށް ވެރިރަށް ކޮލޮންބޯއާއި އެނޫންވެސް ސަރަހައްދުތައް ވެގެންދިޔައެވެ. އަދި ސްރީލަންކާގެ އިގްތިސާދު ހީނަރުވެ ތަރައްގީ ވަޅުޖެހިގެންދިޔައެވެ. ދާޚިލީ ހަނގުރާމަ ނިމުމަކަށް އައީ 17 މޭ 2009 ވަނައަހަރު ސްރީލަންކާގެ އޭރުގެ ރައީސް މަހިންދަ ރާޖަޕަކްސަގެ ވެރިކަމުގަ އެވެ.\nސްރީލަންކާއަށް މިފަހަކަށް އައިސް ކުރިމަތިވި ސިޔާސީ އެންމެބޮޑު މައްސަލައަކީ 2018 އަހަރުގެ އޮކްޓޯބަރު މަހު ރައީސް މައިތުރިޕަލަ ސިރިސޭނާ އެގައުމުގެ ބޮޑުވަޒީރު ރަނިލް ވިކްރަމަ ސިންހަ މަގާމުން ދުރުކޮށް އިދިކޮޅު ލީޑަރު މަހިންދަ ރާޖަޕަކްސަ ސްރީލަންކާގެ ބޮޑުވަޒީރު ކަމަށް އައްޔަން ކުރެއްވުމެވެ. މިކަމާގުޅިގެން ސްރީލަންކާއަށް ދުސްތޫރީ ބޮޑެތި މައްސަލަތަކެއް ކުރިމަތިވެ ސިރިސޭނާގެ ނިންމުމަކީ ޣައިރު ގާނޫނީ ނިންމުމެއްކަމަށް އެގައުމުގެ ސްޕްރީމް ކޯޓުން ހުކުމްކުރި އެވެ.\nމިހުކުމާއެކު މަހިންދަ ރާޖަޕަކްސަ ބޮޑުވަޒީރުކަމުން އިސްތިއުފާ ދެއްވުމުން ރަނިލް ވިކްރަމަ ސިންހަ އަލުން ބޮޑުވަޒީރު ކަމަށް އެނބުރި ވަޑައިގެންނެވި އެވެ. އެއަށްފަހު މިދިޔަ އެޕްރީލް މަހުގެ 21 ވަނަ ދުވަހު ސްރީލަންކާގެ ހަރުކަށި ޖަމާއަތަކުން ވެރިރަށް ކޮލަންބޯއަށް ދިން ނުރައްކާތެރި ޓެރަރިސްޓް ހަމަލާތަކެއްގައި 259 އަށްވުރެ ގިނަ މީހުން މަރުވެގެންގޮސްފައިވެ އެވެ.\nއެއަށްފަހު އިއްޔެ ބޭއްވި ސްރީލަންކާގެ ރިޔާސީ އިންތިހާބު ކާމިޔާބު ކުރައްވާފައި މިވަނީ ކުރީގެ ރައީސް މަހިންދަ ރާޖަޕަކްސަގެ ކޮއްކޯފުޅު ގޮތަބަޔަ ރާޖަޕަކްސަ އެވެ. މިއީ މަހިންދަ ރާޖަޕަކްސަ އަލުން އެނބުރި ސްރީލަންކާގެ ސިޔާސީ މަސްރަހަށް އެނބުރި އައުންކަމަށްވަނީ ބެލެވިފަ އެވެ.\nމިހެން މި ދިމާވީ ސްރީލަންކާގެ ރައީސް ސިރިސޭނާއާއި ބޮޑުވަޒީރު ރަނިލް ގާތްގަނޑަކަށް ހުރިހާ ކަމެއްގައި ފޭލްވެ ވަޑައިގަތުމާ ގުޅިގެންނެވެ. ތަރައްގީ އާއި އިގްތިސާދުގައި ފޭލްވެ ވަޑައިގެންފައިވާއިރު ގައުމުގެ ސަލާމަތީ ކަންތައްތަކުގައިވެސް އަދި ގައުމުގެ އެއްބައިވަންތަކަމާއި ވަހްދަތުގައިވެސް ރައީސް ސިރިސޭނާއާއި ބޮޑުވަޒީރު ރަނިލް ވަނީ ފޭލްވެ ވަޑައިގެންފަ އެވެ. އެދެބޭފުޅުންނަށް އައު ދައުރަކަށް ކުރިމަތިލައްވަން ކެރިވަޑައި ނުގަތީވެސް އެހެންވެ އެވެ.


Palm beach vihkaalan anehkaaves iulaanukohfi – Iru\nގައުމީ ދުވަހުގެ ތަހުނިޔާ ރައީސް ސޯލިހް ފޮނުއްވީ ޅެމަކުން\nއެންޓިބޮޑީ ސާވޭގެ ބައިވެރިން ހޮވާނީ ގުރުއަތުން\nއެމެރިކާގެ ރިޔާސީ އިންތިޚާބުގެ ކުރިއަށް ރެކޯޑު ޢަދަދަކަށް މީހުން ވޯޓުލައިފި\nޅ. މަދިރިގުރައިދޫގައި ހިންގަމުން އަންނަ ހަތަރު ތަރީގެ ޕާމް ބީޗް ރިސޯޓް ނީލަމުގައި ވިއްކާލަން އަނެއްކާ ވެސް އިއުލާން ކޮށްފި އެވެ.\nމީގެ ކުރިން ވެސް ދެ ފަހަރެއްގެ މަތިން ކުރި އިއުލާނާ ގުޅިގެން އެކަށީގެންވާ ހުށަހެޅުންތަކެއް ނުލިބިގެން އަނެއްކާ ވެސް އެ ރިސޯޓް ވިއްކާލަން އިއުލާން ކޮށްފައި ވަނީ މިދިއަ ބުރާސްފަތި ދުވަހެވެ.\nއިބްރާހިމް އަލިމަނިކުގެ ނަމުގައިވާ ޕާމް ބީޗް ރިސޯޓް، އެސްބީއައިއިން ނީލަމުގައި ވިއްކާލަނީ މޮނާޒާ ކޮންސްޓްރަކްޝަން އާއި ގާޑިއަން އޭޖެންސީ ޕްރައިވެޓް ލިމިޓެޑް ކިޔާ ކުންފުންޏަކުން އެ ރިސޯޓް ރަހުނުކޮށް އެ ބޭންކުން ނަގާފައިވާ ލޯނަކަށް ފައިސާ ނުދައްކައިގެނެވެ. އެ ރިސޯޓް ނީލަމުގައި ވިއްކާލައިގެން ލޯނަށް ނުދައްކާ ހުރި ފައިސާ ހޯދަން ސިވިލް ކޯޓުން، ޖުލައި 22، 2018 ގައި ހުކުމް ކޮށްފައިވެ އެވެ.\nއެ ރިސޯޓު ނީލަމުގައި ވިއްކާލަން އެސްބީއައި އިން އެންމެ ފުރަތަމަ އިއުލާނުކުރީ 26 މިލިއަން ޑޮލަރު، 400.9 މިލިއަން ރުފިޔާ އަށެވެ. ނަމަވެސް، ގަންނާނެ ފަރާތެއް ނުލިބިގެން، އަގު ދަށްކުރަމުން އައިސް މިހާރު ވިއްކާލަން ހުށަހަޅާފައިވާ އެންމެ ކުޑަ އަގަކީ 15.3 މިލިއަން އެމެރިކާ ޑޮލަރު، 235.9 މިލިއަން ރުފިޔާ އެވެ.\nނ. އަތޮޅުން ވ. އަތޮޅަށް ވައިޓް އެލާޓް ނެރެފި\nއެސްބީއައިން ބުނީ ނީލަން ކާމިޔާބުކުރާ ފަރާތަކުން 15 ދުވަހުގެ ތެރޭގައި އެއް މިލިއަން ޑޮލަރު ބެންކަށް ދައްކަންޖެހޭނެ ކަމަށެވެ. ބާކީ ފައިސާ 60 ދުވަސް ތެރޭގައި ދައްކާ ހަލާސް ކުރަން ޖެހޭކަމަށް ވެސް އެ ބޭންކުން ބުންޏެވެ.\nޕާމް ބީޗު ރިސޯޓު ވިއްކާލަން މަސައްކަތް ކުރަނީ މިއަހަރުގެ ފެބްރުއަރީ މަހުގެ ތެރޭގައި ދެ ފަރާތުން ކޯޓުން ބޭރުގައި ވާހަކަ ދެކެވި، މިހާރު ދައްކަންޖެހޭ އަދަދަކީ 5.5 މިލިއަން އެމެރިކާ ޑޮލަރު ކަމަށް އެއްބަސްވެ، އެކަން ލިޔުމަށް ވެސް ތިރިކުރެވިފައިވާވަނިކޮށް ކަމަށް އެ ރިސޯޓުން ވަނީ ތުހުމަތުކޮށްފަ އެވެ.


Arsenal aa evveruve City ge Amilla baaru gellijje\nއާސެނަލްއާ އެއްވަރުގެ ސިޓީގެ އަމިއްލަ ބާރު ގެއްލިއްޖެ\nއާސެނަލްއާ އެއްވަރުގެ އިނގިރޭސި ޕްރެމިއާ ލީގުގެ ގަދަ ހަތަރަކަށް އަރަން މެންޗެސްޓާ ސިޓީ އަށް އަމިއްލަ ބާރު ގެއްލިއްޖެ އެވެ.\nމި މެޗު 2-2އިން އެއްވަރުވުމުން ގަދަ ހަތަރަކަށް އަރަން މިހާރު އަމިއްލަ ބާރު ލިބިފައިވަނީ ސިޓީއާ އެންމެ ވާދަވެރި މެންެޗެސްޓާ ޔުނައިޓެޑަށެވެ.\nއިނގިރޭސި ލީގުގައި ސިޓީ އަށް ބާކީ އޮތީ އެންމެ މެޗެކެވެ. ޔުނައިޓެޑަށް ދެ މެޗެވެ. ޔުނައިޓެޑަށް މިހާރު ލިބިފައިވަނީ 63 ޕޮއިންޓެވެ. ސިޓީ އަށް 65 ޕޮއިންޓެވެ. މިހެންވެ ސިޓީ ދެން ކުޅެން ޖެހޭ މެޗުން މޮޅުވި ނަމަވެސް ބާކީ އޮތް ދެ މެޗުން މޮޅުވެގެން ޔުނައިޓެޑަށް ސިޓީ ވައްޓާލެވޭނެ އެވެ.\nމިރޭގެ މެޗުގައި ދެ ފަހަރަކު ސިޓީން ލީޑު ހޯދި އެވެ. ސާޖިއޯ އަގުއެރޯ އާއި ކެވިން ޑެބްރޫނޭ ޖެހި ގޯލުތައް ކެންސަލްވީ އޮލީވިއާ ޖީރޫޑާއި އެލެކްސިސް ސަންޗޭޒް ޖެހި ދެ ގޯލުންނެވެ.\nމި މޮޅާއެކު އާސެނަލް ވަނީ 68 ޕޮއިންޓާއެކު ތިން ވަނާގަ އެވެ. ދެ ވަނާގައިވަނީ 70 ޕޮއިންޓާއެކު ޓޮޓެންހަމް އެވެ. އެއްވަނާގައިވަނީ ބާކީ ދެ މެޗު އޮއްވައި ޗެމްޕިއަންކަން ކަށަވަރުކުރި ލެސްޓާ ސިޓީ އެވެ. އެ ޓީމަށް ލިބިފައިވަނީ 80 ޕޮއިންޓެވެ.\nމެޗަށް ފަހު ވާހަކަ ދައްކުން ސިޓީގެ ކޯޗު މެނުއަލް ޕެލެގްރީނީ ބުނީ އޭނާގެ ޓީމު މޮޅުވުން ހައްގު ކަމަށެވެ.\n"މެޗުގެ ފުރަތަމަ 25 މިނިޓަކީ މިސީޒަނުގައި އެންމެ ރަނގަޅަށް ކުޅުނު ވަގުތުތައް. އެކަމަކު އަހަރުމެން ކުޅުނީ ވެސް ވަރުގަދަ ޓީމަކާ. އަހަރުމެން މޮޅުވުން ހައްގު. މެޗުގެ އިންޓެންސިޓީ އާއި ސްޕީޑް އަހަރެންގެ ޓީމުން ފެނުނީ ރަނގަޅަށް،" މި ސީޒަނަށް ފަހު ސިޓީއާ ވަކިވާ ކޯޗު ބުންޏެވެ.\nރޭގެ މެޗަކީ ސިޓިގެ ދަނޑުގައި އެ ޓީމަށް އޭނާ ކޯޗުކޮށްދޭ ފަހު މެޗެވެ. ނަމަވެސް ސަޕޯޓަރުންގެ ފަރާތުން މާބޮޑު ތަރުހީބެއް ފެނިގެންގޮސްފައިނުވެ އެވެ.\nކާމިޔާބު ނުލިބި ދިގުލައިދާތީވެ މި ސީޒަނުގައި އެންމެ ޕްރެޝަރު ބޮޑުވެފައިވާ ކޯޗަކީ އާސެނަލްގެ ކޯޗު އާސެން ވެންގާ އެވެ. ފާއިތުވެދިޔަ 20 އަހަރު އެ ޓީމުގެ ކޯޗުކަމުގައި ހުރި ވެންގާ މަގާމުން ވަކިކުރަން ސަޕޯޓަރުން ދަނީ ގޮވާލަމުންނެވެ. ނަމަވެސް އަންނަ ސީޒަނުގައި ކޯޗަކަށް ހުންނާނެކަން ކަށަވަރުވެފައިވާ ވެންގާ ރޭގެ މެޗަށް ފަހު ބުނީ ސިޓީ މެޗު ފެށިލެއް ރަނގަޅު ކަމުން ހައިރާންވި ކަމަށެވެ.\n"އެކަމަކު ދެ ފަހަރު ފަހަރުގައި އޮވެފައި އަހަރުމެން ހަމަހަމަކުރިން. ޖުމުލަކޮށް މެޗާމެދު ހިތްހަމަޖެހޭ،" ވެންގާ ބުންޏެވެ.\nމެންޗެސްޓާ ޔުނައިޓެޑް މެންޗެސްޓާ ސިޓީ އާސެނަލް\nއާސެނަލް ޔުނައިޓެޑް އެއްވަރު\nސެމީގައި ޔުނައިޓެޑާއި ޗެލްސީ ކުރިމަތިލުމަކަށް\nއެންމެ އަވަސް ގޯލާއެކުވެސް ސިޓީވީ ބަލި


މި އަންހެން މީހާ އޭނާގެ މުސްކުޅި ބައްޕައަށް އަނިޔާ ކުރީ”ކޫސަނި” ސަބަބަކާހެދި – Dhen.mv\nމި އަންހެން މީހާ އޭނާގެ މުސްކުޅި ބައްޕައަށް އަނިޔާ ކުރީ"ކޫސަނި" ސަބަބަކާހެދި\nޢާލިމް އަބްދުއްލަތީފް January 14, 2021 - 7:46 pm\nއިންޑިއާގެ އަންހެނަކު އޭނާގެ މުސްކުޅި ބައްޕައަށް "ކޫސަނި" ސަބަބަކާހެދި އަނިޔާ ކޮށްފިއެވެ.\nމި އަންހެން މީހާ އަކީ ހަތަރު އަހަރު ކުރިން އޭނާގެ ފިރިމީހާގެ ކައިރިން ވަރިވެފައިވާ އަންހެނެކެވެ. އަދި އޭނާ މިހާރު ދިރިއުޅެމުން އަންނަނީ އޭނާގެ މައިންބަފައިންގެ ގާތުގައެވެ. އޭނާގެ ބައްޕައަށް އޭނަ އަނިޔާ ކުރީ، އޭނާ އެއްދުވަހަކު ފިހާރައަކަށް ގޮސް ބޮޑު އަތްދޮންނަ ފުޅިއެއް ގަނެގެން އެ ހިފައިގެން ގެއަށް އައުމުން އޭނާގެ ބައްޕަ ސުވާލު ކުރުމުންނެވެ.\nއޭނާގެ ބައްޕަ އެކަމާ ގުޅިގެން ސުވާލު ކުރުމާއެކު އޭނާ އެންމެ ފުރަތަމަ އޭނާގެ 62 އަހަރުގެ ބައްޕައާ ދިމާއަށް ހަޅޭއްލަވަން ފެށި ކަމަށާއި އޭނާގެ ބައްޕަ ހަޅޭއްނުލެވުމަށް އެދުނު ކަމުގައި ރިޕޯޓްތައް ބުނެއެވެ. އެހެން ނަމަވެސް އަޑުމަޑު ކުރުމުގެ ބަދަލުގައި އޭނާ ކައިރީގައި އޮތް ދޭފަތެއް ނެގުމަށްފަހު އޭނާގެ ބައްޕަގެ ފައިގަޔާއި އަތުގައި ތަޅަން ފެށިއެވެ. އެކަމުގެ ސަބަބުން އޭނާގެ ބައްޕައަށް ކުދި އަނިޔާތަކެއް ލިބިފައެވެ. މިކަމާ ގުޅިގެން އޭނާގެ ބައްޕަ ވަނީ ފުލުހުންނަށް އެ މައްސަލަ ހުށަހަޅާފައެވެ. އަދި މި މައްސަލަ ފުލުހުން ދަނީ ތަހުގީގު ކުރަމުންނެވެ.\nހަގީގަތުގައި ރުޅި އަކީ އިންސާނާ ހަލާކު ކޮށްލާ އެއްޗެކެވެ. އޭގެ މައްޗަށް ބާރު ފޯރުވާން ނޭނގޭ ނަމައެވެ. އެހެން ނޫންނަމަ އަމިއްލަ ބައްޕައަށް އަނިޔާ ކުރާހާ ދަށުދަރަޖަ އަކަށް އެއްވެސް އިންސާނަކު ނުވެއްޓޭނެ ކަން ގައިމެވެ.


SunOnline: BREAKING: Raees Yameen ge mahchah hiyaanaathaai, rishvathaai, money laundering ge ithuru thuhumathutakeh\nރައީސް ޔާމީނުގެ މައްޗަށް ހިޔާނާތާއި، ރިޝްވަތާއި މަނީ ލޯންޑަރިންގެ އިތުރު ތުހުމަތުތަކެއް!\nނަޖާހު މަސްއޫދު 28 Feb 2020, 00:30\nކުރީގެ ރައީސް އަބްދުﷲ ޔާމީން އަބްދުލްގައްޔޫމާ ގުޅޭގޮތުން މިހާރު ތަހުގީގު ކުރަނީ އެމްއެމްޕީއާރްސީގެ ފައިސާއަށް ހިޔާނާތްތެރިވުމާއި ރިޝްވަތާއި، މަނީ ލޯންޑަރ ކުރި ކަމަށް ތުހުމަތު ކުރެވޭ މައްސަލަތަކެއް ކަމަށް ފުލުހުން ބުނެފިއެވެ.\nކުރީގެ ރައީސް އަބްދުﷲ ޔާމީން އަބްދުލް ގައްޔޫމުގެ މައްޗަށް ކުރެވޭ އެހެން ތުހުމަތުތަކެއް ތަހުގީގު ކުރުމަށް މިއަދު އެމަނިކުފާނު ވަނީ ފުލުހަށް ހާޒިރުކޮށްފައެވެ.\nރައީސް ޔާމީން ފުލުހަށް ހާޒިރު ކުރުމާ ގުޅޭގޮތުން މީޑިއާއަށް މައުލޫމާތު ދެއްވަމުން އެމަނިކުފާނުގެ ގާނޫނީ ވަކީލު ޑރ. މުހައްމަދު ޖަމީލު އަހުމަދު ވިދާޅުވެފައި ވަނީ ފުލުހުން އެމަނިކުފާނާ ސުވާލު ކުރީ ކުރިންވެސް ތުހުމަތު ކުރެވުނު މައްސަލައިގައި ކަމަށެވެ.\nއެކަމާ ގުޅިގެން ފުލުނުން މިރޭ ނެރުނު ބަޔާނެއްގައި ބުނީ ރައީސް ޔާމީން މިއަދު ފުލުހަށް ހާޒިރު ކުރީ މީގެ ކުރިން އެމަނިކުފާނުގެ މައްޗަށް ތަހުގީގު ކުރެވި ޝަރީއަތް ކުރެވުނު މައްސަލައާ ބެހޭގޮތުން ސުވާލު ކުރުމަށް ނޫން ކަމަށެވެ. އަދި އެމަނިކުފާނާ ސުވާލު ކުރެވުނު މައްސަލަތަކުގެ ހުލާސާއެއް ފުލުހުން ދިނެވެ.\nފުލުހުން ބުނި ގޮތުގައި މުޅި އެމްއެމްޕީއާރްސީގެ ހިޔާނާތުގައި ގެއްލުނު 77.5 މިލިއަން ޑޮލަރަށް ހިޔާނާތްތެރިވެ އެ ފައިސާ ލޯންޑާ ކުރިކަމުގެ ތުހުމަތާއި، ކޮރަޕްޝަނުގެ އަމަލުތައް ހިމެނޭ ގޮތަށް ބޭރު ފައިސާ ގަނެދިނުމުގެ ނަމުގައި ދައުލަތުގެ ކުންފުނިތަކުން އެމްއެމްޕީއާރްސީއަށް 220.7 މިލިއަން ރުފިޔާ ހޯދުމަށް ފަހު އެ ފައިސާއަށް ހިޔާނާތްތެރިވެ އެ ފައިސާ ލޯންޑާކޮށްފައިވާ ކަމަށް ތުހުމަތު ރައީސް ޔާމީންގެ މައްޗަށް ކުރެވެއވެެ. އަދި ކޮރަޕްޝަނުގެ އަމަލުތަކެއް ހިމެނޭގޮތަށް އެމްއެމްޕީއާރްސީއިން އަމިއްލަ ފަރާތްތަަކަށާއި ކުންފުނިތަކަށް ލޯނުގެ ގޮތުގައި 1.9 މިލިއަން ރުފިޔާ ދޫކޮށް އެ ފައިސާއަށް ހިޔާނާތްތެރިވެ އެ ފައިސާ ލޯންޑާކޮށްފައިވާ ތުހުމަތު ކުރެވޭ މައްސަލައެއްގައިވެސް އެމަނިކުފާނަށް ތުހުމަތު ކުރެވޭ ކަމަށް ފުލުހުން ބުންޏެވެ. މިއީ މީގެ ކުރިންވެސް ރައީސް ޔާމީނު ފުލުހަށް ހާޒިރުކޮށް ސުވާލު ކުރެވުނު މައްސަލަތަކެއް ކަމަށް ފުލުހުން ބުންޏެވެ.\nއޭގެ އިތުރުން އެމްއެމްޕީއާރްސީ މެދުވެެރިކޮށް ރަށެއް ދޫކުރުމުގައި ރިޝްވަތު ނެންގެވި ކަމުގެ ތުހުމަތުވެސް ކުރެވޭކަން ފުލުހުން ހާމަކުރި އެވެ. އެ އެ މައްސަލައަކީ އދ. ފުއްގިރި ނަމަކަށް ކިޔާ ރަށެއް އެމްއެމްޕީއާރްސީ މެދުވެރިކޮށް ދޫކުރުމުގައި މަގާމުގެ ނުފޫޒު ބޭނުންކޮށްގެން ރިޝްވަތުގެ ގޮތުގައި 1،118،000 ޑޮލަރު ނަގައި އެ ފައިސާ އަމިއްލަ ފަރާތްތަކާއި ކުންފުނިތައް ބޭނުންކޮށްގެން ލޯންޑާ ކުރި ކަމުގެ ތުހުމަތު ކުރެވޭ މައްސަލައެކެވެ.\nއެމްއެމްޕީއާރްސީގެ ހިޔާނާތުގައި ދެން އެންމެ ބޮޑަށް ތުހުމަތު ކުރެވެނީ ކުރީގެ ނައިބު ރައީސް އަހުމަދު އަދީބާއި، އެމްއެމްޕީއާރްސީގެ ކުރީގެ އެމްޑީ އަބްދުﷲ ޒިޔަތުގެ މައްޗަށެވެ. މިހާރު ގޭބަންދުގައި ތިބި އެ ދެ މީހުންވެސް ރައީސް ޔާމީނާ ދެކޮޅަށް މީގެ ކުރިން ހެކިބަސް ދީފައިވެއެވެ.


މުބާރާތުގެ3ވަނަ ރޭގެ މެޗުތައް އެސް.އެން އަދި އެފް.އެލް.އައި.އެސް ކާމިޔާބުކޮށްފި – MNUSU\nމުބާރާތުގެ3ވަނަ ރޭގެ މެޗުތައް އެސް.އެން އަދި އެފް.އެލް.އައި.އެސް ކާމިޔާބުކޮށްފި\nއަންހެން ޑިވިޝަނުގައި ރޭގައި ކުޅުނު ފުރަތަމަ މެޗުގައި ބައްދަލު ކޮށްފައިވަނީ ސްކޫލް އޮފް ނާސިންގް (އެސް.އެން) އަދި ފެކަލްޓީ އޮފް ހޮސްޕިޓާލިޓީ އެންޑް ޓުއަރިޒަމް ސްޓަޑީޒް (އެފް.އެޗް.ޓީ.އެސް)އެވެ. އެސް.އެން އިން ސީދާ ދެ ސެޓުން ވަނީ މެޗު ކާމިޔާބުކޮށްފައެވެ. މި މެޗުގެ ސެޓުތައް އެސް.އެންއިން ގެންދިޔައީ ( 25-11 ، 25-15 )އިންއެވެ. މެޗުގެ އެންމެ މޮޅު ކުޅުންތެރިޔާއަށް ހޮވިފައި ވަނީ އެސް.އެންގެ ޖާރޒީ ނަންބަރު 12 ޢާއިޝަތު ސައީދެވެ.\nއެރޭގެ ދެވަނަ މެޗުގައި ބައްދަލުކޮށްފައި ވަނީ ފެކަލްޓީ އޮފް އިންޖިނިއަރިންގ، ސައިންސް އެންޑް ޓެކްނޮލޮޖީ (އެފް.އީ.އެސް.ޓީ)އާއި އެފް.އެލް.އައި.އެސް އެވެ. މި މެޗު ކާމިޔާބުކޮށްފައި ވަނީ ފެކަލްޓީ އޮފް ލޯ އެންޑް އިސްލާމިކް ސްޓަޑީޒް (އެފް.އެލް.އައި.އެސް) ކާމިޔާބުކޮށްފައި ވަނީ ސީދާ ދެ ސެޓުންއެވެ. މި މެޗުގެ ސެޓުތައް އެފް.އެލް.އައި.އެސް އިން ގެންދިޔައީ ( 25-16 ، 25-12 )އިންނެވެ. މެޗުގެ މޮޅު ކުޅުންތެރިޔާއަށް ހޮވިފައި ވަނީ އެފް.އެލް.އައި.އެސްގެ ޖާރޒީ ނަންބަރު2ފާޠިމަތު ޝިފްނާއެވެ.\nމިއަހަރުގެ އެމް.އެން.ޔޫ.އެސް.ޔޫ އިންޓަރ ފެކަލްޓީ ވޮލީބޯޅަ މުބާރާތަކީ އެމް.އެން.ޔޫ.އެސް.ޔޫ.ގެ ފަރާތުން ސިލްސިލާ ގޮތެއްގައި ބާއްވާ4ވަނަ މުބާރާތެވެ. މިއަހަރުގެ މުބާރާތަކީ ފެކަލްޓީތަކުގެ އެންމެ ގިނަ އަދަދެއްގެ ޓީމު ވާދަކުރާ އަހަރެވެ. އެގޮތުން، ފިރިހެން ޑިވިޝަންގައި ޖުމްލަ 8 ޓީމެއް ވާދަކުރާއިރު، އަންހެން ޑިވިޝަނުގައި ޖުމްލަ9ޓީމެއް ވާދަކުރެއެވެ.


Kulhudhuffushi Online - 2687 dharivarunnaai eku Kulhudhuffushi gai dhiraasee aa aharuge kiyevun fashaifi\n2687 ދަރިވަރުންނާ އެކު ކުޅުދުއްފުށީގައި ދިރާސީ އާ އަހަރުގެ ކިޔެވުން ފަށައިފި\nކުޅުދުއްފުށިއެޑިއުކޭޝަން މިނިސްޓްރީދިރާސީ އައު އަހަރު\nމިއަހަރުގެ ދިރާސީ އާ އަހަރުގެ ކިޔެވުން މިއަދު ފެށުނުއިރު ކުޅުދުއްފުށީގެ ސްކޫލުތަކުގެ އާބާދީ ވަނީ ފާއިތުވި އަހަރާ އަޅާ ބަލާއިރު ދަށްވެފަ އެވެ. މިއަހަރު މިރަށު ސްކޫލުތަކުގައި 2687 ދަރިވަރުން ތައުލީމް ހާސިލްކުރާނެ އެވެ.\n2015 ވަނަ އަހަރު ކުޅުދުއްފުށީ ސްކޫލުތަކުގައި 2670 ދަރިވަރަކު ތައުލީމު ހާސިލުކުރިއިރު 2016 ވަނަ އަހަރު 2629 ދަރިވަރަކު ތައުލީމު ހާސިލުކުރި އެވެ. އަދި މިދިޔަ އަހަރު 2716 ދަރިވަރުން ތައުލީމް ހާސިލްކުރި އެވެ. އެ އަދަދު ޖަލާލުއްދީން ސްކޫލުގެ ގުރޭޑް 11 އަށް ދަރިވަރުން ވެއްދުމުން މަތިވާނެ އެވެ.\nކައުންސިލުން ހިނގާ ޕްރީ ސްކޫލެއް ކަމަށްވާ އަމީރު އަމީން ސްކޫލުގައި މިއަހަރު 317 ދަރިވަރުން ތައުލީމް ހާސިލުކުރާނެ އެވެ. އެއީ ނާސަރީގައި 183 ދަރިވަރުންނާއި ބޭބީ ނާސަރީގައި 134 ދަރިވަރުންނެވެ. މިދިޔަ 2017 ވަނަ އަހަރު އަމީރު އަމީން ސްކޫލުގައި ތައުލީމް ހާސިލުކޮށްފައިވަނީ 339 ދަރިވަރުންނެވެ.\nމިއަދު ދިރާސީ އާ އަހަރުގެ ކިޔެވުން ފެށުން، ހދ އޭއީސީގެ ދަރިވަރުންތަކެއް–\nމި އަހަރުވެސް އެންމެ ބޮޑު އާބާދީއާ އެކު ކިޔެވުން ފެށި ހދ އަތޮޅު ތައުލީމީ މަރުކަޒުގައި އެވެ. ގުރޭޑް އަށަކަށް މިއަހަރު ކިޔަވާދޭން ފެށި އެ ސްކޫލުގެ އާބާދީ ވަނީ 1305 އަރާފަ އެވެ. ފައުންޑޭޝަން ގުރޭޑުން ފެށިގެން ކީ ސްޓޭޖް ތިންނަކަށް ކިޔަވާންދޭން ފެށި މިސްކޫލަކީ އަތޮޅުތެރޭގައި ހުރި އެންމެ އާބާދީ ބޮޑު ސްކޫލެވެ. މިދިޔަ އަހަރު ޖުމްލަ 1159 ދަރިވަރުން އެ ހދ އޭއީސީގައިތައުލީމް ހާސިލުކޮށްފައިވެ އެވެ.\nފައުންޑޭޝަން ގުރޭޑްތަކުން ފެށިގެން ގްރޭޑް 1 ން 10 އަށް ކިޔަވައިދޭ އަފީފުއްދީން ސްކޫލްގައި މިއަހަރު 820 ދަރިވަރުން ތައުލީމް ހާސިލުކުރާނެ އެވެ. މިއަހަރު އަލަށް އެސްކޫލާ ވަނީ 106 ދަރިވަރަކު ގުޅިފަ އެވެ. މިދިޔަ އަހަރު އަފީފުއްދީން ސްކޫލުގައި 768 ދަރިވަރުން ތައުލީމު ހާސިލުކުރި އެވެ. އަފީފުއްދީންގައި މިއަހަރު ކުޅުދުއްފުށީގެ އިތުރުން 43 ރަށެއްގެ ކުދިން ތައުލީމް ހާސިލްކުރާނެ އެވެ.\nކުޅުދުއްފުށީ ސެކަންޑަރީ ސްކޫލް ކަމަށްވާ ޖަލާލުއްދީން ސްކޫލްގެ މި އަހަރު ތައުލީމު ހާސިލް ކުރާ ދަރިވަރުންގެ އަދަދު ވަނީ ވަރަށް ބޮޑުތަނުން ދަށަށް ގޮސްފަ އެވެ. މި ބޮޑު ބަދަލު އެސްކޫލަށް އައިސްމިވަނީ މިއަހަރު ގުރޭޑް 8 އެސްކޫލުގައި ނުއުފައްދާތީ އެވެ. ގުރޭޑް ނުވައަކުން ފެށިގެން 12 ކިޔަވައިދޭއިރު މިއަހަރު ޖުމްލަ 247 ދަރިވަރުން ތައުލީމް ހާސިލްކުރާނެ އެވެ. ނަމަވެސް ގުރޭޑް 11 އަށް ކުދިން ވަނުމުން އެންރޯލްމަންޓް އިތުރުވެގެންދާނެ އެވެ. މި ދިޔަ އަހަރު އެސްކޫލްގެ ޖުމްލަ އާބާދީއަކީ 427 ދަރިވަރުންނެވެ.\nމިއަދު ދިރާސީ އާ އަހަރުގެ ކިޔެވުން ފެށުން، ޖަލާލުއްދީންގެ ދަރިވަރުންތަކެއް–\nދިރާސީ އާ އަހަރުގެ ކިޔެވުން ފަށާފައިވާއިރު ކުޅުދުއްފުށީގެ ސްކޫލުތަކުގެ 2687 ދަރިވަރުންނަށް ތައުލީމު ފޯރުކޮށްދިނުމަށް 296 ޓީޗަރުން ހަރަކާތްތެރިވާނެ އެވެ.\nހުރިހާކަމެއް ހުރީ ފުރިހަމައަށް ތައްޔާރުވެފަ، ދަތިކަމެއް ނެތް: ކުޅުދުއްފުށީ ސްކޫލުތައް


elections commission ge raees kamah shareef\nއިލެކްޝަން ކޮމިޝަންގެ ރައިސް ކަމަށް، އެ ކޮމިޝަނަށް މިއަދު ރައީސުލްޖުމްހޫރިއްޔާ ޢައްޔަން ކުރެއްވި އަހުމަދު ޝަރީފު ހޮވިއްޖެއެވެ.\nޝަރީފު މި މަޤާމަށް ހޮވުނީ އެ ކޮމިޝަންގައި ދެން ތިއްބެވި4މެމްބަރުންގެ އިއްތިފާގުންނެވެ.\nޝަރީފު މެންބަރު ކަމަށް އައްޔަން ކުރައްވާ ފަތްކޮޅު މިއަދު މެންދުރު ރައީސް އޮފީހުގައި ބޭއްވި ރަސްމިއްޔާތެއްގައި އަރުއްވާފައިވާއިރު، އީސީ ގެ ރައީސް ޝަރީފު އީސީގެ މެމްބަރު ކަމަށް އައްޔަންކުރެއްވީ ރައްޔިތުންގެ މަޖިލީހުން 33 މެންބަރުންގެ ވޯޓާއިއެކު ރުހުން ދިނުމުންނެވެ.\nމިއަދަކީ ގިނަ ދުވަސްތަކަކަށްފަހު އީސީއަށް5މެމްބަރުން ހަަމަވި ދުވަސް ކަންވެސް ފާހަގަކޮށްލަން ޖެހެއެވެ.\nކޮމިޝަންގެ ރައީސް ކަމަށް އައްޔަން ވެގެން ދިއުމުން ޝަރީފު ވިދާޅުވީ ސިޔާސީ ކޮންމެ ފިކުރެއް ހުރި ނަމަވެސް އޭނާ ކަންތައްތައް ކުރައްވަމުން ގެންދަވާނީ ގާނޫނުތަކާއި ޤަވާއިދުތަކުގެ ތެރެއިން ކަމަށެވެ. އަދި ވިދާޅުވީ އެއީ ކޮމިޝަނެއް ކަމަށާއި ވަކި ފަރާތަކަށް ޖެހިވަޑައި ނުގަންނަވާނެ ކަމަށެވެ.


Phone addictionah Google dhay hallakee "Paper Phone" | Mihaaru\n30 އޮކްޓޯބަރ 2019 - 07:47\nސްމާޓްފޯނަށް ދެވިހިފައި އެއާ ނުލައި މިހާރު ހިނދުކޮޅަކަށް ވެސް ނޫޅެވޭ މީހުން ބައިވަރެވެ. އެކަމަކު މި އާދައިގެ ސަބަބުން ވަރަށް ގިނަ ނޭދެވޭ ކަންކަން ދަނީ ކުރިމަތިވަމުންނެވެ. ފޯނު އެޑިކްޝަން ނުވަތަ ޑިޖިޓަލް އެޑިކްޝަނުން މީހުން ސަލާމަތްކުރެވޭތޯ ގޫގްލް އިން މިހާރު މި ވަނީ އާ ގޮތެއް ތައާރަފުކޮށްފަ އެވެ. އެއީ "ޕޭޕަ ފޯން" އެވެ. މިއީ ކުރުކޮށް ސިފަކޮށްދޭ ނަމަ "ފޯނެއްގެ ގޮތުގައި" ބޭނުން ކުރެވިދާނެ ކަރުދާސްގަނޑެކެވެ.\nމިކަމަށް ފުރަތަމަ ހަދަންޖެހޭ ގޮތަކީ ގޫގުލް ސްޓޯރުން މިހާރު ޑައުންލޯޑްކުރެވެން އިން "ޕޭޕަ ފޯން" ޑައުންލޯޑްކޮށްފައި، އެ ދުވަހަކަށް ބޭނުންވާ ކަންކަން ހިމެނޭ ޝީޓެއް އެކުލަވާލައި އޭތި ޕްރިންޓްކޮށްލާނީ އެވެ. މިކަންކުރާ އިރު އެ ދުވަހަކަށް ބޭނުންވާ މުހިއްމު ފޯނު ނަމްބަރުތަކާއި މީޓިންތަކާއި އަދި އެ ނޫން ވެސް ބޭނުންތެރި އެހެން މައުލޫމާތުތައް އޭގައި ހިމަނާލާނީ އެވެ. އަދި ފޫހިފިލުވަން ސުޑޯކް ކަހަލަ ގޭމްތައް ވެސް "ޕޭޕަ ފޯން" ގައި ޕްރިންޓްކުރެވިދާނެ އެވެ.\nގޫގުލް އިން ބުނާގޮތުގައި "ޕޭޕަ ފޯން" ބޭނުންކުރަން ފެށުމުންގެން ގެންގުޅޭ ފޯނަށް ހުސްކުރާ ވަގުތުތައް މަދުކުރެވި، މުހިއްމު އެހެން ކަންކަމަށް ވަގުތު ހޯދޭނެ އެވެ. ފޯނު ގެންގުޅޭ ގޮތަށް ޕްރިންޓްކުރާ "ޕޭޕަ ފޯން" ފަތްޖަހާލައިގެން ޖީބުގައި ގެންގުޅޭނީ އެވެ. ބޭނުމެއް ޖެހުނީމާ ނަގާނީ އެވެ.\n"ޕޭޕަ ފޯނު" ގެ ވީޑިއޯއެއް.\nގޫގުލް އިން "ޕޭޕަ ފޯން" ސިފަކުރަނީ "ޑިޖިޓަލް ވެލްނެސް" އަށް އޮތް ލުއި ހައްލެއްގެ ގޮތުގަ އެވެ.\nދިރިއުޅުމަށް ސްމާޓްފޯން ގެނައި އިންގިލާބާ އެކު، މިހާރު މުޅި ދުނިޔެ ވެސް އެންމެ ކަންވޮޑުވާ ކަމަކީ ފޯނަށް މީހުން ވަގުތުތައް ހުސްކުރާ މިންވަރު ގިނަވުމެވެ. ހާއްސަކޮށް އެކި ކަހަލަ ސޯޝަލް މީޑިއާ އެޕްތަކަށެވެ. މީގެ ސަބަބުން ކުރިމަތިވާ އެންމެ ބޮޑު އެއް ބޮޑު އެއް މައްސަލައަކީ ފިޒިކަލް ސޯޝަލައިޒްވުން ކުޑަވެ، އެކި ކަހަލަ ނަފުސާނީ މައްސަލަތަކަށް ހުށަހެޅުމެވެ.\nއިތުރު ލިޔުންތައް ގޫގްލް ސްމާޓް ފޯން


ކޮލަމް | Meedhoo.com\nގަދަކަލޭގެފާނު | 8 Feb 2018 | ކޮލަމް | (0) ޚިޔާލު\nދިވެހިރާއްޖޭގެ އުއްތަމަފަނޑިޔާރު އަބްދުﷲ ސައީދަކީ ގަޓުހުރި ފަނޑިޔާރެކެވެ. އެކަން އެމަނިކުފާނު ދައްކަވައިފިއެވެ. ރައްޔިތުންވެސް ބަލައިގެންފިއެވެ. މަނިކުފާނަށް އައްސަރިބަހާއި ސާބަހެވެ. މަނިކުފާނުގެ ނަންފުޅު ތާރީޚުގައި ލިޔާނީ މަނިކުފާނުގެ ކާބަފައިންގެ ތެރެއިން...\nއެންމެފަހުން ބޭއްވުނު ލޯކަލް ކައުންސިލް އިންތިޚާބުގައި އައްޑޫ ސިޓީ ކައުންސިލްގެ ހަތްގޮނޑިވެސް ކާމިޔާބުކުރީ އެމްޑީޕީގެ ކެންޑިޑޭޓުންނެވެ. މުޅި އަތޮޅުގައިވެސް އޮތީ އެމްޑީޕީގެ ރޫހެވެ. ރައްޔިތުންނަށް ކަމުދިޔައީ އެމްޑީޕީގެ ޝިއާރުތަކާއި ގޮވުންތަކެވެ. މީގެ މާނަޔަކީ...\nމީދޫގައި ހުންނަ ސިއްހީ މަރުކަޒުގެ ދެކުނު ފަރާތުން ހުޅުދޫ މީހުން ވަދެނުކުމެ ހެދުމަށް ޚާއްސަ ދޮރާއްޓެއް ގާއިމުކުރެވިފައިވާކަން އެނގޭހެއްޔެވެ؟ ނޭގެންޏާ ދަންނާށެވެ. ސިއްހީ މަރުކަޒާއި އަތޮޅުމަދަރުސާއާ ދޭތެރޭގައި އޮންނަ މަގަށްވާ ގޮތަށް އާ ދޮރާއްޓެއް ވަނީ ކަނޑައިފައެވެ....\nސިޓީ ކައުންސިލުން ޚަރަދުކޮށްގެން އައްޑޫގެ އެކިރަށްރަށުގައި ފަތާ ޓްރެކް އަޅަން ހިންގި މަޝްރޫއުގެ ދަށުން ހުޅުމީދޫގައި ޓްރެކް އަޅައި މިހާރު ބޭނުން ކުރަން ފަށައިފިކަމުގެ ވާހަކަ ނޫސްތަކުން މަވެސް ކިޔައިފީމެވެ. މި ޚަބަރު ކިޔައިފައި ކުޑައިކޮށް މޭނުބައިވާ ކަހަލަ ގޮތެއް...\nހަސަންމަލާ | 24 May 2017 | ކޮލަމް | (0) ޚިޔާލު\nހުޅުމީދޫ ސަޓަންޏާއި ޑާރލިންގ ރޯޑް\nހުޅުދޫ ޓަކިޔާމިސްކިތާއި ކުރީގެ ހުކުރުމިސްކިތާއި ދޭތެރޭ ރަށުގެ ހުރަހަށްވާގޮތަށް މަގެއް އޮވެއެވެ. ހުޅުމީދޫގެ މަގުތައް ޒަމާނީ ފެންވަރަށް ތަރައްގީކޮށް ގާއަތުރައި ރައްޔިތުންނަށް ފަސޭހަކޮށްދިނުމުގެ މަޝްރޫއުގެ ދަށުން މިހާރު މިމަގަކީ ތަރައްގީ ކުރެވިފައިވާ މަގެކެވެ....\nހަސަންމަލާ | 23 May 2017 | ކޮލަމް | (0) ޚިޔާލު\nމީދޫގެ ގަޓުހުރި ފަނޑިޔާރުންނާއި ގަޓުނެތް ފަނޑިޔާރުންގެ ވާހަކަ\nދިވެހި ތާރީޚު ލިޔާ މީހުން އައްޑޫ މީދޫ ފާހަގަ ކުރާނީ ކޮންގޮތަކަށްބާވައެވެ. ގަޓުހުރި ފަނޑިޔާރުންގެ ރަށުގެގޮތުގައި ބާވައެވެ. ނުވަތަ ނުކެރޭ ފިނޑި މީހުންގެ ރަށުގެ ގޮތުގައި ބާވައެވެ. މިހާތަނަށް މީދޫގެ ދިހަވަރަކަށް ބޭފުޅުން ރާއްޖޭގެ އުއްތަމަފަނޑިޔާރުކަން...\nހަސަންމަލާ | 22 May 2017 | ކޮލަމް | (0) ޚިޔާލު\nވެރިންނަށް ޚުޝާމަދުކުރުން ހުއްޓުވުމަށް ގާނޫނެއް ފާސްކުރަންވެއްޖެއެވެ.\nޑިމޮކްރަސީ އަށަގެންފައިވާ ގައުމުތަކާއި ޑިމޮކްރަސީ ފައްކާނުވާ ގައުމުތަކުން ފެންނަ އެންމެ ބޮޑު ތަފާތަކީ ވެރިންނަށް ޚުޝާމަދުކުރުމުގެ ސިފައެވެ. ޑިމޮކްރަސީ ފައްކާވެފައިވާ ގައުމެއްގައި ވެރިންނަށް ހައްގު ނޫން ތައުރީފުކުރާ އަޑެއް ނީވޭނެއެވެ. ވެރިންނަށް ޚުޝާމަދުކުރުމަކީ...


އެންމެ ޗެލެންޖެއްގައި ވެސް ބައިވެރިނުވާ މީހުން ކޮބާ؟ – Dhen.mv\nއެންމެ ޗެލެންޖެއްގައި ވެސް ބައިވެރިނުވާ މީހުން ކޮބާ؟\nދެން އެމްވީ April 3, 2020 - 4:40 am\nދުނިޔޭގެ އެކި ހިސާބުތަކުގައި ހަލުވިކަމާއިއެކު ފެތުރެމުން އަންނަ ކޯވިޑް-19 ވައިރަހުގެ ސަބަބުން ގިނަ ގައުމުތަކުގައި ވަނީ ސުކޫލުތަކާއި އޮފީސްތަކާއި އަދި ސަރުކާރު ބަންދުކޮށް ޒަރޫރީ ބޭނުމަކަށް ނޫނީ ބޭރަށް ދިއުން މަނާކޮށްފައެވެ. އެގޮތުން ރާއްޖޭގައި ވެސް ކޯވިޑް-19 އިން ރައްކާތެރިވުމަށް ޓަކައި ސަރުކާރުން ވަނީ ޕާކްތަކާއި ކެފޭ ރެސްޓޯރެންޓްތަކާއި ސުކޫލުތަކާއި އަދި ސަރުކާރުވެސް ބަންދުކޮށްފައެވެ. އަދި ގޭގައި ތިބުމަށް ސިއްހީ މާހިރުން ދަނީ ކެނޑިނޭޅި އިލްތިމާސްކުރަމުންނެވެ.\nގޭގައި ތިބެން ޖެހުމާއެކު ގިނަ ބައެއްގެ މަންޒިލަކަށް ވެގެން ދިޔައި މީސް މީޑިއާއެވެ. ފޫހި ފިލުވާލުމަށްޓަކައި ތަފާތު އެކި އެކި ޗެެލެންޖުތައް ވެސް ވަނީ މީސް މީޑިއާގައި ފަށާފައެެވެ. ކުދި ކުދި ގޭމްތަކަކުން ފެށިގެން އައި މި ކަންތައް މިހާރު ވަނީ ގިނަ ބައެއްގެ މެދުގައި މަގުބޫލުކަން ހޯދާފައެވެ. އެގޮތުން ޓޮއިލެޓު ޕޭޕަރ ރޯލު ޗެލެންޖަކުން ފެށިގެން އައިސް މިހާރުވަނީ ގުރުއާން ކިޔަވައި އަޕްލޯޑުކުރުމުގެ ޗެލެންޖެއް ވެސް ވައިގައި ހިފާފައެވެ. މި ޗެލެންޖުތަކަށް ގިނަ ބައެއްގެ ބޮޑު ތަރުހީބެއް ވަނީ ލިބިގެން ގޮސްފައެވެ. އެގޮތުން ސަރުކާރުގެ އިސް ފަރާތްތަކާއި މަޖިލިސް މެންބަރުން ވެސް ހިމެނެއެވެ.\nނަމަވެސް މި އިން އެއްވެސް ޗެލެންޖެއްގައި ބައިވެރި ނުވާ މީހުން ވެސް މަދެއް ނޫނެވެ. މީގެ ތެރެއިން ގިނަ މީހުން ގަބޫލުކުރާ ގޮތުގައި މިފަދަ ޗެލެންޖުތައް ކުރުމަކީ ބޭކާރު ކަމެކެވެ. އަދި މި ފަދަ ކަންކަމުގައި ވަގުތު ބޭކާރު ކުރުމަށް ވުރެ މުހިންމުކަންތައްތަކަށް ވަގުތު ހޭދަކުރުން މާ ރަނގަޅެވެ. ހަމައެހެންމެ މިފަދަ ކަންތައްތަކުން މާ ބޮޑު ފައިދާއެއް ނުކުރާ ކަމަށާއި ބައެއް ކަންތައްތަކުން ދެއްކުންތެރިކަން ހާމަވާ ކަމަށްވެސް ބައެއް މީހުން ގަބޫލުކުރެއެވެ.\nޗެލެންޖުތަކުގައި ބައިވެރިވާން ބޭނުން ނުވާ މީހުންގެ ހިޔާލު މިހެން ހުރި ކަމުގައި ވިޔަސް ޗެލެންޖުތަކުގައި ބައިވެރިވާ މީހުން ބުނަނީ މިފަދަ ކަންކަމަކީ ގޭގައި ތިބޭއިރު ކޮށްލަން ރަނގަޅު ކަންތައްތައް ކަމަށެވެ. އަދި މިފަދަ ކަންކަމުން ހުނަރު ދައްކާލަން ލިބި ފުރަބަންދުގެ ދުވަސްތައް އެންމެ ރަނގަޅަށް ހޭދަކުރުމަށްޓަކައި މިއީ ވެސް ކޮށްލަން ރަނގަޅުކަމެއްގެ ގޮތުގައި މިފަދަ މީހުން ފާހަގަކުރެއެވެ. މި ޗެލެންޖުތަކުގައި ބައިވެރިވުމަށް އެއްވެސް މަޖުބޫރު ކަމެއް ނެތްކަމަށް ވެސް މި ފަރާތްތަކުން ފާހަގަކުރެއެވެ.


އިތުރު 600 އަށްވުރެ ގިނަ މީހުން ކޯވިޑް ވެކްސިންގެ ބޫސްޓަރ ޑޯޒް ޖަހައިފި އިތުރު 600 އަށްވުރެ ގިނަ މީހުން ކޯވިޑް ވެކްސިންގެ ބޫސްޓަރ ޑޯޒް ޖަހައިފި\nއިތުރު 600 އަށްވުރެ ގިނަ މީހުން ކޯވިޑް ވެކްސިންގެ ބޫސްޓަރ ޑޯޒް ޖަހައިފި\nމާލެ ސަރަހައްދުގައި ވެކްސިން ޖެހުން - ފޮޓޯ: މުޙައްމަދު ވަޙީދު / ޕީ.އެސް.އެމް ނިއުސް\nކޯވިޑުން ދިފާޢުވުމަށް ރާއްޖޭގައި ކުރިއަށްގެންދާ ޤައުމީ ވެކްސިން ޕްރޮގްރާމުގެ ތެރެއިން އިތުރު 600 އަށްވުރެ ގިނަ މީހުން ބޫސްޓަރ ޑޯޒް ޖަހައިފިއެވެ. މިއާއެކު ބޫސްޓަރ ޑޯޒް ޖެހި މީހުންގެ އަދަދު ވަނީ 7947 އަށް އަރާފައެވެ.\nއެޗްޕީއޭއިން އެންމެފަހުން ޢާއްމުކޮށްފައިވާ ތަފާސްހިސާބުތައް ދައްކާގޮތުން އަންގާރަ ދުވަހު ވެކްސިންގެ ބޫސްޓަރ ޑޯޒް ޖެހި މީހުންގެ ތެރޭގައި ހިމެނެނީ މާލެ ސަރަހައްދުން ބޫސްޓަރ ޑޯޒް ޖެހި 250 މީހުންނާއި އަތޮޅުތަކުން ބޫސްޓަރ ޑޯޒް ޖެހި 404 މީހުންނެވެ.\nމީގެ އިތުރުން 225 މީހުން ވަނީ ކޯވިޑް ވެކްސިންގެ ދެވަނަ ޑޯޒް ޖަހާފައެވެ. މީގެ ތެރޭގައި މާލޭ ސަރަޙައްދުން ވެކްސިން ފުރިހަމަކުރި 140 މީހުންނާއި، އަތޮޅުތަކުން ވެކްސިންގެ ދެވަނަ ޑޯޒް ޖެހި 85 މީހަކު ހިމެނެއެވެ. އަލަށް ވެކްސިން ފުރިހަމަކުރި މީހުންނާއެކު ރާއްޖެއިން ކޯވިޑް ވެކްސިން ފުރިހަމަކުރި މީހުންގެ ޖުމްލަ ޢަދަދު މިހާރު ވަނީ 362،742 އަށް އަރާފައެވެ.\nކޯވިޑުން ދިފާޢުވުމަށް ދޭ ވެކްސިންގެ ފުރަތަމަ ޑޯޒް އަންގާރަ ދުވަހު 51 މީހަކު ވަނީ ޖަހާފައެވެ. މީގެ ތެރޭގައި މާލޭ ސަރަޙައްދުން ވެކްސިން ޖެހި 38 މީހުންނާއި އަތޮޅުތަކުން ވެކްސިން ޖެހި 13 މީހަކު ހިމެނެއެވެ. މިއާއެކު ވެކްސިންގެ ފުރަތަމަ ޑޯޒް ޖެހި މީހުންގެ ޖުމްލަ ޢަދަދުވަނީ 395،470 އަށް އަރާފައެވެ.\nމާލެއާއި ވިލިމާލެ އަދި ހުޅުމާލެ ހިމެނޭހެން6ސެންޓަރެއްގައި ވެކްސިން ދިނުން ކުރިއަށްދެއެވެ. އަދި ގޭގެއަށް ގޮސްގެން ވެކްސިން ދިނުމަށް3މޮބައިލް ޓީމް ޙަރަކާތްތެރިވެއެވެ. މީގެއިތުރުން އަތޮޅުތެރޭގެ 176 ސެންޓަރެއްގައި އަންނަނީ ވެކްސިން ޖަހައިދެމުންނެވެ.\nއިތުރު ލިޔުންތައް ރިޕޯޓް ކޯވިޑް-19 ކޯވިޑް-19


Ithuru faruvaa ah Nawaz Sharif gaumun beyrah gendhan huh'dha dheefi\nއެމަނިކުފާނު އިތުރު ފަރުވާއަށް ގެންދަވަން ނިންމާފައިވަނީ ލަންޑަނަށް ކަމަށް ހަބަރުތައް ބުނޭ\nއެމަނިކުފާނު ވަނީ ކަފާލާތުގެ ދަށުން މިނިވަންކޮށްފަ\nކ. މާލެ | 12 ނޮވެންބަރ 2019 | އަންގާރަ 08:24 | 2,878\nނަވާޒު ޝަރީފު - ގޫގުލް\nކޮރަޕްޝަނުގެ މައްސަލަ އެއްގައި ހަތް އަހަރު ދުވަހުގެ ޖަލު ޙުކުމެއް ތަންފީޒުކުރަމުން ގެންދަވާ ޕާކިސްތާނުގެ ކުރީގެ ބޮޑު ވަޒީރު ނަވާޒް ޝަރީފުގެ ޙާލުކޮޅު ދެރަވެގެން ހޮސްޕިޓަލުގައި ފަރުވާ ދިނުމަށްފަހު ގެޔަށް ބަދަލުކޮށް އިތުރު ފަރުވާ ދިނުމަށް ގައުމުން ބޭރަށް ގެންދިއުމަށް ހުއްދަ ދީފައިވާ ކަމަށް އެ ޤައުމުގެ ޚާރިޖީ ވަޒީރު ޝާހު މަޙްމޫދު ޤުރައިޝީ ވިދާޅުވެއްޖެއެވެ.\nޕާކިސްތާނުގައި ތިން ފަހަރެއްގެ މަތިން ބޮޑު ވަޒީރުކަން ކުރައްވާފައިވާ ނަވާޒު ޝަރީފުގެ ލޭގެ ޕްލެޓްލެޓް ކައުންޓްސް ދަށްވުމުގެ ސަބަބުން އެމަނިކުފާނަށް ހޮސްޕިޓަލުގައި ފަރުވާ ދެއްވަމުން ގެންދަވަނިކޮށް ވަނީ ހާޓް އެޓޭކެއް ވެސް ޖެހިފައެވެ.\nބަލިހާލުކޮޅު ގޯސްވުމުގެ ސަބަބުން ލާހޯރުގެ ހައިކޯޓުން ވަނީ ކަފާލާތުގެ ދަށުން އެމަނިކުފާނު މިނިވަން ކޮށްފައެވެ. އެހެން ނަމަވެސް އޭރު އިތުރަށް ފަރުވާ ދިނުމަށް ބޭރަށް ގެންދިޔުމަށް ހުއްދަ ދީފައެއް ނުވެއެވެ.\nއިތުރު ފަރުވާއަށް ނަވާޒު ޝަރީފު ގެންދިއުމަށް ހަމަޖެހިފައިވަނީ ލަންޑަނަށް ކަމަށް ރިޕޯޓްތައް ބުނާއިރު އެމަނިކުފާނަށް އަންނަނީ ގޭގައި އައިސީޔޫ އެއް ހަދައި ފަރުވާދެމުންނެވެ.\nޤުރައިޝީ ވިދާޅުވީ ނަވާޒް ޝަރީފުގެ ފުރާނަ ސަލާމަތް ކުރުމަށް ޤައުމުން ބޭރުން އަވަސް ފަރުވާ ބޭނުންވާ ކަމަށް ޑޮކްޓަރުން އެންގުމާ އެކު ނަވާޒް ޝަރީފުގެ ފަރުވާކުރިޔަށް ގެންދިއުމަށް ޤާނޫނީ ގޮތުން އެއްވެސް ހުރަހެއް ސަރުކާރުން ނާޅާނެކަމަށެވެ.\nނަވާޒް ޝަރީފުގެ މައްޗަށް ކޮށްފައިވާ ކޮރަޕްޝަނުގެ މައްސަލައިގެ ޙުކުމަށް އެމަނިކުފާނު އަދިވެސް ގެންދަވަނީ ދެކޮޅު ހައްދަވަމުންނެވެ.


ކޮވިޑް-19: ޖަލުތަކުގެ ފިޔަވަޅުތައް ވެސް ވަރުގަދަ ކުރަނީ – ދިވެހި ނޫސް\nHome ⁄ ހަބަރު ⁄ ކޮވިޑް-19: ޖަލުތަކުގެ ފިޔަވަޅުތައް ވެސް ވަރުގަދަ ކުރަނީ\nހަލުވިކަމާއި އެކު މިހާރު ފެތުރެމުން އަންނަ ކޮވިޑް19 އާ ގުޅިގެން ޖަލުތަކުގައި ވެސް ހާއްސަ ފިޔަވަޅުތަކެއް އަޅަން ފަށައިފިއެވެ.\nމި ފިޔަވަޅުތަކަކީ ގައިދީންގެ ރައްކާތެރި ކަމަށްޓަކައި އަޅަމުންދާ ހާއްސަ ފިޔަވަޅުތަކެއް ކަމަށް މޯލްޑިވްސް ކަރެކްޝަނަލް ސާވިސަސް އިން ބުނެއެވެ. ކޮމިޝަނާ އޮފް ޕްރިޒަންސް އަހުމަދު މުހައްމަދުފުޅު ވިދާޅުވީ ގައިދީންގެ ސަލާމަތާއި ރައްކާތެރިކަމަށް އަޅަން ޖެހޭ ފިޔަވަޅުތައް އަޅަން ފަށާފައިވާ ކަމަށެވެ. އަދި އެ މައްސަލައިގައި ހައްލު ހޯދުމަށް ކަމާބެހޭ ހުރިހާ ފަރާތްތަކާ މަޝްވަރާކުރަމުން އަންނަ ކަމަށް އޭނާ ވިދާޅުވިއެވެ.\nރާއްޖެއިންވެސް މި ބައްޔަށް ޕޮޒިޓިވް ވެފައިވާ ދެ މީހަކު މިހާރު ވަނީ ފެނިފައެވެ. އެއީ ކުރެއްދޫ އައިލެންޑު ރިސޯޓުގައި މަސައްކަތް ކުރާ ބިދޭސީ ދެ މުވައްޒަފެކެވެ. އެމީހުންގެ ހާލަތު ރަނގަޅު ކަމަށް ސަރުކާރުން ރޭ ހާމަކުރިއެވެ. އަދި އެ ރިސޯޓު އޮތީ ލޮކްޑައުން ކޮށްފައެވެ. އެ ބައްޔާއި ގުޅިގެން ސަރުކާރުން އަންނަނީ ގިނަ ފިޔަވަޅުތަކެއް އަޅަމުންނެވެ.\nކޮވިޑް19 އާ ގުޅިގެން އިއްޔެ ސަމާ އައިލެންޑުން ކަރަންޓީން ކުރި ހަތް މީހަކު އެ ބައްޔަށް ނެގެޓިވް ވެފައިވާއިރު އެ ރިސޯޓު މިހާރު ވަނީ ހުޅުވާލައިފައެވެ. މީގެއިތުރުން އއ.ސޭންޑީޒް ބަތަލާ އައިލަންޑް ރިސޯޓުގައި ޗުއްޓީ ހޭދަ ކުރަމުން ދިޔަ އިޓަލީވިލާތުގެ ފަތުރުވެރިއެއް ކޮރޯނާވައިރަހަށް ޝައްކުކުރެވޭ އަލާމާތްތައް ހުރުމުން މޮނިޓަރކުރުމާއި ޓެސްޓު ހެދުމުގެ ކަމާ ގުޅުންހުރި ފަރާތްތަކުން އަންނަނީ ކުރަމުންނެވެ. އަދި އެ ރިސޯޓުވެސް ވަގުތީ ގޮތުން ވަނީ ލޮކްޑައުން ކޮށްފައެވެ.


Dhiraagun raahjeygai furathama faharah “smaat hoam” thaaarafkohfi\nދިރާގުން ރާއްޖޭގައި ފުރަތަމަ ފަހަރަށް “ސްމާޓް ހޯމް” ތައާރަފްކޮށްފި\nގޭގައި ބޭނުންކުރާ ޑިޖިޓަލް ހިދުމަތްތައް މެދުވެރިކޮށް ދިރިއުޅުން ލުއިފަސޭހަކޮށްދޭ “ސްމާޓް ހޯމް”ގެ ހިދުމަތް، ޕެކޭޖް ޕްރޮޑަކްޓެއްގެ ގޮތުގައި ރާއްޖޭގައި ފުރަތަމަ ފަހަރަށް ދިރާގުން ތައާރަފްކޮށްފި އެވެ.\nމިހިދުމަތުގެ އެހީގައި ސަމާރޓް މޯބައިލް ފޯނެއް، ޓެބްލެޓެއް ނުވަތަ އެނޫންވެސް ސްމާޓް ޑިވައިސްއެއް މެދުވެރިކޮށް ގޭތެރޭގައި ބޭނުން ކުރާ ތަފާތު އިލެކްޓްރޯނިކް ތަކެތި ކޮންޓްރޯލް ކުރުމުގެ ބާރު ކަސްޓަމަރުންގެ އަތަށް ގެނެސްދޭނެ ކަމަށް އެކުންފުނިން މައުލޫމާތު ދެއެވެ.\nއެގޮތުން އެ ކަސްޓަމަރެއްގެ ސްމާޓް ޑިވައިސް އަށް އަޅައިދެވޭ އެޕްލިކޭޝަނެއް މެދުވެރިކޮށް ގޭތެރޭގައި ބޭނުން ކުރެވޭ ލައިޓު، އޭސީ، ދޮރުފޮތި، ސާވެއިލަންސް ސިސްޓަމް އަދި ޓީވީ ފަދަ ތަފާތު ވަސީލަތްތައް ފޯނަށް ފިތާލާ ފިތާލުމަކުން ކޮންޓްރޯލް ކުރެވޭނެ ކަމަށް ދިރާގުން ބުނެއެވެ.\nދިރާގު ޕަބްލިކް ރިލޭޝަންސް މެނޭޖަރ އިމްޖާދު ޖަލީލު ވިދާޅުވީ، ‘މިކަން ކުރުމަށް ކޮންމެހެން ގޭތެރޭގައި ހުންނާކަށް ނުޖެހޭނެ ކަމަށާއި ގެއިން ބޭރުގައި ހުންނަ ވަގުތުތަކުގައިވެސް ގޭތެރޭގައި ހުންނަ މި ފަދަ ވަސީލަތްތަށް ކޮންޓްރޯލް ކުރުމުގެ ޤާބިލުކަން މި ހިދުމަތުގެ ސަބަބުން ކަސްޓަމަރުންނަށް ލިބިގެންދާނެއެވެ.\nދިރާގުން ބުނީ މި ހިދުމަތައް އެދުމުން ދިރާގުގެ ބްރޯޑްބޭންޑް ކަނެކްޝަނެއް ހުރި ކޮންމެ ތަނެއްގައި އެ ބޭފުޅަކު ނަންގަވާ ޕެކޭޖެއްގައި އެކުލެވޭ އެކި ޑިވައިސްތައް އެ ކަސްޓަމަރެއްގެ ގޭގައި ސެޓަޕް ހަދައިދިނުމުގެ ހިދުމަތްވެސް ދިރާގުން ފޯރުކޮށްދޭނެ ކަމަށެވެ.\nފަސް ޕެކޭޖެއް ހިމެނޭ ގޮތައް ކަސްޓަމަރުންނަށް މި ހިދުމަތް ފޯރުކޮށްދެވޭ އިރު ކޮންމް ޕެކޭޖަކީ،6މަސް ދުވަސް، 12 މަސް ދުވަސް، އަދި 18 މަސް ދުވަހަށް ބަހާލައިގެން ލާރި ދެއްކުމުގެ އިންތިޒާމްވެސް ހަމަޖެހިފައިވާ ޕެކޭޖްތަކެއް ކަމަށް ދިރާގުން މައުލޫމާތު ދެއްވައެވެ. އެގޮތުން މި ހިދުމަތުގައި ހިމެނޭ ޕެކޭޖުތަކަކީ، ސްމާޓް ހޯމް ބޭސިކް، ސްމާޓް ހޯމް ސްޓޭންޑަޑް، ސްމާޓް ހޯމް ޕްލަސް، ސްމާޓް ހޯމް ޕްރިމިއަމް، އަދި ހޯމް ސެކިއުރިޓީ ކިޓެވެ.\nމި ހިދުމަތް ލޯންޗްކުރުމަށް ފަހު ވާހަކަ ދައްކަވަމުން ދިރާގު މާކެޓިންގ މެނޭޖަރ، ބްރޯޑްބޭންޑް އެންޑް ޑާޓާ ސާވިސަސް މުހަންމަދު ފާހިރު ވިދާޅުވީ، “މި ހިދުމަތަކީ މިހާރު ދުނިޔޭގެ އެކިކަންކޮޅުތަކުގައި ބޭނުންކުރެވެމުންދާ މަޤްބޫލު ހިދުމަތެއް ކަމަށާއި މި ހިދުމަތް ލިބިގަތުމަށް ހުރިހާ ޑިވައިސް ތަކަކީ ސްމާޓް ޑިވައިސް ތަކަކަށް ވާކަށް ނުޖެހޭނެއެވެ. އަދި ސްމާޓް ނޫން އާދައިގެ ބޮތްކެއްވެސް މި ހިދުމަތުގެ އެހީގައި ‘ސްމާޓް’ ކޮށްދެވޭނެ ކަމަށް ފާރިހު ވިދާޅުވިއެވެ.\nމި ހިދުމަތް ދިރާގުން 2015 ވަނަ އަހަރުގެ ކަނެކްޓް ފެއަރގައި ކަސްޓަމަރުންނަށް ދައްކާލާފައިވާއިރު މި ހިދުމަތް ފޯރުކޮށްދިނުމުގައި ބޭނުންކުރެވޭ ޑިވައިސްތަކަކީ، ޗައިނާގެ ސްމާޓް ހޯމް އޮޓޮމޭޝަންގެ ހިދުމަތަށް ޙާއްސަ ކުންފުންޏެއް ކަމަށްވާ ބްރޯޑްލިންކް ކުންފުނީގެ ޑިވައިސްތަކެއް ކަމަށް ދިރާގުން ބުނެއެވެ.


ޞިއްޙަތު Archives - Naalaafushi\nMay 27, 20150Comments0Like Like 632\nނިންޖަކީ އަހަރެމެން ގެ ހަޔާތަށް ވަރަށް މުހިއްމު އެއްޗެކެވެ. ދުވާލުގެ ވަގުތުތައް ހިތްހަމަޖެހުމުގައި ހޭދަކޮށްލެވޭނީ ރޭގަނޑު ގެ ނިދި ފުރިހަމައަށް ލިބިގެންކަން ޔަގީނެވެ. އެކިމީހުންނަށް ނިދަން ބޭނުންވާ މިންވަރު ތަފާތު ވެއެވެ. އެވްރެޖްގޮތެއްގައި ރެއަކާއި\nMay 20, 20150Comments0Like Like 614\nދުންފަތުގެ އިސްތިއުމާލުކުރަން ހުއްޓާލަން ނިންމުމަކީ ދުންފަތާއި ނުލައި ދިރިއުޅުން ހޭދަކުރުމަށް އެޅޭ ފުރަތަމަ ފިޔަވަޅެވެ. ދުންފަތުގެ އިސްތިއުމާލުކުރުން ހުއްޓާލުމަށް ވަރަށްގިނަ މަސައްކަތް ކުރަންޖެހެއެވެ. ދުންފަތުގެ އިސްތިއުމާލުކުރުން ހުއްޓާލުމަކީ އެކަމަށް ވަގުތު ބޭނުންވާނެ ކަމެކެވެ. ނަމަވެސް\nMay 17, 20150Comments0Like Like 655\nކަންކުން ފަތަކީ ދިވެހިންގެ ކެއުމުގައި ވަރަށް ގިނައިން ބޭނުންކުރާ ފަތްޕިލާވެލީގެ ބާވަތެކެވެ. ކަންކުން ފަތުން ލިބިދޭ ބައެއް ޞިއްޙީ ފައިދާތައް ހ. ސަރުބީ ދަށްކުރުން : ކަންކުން ފަތަކީ ހަށިގަނޑުގެ ބަރުދަން ލުއިކުރުމަށާއި، ސަރުބީގެ\nMay 13, 2015 May 13, 20150Comments0Like Like 628\nއަލްފާ ތެލެސީމިޔާ އަކީ ލޭގައި ހިމެނޭ ހީމަގްލޯބިން ގައިވާ އުނިކަމަކުން ވާގޮތެކެވެ. ނުވަތަ މިއީ އަލްފާ ޗެއިން އުނިވުމުން ވާގޮތެކެވެ. ހީމަގްލޯބިން އަކީ ލެއަށް ރަތްކަން ގެނެސްދީ، ހަށިގަނޑުގެ ހުރިހާ ހިސާބަކަށް އޮކްސިޖަން ފޯރުކޮށްދޭ\nMay 12, 2015 May 13, 20150Comments0Like Like 771\nބީޓާ ތެލަސީމިޔާ އަކީ ލޭގައި ހިމެނޭ ހީމަގްލޯބިން ގައިވާ އުނިކަމަކުން ވާގޮތެކެވެ. ނުވަތަ މިއީ ބީޓާ ޗެއިން އުނިވުމުން ވާގޮތެކެވެ. ހީމަގްލޯބިން އަކީ ލެއަށް ރަތްކަން ގެނެސްދީ، ހަށިގަނޑުގެ ހުރިހާ ހިސާބަކަށް އޮކްސިޖަން ފޯރުކޮށްދޭ\nMay 10, 20150Comments0Like Like 645\nކޮޕީ ފަތް ކޮޕީ ފަތަކީ ދިވެހިންގެ އާންމު ކެއުމުގައި ވަރަށް ގިނައިން ބޭނުންކުރާ ފަތުގެ ބާވަތެކެވެ. ކޮޕީ ފަތުން ލިބިދޭ ބައެއް ޞިއްޙީ ފައިދާތައް ކޮޕީ ފަތުން ހަކަތަ ލިއްބައިދެނީ ވަރަށް މަދުންނެވެ. މިފަތުގައި